HPA ge engumaa hilaafuvumun Shujau 1,000 rufiyaa in joorimanaa koffi | Mihaaru\nއެޗްޕީއޭގެ އެންގުމާ ޚިލާފުވުމުން ޕީއެންސީގެ ނައިބު ރައީސް ޝުޖާއު 1،000ރ. އިން ޖޫރިމަނާކޮށްފި\nޕީއެންސީގެ ނައިބު ރައީސް އިބްރާހިމް ޝުޖާއު (ކ) އަދި އޭނާގެ ވަކީލް މުހްތާޒް މުހްސިން ފުލުސް އޮފީހުން ނުކުމެވަޑައިގެން ނޫސްވެރިންނާ ވާހަކަ ދައްކަވަނީ. -- ފޮޓޯ: މިހާރު\n30 އޯގަސްޓް 2020 - 22:05\n"ރާއްޖެ ވިއްކާލުމާ ދެކޮޅަށް" ގެ ނަމުގައި ބޭއްވި ސައިކަލް ބުރުގައި، ކޮވިޑް-19 ފެތުރޭތީ އަމަލުކުރުމަށް އަންގާފައިވާ ރައްކާތެރިކަމުގެ ފިޔަވަޅުތަކާ ޚިލާފަށް، މާސްކް ނާޅައި އަދި ގައިދުރުކަމެއް ނެތި އެތައް ބަޔަކު އެއްވެފައިވެ އެވެ. މި އެއްވުމުގައި އިސްކޮށް އުޅުއްވި ޝުޖާއު ޖޫރިމަނާކުރީ އެ މައްސަލާގައި އޭނާ މިރޭ ފުލުސް އޮފީހަށް ހާޒިރުކޮށްފަ އެވެ.\nޝުޖާއުގެ އިތުރުން ޕީޕީއެމް/ޕީއެންސީގެ އިސް އެހެން ބައެއް ބޭފުޅުން ވެސް ވަނީ ސައިކަލްބުރުގެ މައްސަލާގައި ފުލުހަށް ހާޒިރުވާން އަންގައިފަ އެވެ.\nޝުޖާއުއާ އެކު ފުލުސް އޮފީހަށް ހާޒިރުވި ވަކީލު ކުރީގެ ޕްރޮސިކިއުޓާ ޖެނެރަލް މުހްތާޒް މުހްސިން ވިދާޅުވީ، ހާޒިރުކުރި ތުހުމަތުތަކާއި، ފުލުސް އޮފީހަށް އައުމުން ކުރި ތުހުމަތުތަކާ ދިމާނުވާ ކަމަށާއި އެހެންވެ ފުލުހުންގެ ތަހުގީގަށް އެކަށީގެންވާ ވަރަށް އެއްބާރުލުން ދީފައި ނުވާނެ ކަމަށެވެ.\nPNC ge Raees Adhurey ves fuluhah haaziruvaan angaifi\nއޭނާ ވިދާޅުވީ ހާޒިރުކުރުމަށް ފަހު ކުރި ތުހުމަތުތަކުގެ ތެރޭގައި އެޗްޕީއޭގެ އެންގުންތަކާ ހިލާފުވުމާއި އަޑުގަދަކޮށް، މީހުން ބިރުގެންނެވުމާއި، ހުއްދަ ނަގައިގެން ކުރަން ޖެހޭ ކަމެއް ހުއްދަ ނުނަގާ ކުރި ކަމުގެ ތުހުމަތު ހިމެނޭ ކަމަށެވެ.\n"އަޅުގަނޑު ގަބޫލުކުރާ ގޮތުގައި މުވައްކިލުގެ މައްޗަށް އިއްވި ހުލާސާގައި، ތަހުގީގަށް ހާޒިރުކުރަން ދިން ޗިޓުގައި މި އިނީ ގައިދުރުކަމެއް، މާސްކު ނާޅައި، އެއްވެ އުޅުމުގެ ސަބަބުންނޭ ހާޒިރުކުރަނީ. އެހެން ނަމަވެސް ހާޒިރުކޮށްފައި އިއްވި ތުހުމަތުތަކުގައި އަޅުގަނޑުމެންނަށް ޖަސްޓިފިކޭޝަނެއް ދެވިފައެއް ނެތް [ހާޒިރުކުރާކަށް]" މުހްތާޒް ވިދާޅުވި އެވެ.\nޝުޖާއު ވިދާޅުވީ ޕޮލިހަށް ހާޒިރުކުރި ނަމަވެސް އިދިކޮޅުގެ ހަރަކާތްތައް ނުހުއްޓާނެ ކަމަށެވެ.\n"ކުރިއަށް އޮތް ތަނުގައި އިރާދުކުރެއްވިއްޔާ މިއަށް އިތުރު ވަރުގަދަ ހަރަކާތްތަކެއް ސަަރުކާރާ ދެކޮޅާށް އަޅުގަނޑުމެން ހިންގާނަން. ސަކުރާރު ގާނޫނީ އިމުގެ ތެރެއިން ޖަވާބުދާރީ ކުރުމުގެ ޒިންމާ އަޅުގަނޑުމެން މި އަދާ ކުރަނީ،" ޝުޖާއު ވިދާޅުވި އެވެ.\nއެއްވުމުގައި، އެޗްޕީއޭގެ އެންގުންތަކާ ހިލާފުވި މައްސަލާގައި ކުރީގެ ރައީސް މުހައްމަދު ވަހީދު ވެސް މިރޭ ޕޮލިހަށް ހާޒިރުކުރި އެވެ. ނަމަވެސް ވަކީލަކު ހަމަޖައްސަން ބޭނުން ކަމަށް ވިދާޅުވުމުން ވަހީދާ ސުވާލު ނުކޮށް މިރޭ ވަނީ ފޮނުވާލައިފަ އެވެ. ޕީޕީއެމާއި ޕީއެންސީގެ އެހެން ބައެއް ބޭފުޅުން ވެސް މާދަމާ ޕޮލިހަށް ހާޒިރުވާން ވަނީ އަންގައިފަ އެވެ.\nމުޒާހަރާ ފުލުހުން ޕީޕީއެމް ކުރީގެ މެމްބަރު އަބްދުއްރަހީމް އަބްދުﷲ ހެލްތު ޕްރޮޓެކްޝަން އެޖެންސީ ޕީޕަލްސް ނެޝަނަލް ކޮންގްރެސް ޕީޕީއެމް/ޕީއެންސީ އިއްތިހާދު އިދިކޮޅު ފަރާތްތައް ސިއްހަތު ބަލިތައް\n18 ކޮމެންޓް, 45 ރިއެކްޝަންސް\nއެމްޑީއެން ހަމީދުއަށް ފެންނަނީ ވަކި ބަޔަކު މާސްކު ނާޅައި އުޅޭތަންތަ؟\nފުރަތަމަ ފަހަރު 1000 ދެވަނަ ފަހަރު 10000 ތިންވަނަ ފަހަރު 100000 ކުރީމަ އޯކޭވާނެ.\nޝުޖާއު އެކަންޏެއް ނޫން. ސައިކަލް ބުރުގަ ބައިވެރިވި ކޮންމެ މީހަކު ހާހަކުން ޖުރިމަނާ ކޮށްލި ނަމަ ނާގާބިލް ސަރުކާރުގަ އެކްޓިވިސްޓުންގެ އެއްމަހުގެ މުސާރަ ޗަލާނެ. ރައްޔިތުން ޖުރިމާނާ ކޮށްގެން ދައުލަތް ހިންގުމުގެ ރޮނުގުން ހިތްވަރު ދިނުމުގެ އިނާމް ހިންނަވަރު އިބްރާހިމް ސާލިހުއަށް ދޭން ފެނޭ.\nތޔަ ޖޫރިމަނާ ދައްކަންވާނީ ކެނެރީގޭ ނަޝީދު ޖޫރިމަނާކޮށް ފައިސާ ދެއްކި ދުވަހަކުން.\nތިމާއާއި ތިމާގެ އާއިލާ ނުރައްކަލަށް މި ހުށަހުށަހަޅަނީ ކޮންކަމެއްވެގެންތޯ. މުޅިދުނިޔެ ތަހައްމަލުކުރާކަމެއްގެ އަސަރު ރާއްޖެއަށް މާބޮޑަށްވެސްކުރާނެ. މި ބަލިމަޑުކަމުން އަރައިގަނެވޭތޯ އިދިކޮޅުންވެސް މިވަގުތު އުޅެންވީ. ބަލިމަޑުކަމުން އަރައިގަތުމަށް އަޅަންޖެހޭ ފިޔަވަޅު އެޅުމަށް ސަރުކާރަށް ޕްރެޝަރު ކުރަންވީ. ވެންޓިލޭޓަރ ގެ ފައިސާގެ މައްސަލަ ނޫން ބަލަންވީ. ބަލަންވީ ވެންޓިލޭޓަރ ތައް އަވަހަށް ގެނެވޭނެ ގޮތެއް. އެކަމަށް ސަރުކާރުން ކުރަނީ ކޮންމަސަައްކަތެއްތޯ.\nއެޖެންޑާ 19ގެ ދިމަކްރަސީ ހާދަހާފުރިހަމައޭ ވަކިމީހަކު މާސްކް ނޭޅުމަކުން މަސްއަލައަކަށް ނުވެފައި ވަކިމީހަކު ނުވަތަ ވަކިބަޔަކު މާސްކް ނޭޅުމުން ޖުރުމާނާ ކުރެވެނީ ރާއްޖޭގައި އޮންން ދިމަކްރަސީ އަކީ އެހެނިހެން ގައުމުތަކުގައި އޮންނަ ދިމަކުރަސީއާ އެއްގޮތް ވާންނުޖެހޭތީ ވާގޮތްތޯއެވެ. ހަމައަހާލީއެވެ.\nފުލުސް އޮފީހަށް ޗިޓްކިޔައިގެން ހާޒިރު ނުކުރިޔަސް ޖޫރިމަނާ ކުރެވޭނެ. ޑރ.ވަހީދުވެސް ޖޫރިމަނާ ކުރެވޭނެ. ކޮންމެހެން ނުޖެހޭ ޗިޓް ފޮނުވައިގެން ފުލުސް އޮފީހަށް ހާޒިރުކުރާކަށް. މާސްކް ނާޅާ އެ މުޒާހަރާގައި ބައިވެރިވި އެހެން މީހުންވެސް ޖޫރިމަނާ ކުރެވެން ޖެހޭނެ. ޤާނޫނޫ ހުކޫމަތު ހުރިހާ ރައްޔިތުންނަށް ހިނގަން ޖެހޭ. ވަކިބަޔަކަށް ޓާގެޓްކޮށްގެން ފިޔަވަޅެއް ނޭޅޭނެ. އެހެންނޫނަސް ދައުލަތުގެ މާލިއްޔާ ހުސްވެފައިވާ ދަނޑިވަޅެއްގައި ޖޫރިމަނާކުރިން ފިޔަވާ ކުރާނެ އިތުރުކަމެއްނެތް.\nތިއޭ މައްސަލައަކީ. މާސްކު ނޭޅީމަ ޖޫރިމަނާ ކުރަން ޖެހެނީ ވަކިބައެއްތޯ. ރަނގަޅު ޤަވާޢިދާ ޚިލާފުވެއްޖެއްޔާ އޮންނަ އުޞޫލުން ޢަމަލު ކުރަން ޖެހޭނެ. އެއަކުން އަހަންމަދެއް ކާސިމެއް އިބުރާހީމެއް ހައްވައެއް މުޙައްމަދެއް އިސްތިސްނާ ވެގެން ނުވާނެ\nމާސްކް ނޭޅީމައެންމެންނަށްވެސް އަދަބު ދޭންޖެހޭނެ.... އެކަމަކު މާސްކް ނާޅަ އުޅެގެންވެސް ނުވާނެ އާންމުންގެތެރޭގަ.... އެކަމަށް ހިއްވަރުވެސް ދީގެން ނުވާނެ..... އަދަބުދެވޭނީވެސް އަތުލެވޭމީހާ އަށް މިދުނިޔެމަތީގަ... އެކަމަކު ކުރާކޮންމެކަމަކަށް ހައްގު ނުބައިޖަޒާ ނުވަތަ ހެޔޮޖަޒާ ލިބޭނީ އާޚިރަތުގަ..\nކުރި ކުށް ރަކުރާރު ކުރާނެ ކަމަށް އެ ބުނަނީ.. އަދި ކޮބާ، އެ ކުށަކީ މުޖުތަމައުގަ ނުބައި ބައްޔެއް ފެތުރެން މަގުފަހިކުރުން.. މީ މުޖުތަމައަށް ވަރަށް ނުރައްކާވާނެ ކަމެއް.. ޢެތައް ބައެއްގެ ފުރާނަ ހިނގައިދާނެ ކަމެއް.. އެބަޖެހޭ ކޮވިޑުން ސަލާމަތްވަންދެން މި އެންމެން ހައްޔަރު ކުރަން...\nމިލިޔަނުން ވެސްކުރަންވީ އެކަމަކު ފުރަތަމަ ޖޫރިމަނާ ކުރޭ ކެނެރީގޭ ދުއްޕާން\nކެނެރީގެ ނަޝީދު އާއްމުން އެއްކޮއްގެން މާސްކް ނާޅާ އުޅުނުތަނެއް ނުފެނޭ... އޭނަ ހަމަ ތަފާތު...


Halaalu gothugai mudhaa hoadhaigen kaanjehey sababakee kobaa?\nހަލާލު މުދާ ހޯދުން\nޙަލާލު ގޮތުގައި މުދާ ހޯދައިގެން ކާންޖެހޭ ސަބަބަކީ ކޮބާ؟\nއަމިއްލަ މަސައްކަތުން ހޯދާ މުދަލީ އެންމެ ހަލާލުކަން ބޮޑު މުދާ\nކ. މާލެ | 8 ޖެނުއަރީ 2018 | ހޯމަ 11:51 | 12,696\nއަމިއްލަ މަސައްކަތުން ހޯދާ މުދަލީ އެންމެ ހަލާލުކަން ބޮޑު މުދާ - އަޒުމޫން އަހުމަދު\nއެންމެހައި އިންސާނުން، ވަކިން ޚާއްޞަކޮށް މުސްލިމުން ޙަލާލު ގޮތުގައި މުދާ ހޯދައި ކާންޖެހޭ ވަރަށްގިނަ ސަބަބުތައް ވެއެވެ. އެ ސަބަބުތަކަށްޓަކައި އިންސާނުން ޙަލާލު ގޮތުގައި ރިޒުޤް ހޯދުމަށް މަސައްކަތްކުރުމަކީ ވަރަށް މުހިއްމުކަމެކެވެ.\nފުރަތަމަ ސަބަބަކީ: މުސްލިމުންނަށް ޙަލާލު ގޮތުގައި ރިޒުޤް ހޯދައި ޙަލާލު ރަނަގަޅު ތަކެތި ކެއުމަށް الله سبحاىه وتعالى އާއި އެކަލާނގެ ނަބިއްޔާ މުޙައްމަދު z އަށް އަންގަވާފައި ވާ ކަމެވެ. އަދި ހަމަ އެފަދައިން އެމީހެއްގެ އަނބިދަރިނަށް ވެސް ޙަލާލު ތަކެތި ކާންދިނުމަށް އަންގަވައި އިރުޝާދު ދެއްވާފައި ވާތީއެވެ. އެންމެހައި މަޚުލޫޤާތެއް ނެތުމުގެ ތެރެއިން ވުޖޫދަށް خلق ކުރައްވައި އެ މަޚުލޫޤާތްތަކަށް ރިޒުޤް ދެއްވައި ހުރިހާކަމެއް ބައްލަވައި ވޮޑިގެންވާ ربّ العزّة والجلال މީސްތަކުންނާއި މުޚާޠަބްކުރައްވައި ސޫރަތުލްބަޤަރާގެ 168 ވަނަ އާޔަތުގައި ވަޙީކުރައްވާފައިވާ އާޔަތުގެ މާނައަކީ: "އޭ މީސްތަކުންނޭވެ! ބިމުގައިވާ ތަކެތީގެ ތެރެއިން ޙަލާލު ރަނގަޅު ތަކެތި ތިޔަބައި މީހުން ކައިއުޅޭށެވެ. އަދި ޝައިޠާނަގެ ފިޔަވަޅުތަކަށް ތިޔަބައި މީހުން ތަބަޢަ ނުވާށެވެ! އެހެނީ ހަމަކަށަވަރުން ޝައިޠާނާއަކީ ތިޔަބައިމީހުންނަށް ކަނޑައެޅި ބަޔާންވެގެންވާ ޢަދާވާތްތެރިއެކެވެ." އަދި ވެސް الله وتعالى ވަނީ މިއަމުރުފުޅު ވަކިން ޚާއްޞަކޮށް މުއުމިނުންނަށް އަންގަވާފައެވެ. ބަޤަރާ ސޫރަތުގެ 173 އާޔަތުގައި ވަނީ: "އޭ އީމާންވެއްޖެ މީސްތަކުންނޭވެ! ތިމަންރަސްކަލާނގެ ތިޔަބައި މީހުންނަށް ދެއްވި ރަނގަޅު ތަކެތީން ތިޔަބައި މީހުން ކައި އުޅޭށެވެ! އަދި ތިޔަބައި މީހުން ހަމައެކަނި الله އަށް އަޅުކަން ކުރާކަމުގައި ވާނަމަ އެކަލާނގެއަށް ޝުކުރުވެރިވާށެވެ!"\nދެވަނަ ސަބަބަކީ: އިންސާނުން ދުނިޔޭގައި އުޅޭއިރު މުޞީބާތްތަކާއި ބަލިމަޑުކަމާއި އެނޫން ވެސް ތަފާތު އެތައް ކަމެއް ދިމާވުމުން އެކަންތަކުން ސަލާމަތް ވުމަށާއި ރަނގަޅު ކަންކަން ލިބިގަތުމަށް الله سبحاىه وتعالى އާއި ކުއްތަންވެ ދުޢާ ދަންނަވަން ޖެހެއެވެ. އަދި ކޮންމެ މުސްލިމަކީ ވެސް އެމީހެއްގެ އާޚިރަތް ބައްޖަވެރި ކުރުމަށް، الله ގެ ޙަޟްރަތުގައި ދުޢާ ދަންނަވަންޖެހޭ މީހެކެވެ. އެހެންކަމުން ކީރިތި މާތް ނަބިއްޔާ އެކަލޭގެ ފާނުގެ އުއްމަތަށް އަންގަވައި ދެއްވާފައި ވަނީ ޙަލާލު ނޫން އެބަހީ ޙަރާމް ގޮތުގައި ރިޒުޤް ހޯދައިގެން ކައި އުޅޭ މީހުންގެ ދުޢާ الله سبحاىه وتعالى އިޖާބަ ނުކުރައްވާނެ ކަމުގައެވެ. އަލްއިމާމު މުސްލިމު އެކަލޭގެފާނުންގެ ޞަޙީޙުގައި ރިވާކުރައްވާފައި ޙަދީޘުގެ މާނާގައި ވެއެވެ. " މާތްﷲ އެކަލޭގެފާނަށް ރުއްސުންލެއްވި އަބޫ ހުރައިރާ ވިދާޅުވެފައިވެއެވެ. ރަސޫލާހަދީޘްކުރެއްވިއެވެ. ހަމަކަށަވަރުން الله އީ އެކަލާނގެއަށް ހުރިހާ ހެޔޮ ރަނގަޅު ކަމެއް ނިސްބަތްވެ ވޮޑިގެންވާ ކަލާނގެއެވެ. އެކަލާނގެ ހެޔޮ އެއްޗެއް މެނުވީ ޤަބޫލުފުޅު ނުކުރައްވައެވެ. ހަމަކަށަވަރުން الله ވަނީ އެކަލާނގެ ރަސޫލު ބޭކަލުންނަށް ޙަލާލު ރަނގަޅު ތަކެތިން ފަރީކުޅުއްވާ އުޅުއްވުމަށް އެންގެވި ފަދައިން މުއުމިނުންނަށް ވެސް ޙަލާލު ރަނގަޅު ތަކެތިން ކައިއުޅުމަށް އަންގަވާފައެވެ. އެކަލާނގެ ވަޙީކުރައްވާފައި ވެއެވެ. "އޭ ރަސޫލުންނޭވެ! ޙަލާލު ރަނގަޅު ތަކެތީން ތިޔަބޭކަލުން ފަރީކުޅުއްވައި އުޅުއްވާށެވެ!" އަދި ވެސް އެހެން އާޔަތެއްގައި ވަޙީކުރައްވާފައި ވެއެވެ. "އޭ އީމާންވެއްޖެ މީސްތަކުންނޭވެ! ތިމަން ރަސްކަލާނގެ ތިޔަބައި މީހުންނަށް ދެއްވި ރަނގަޅު ތަކެތީން ތިޔަބައި މީހުން ކައި އުޅޭށެވެ! އެއަށްފަހު ޙަދީޘްކުރެއްވިއެވެ. ދަތުރުވެރިޔާ ދަތުރުމަތީގައި ގިނައިރުވެ ވަރުބަލިވެ ބޯހޭވިފައި ހުންނަ ޙާލުގައި އޭނާގެ ދެއަތް މައްޗަށް އުފުލައި ދުޢާދަންނަވާނެތެވެ. އޭ ހައްދަވާ ބޮޑުކުރައްވާ އިލާހެވެ! އޭ ހައްދަވާ ބޮޑުކުރައްވާ އިލާހެވެ! ދުޢާ ދަންނަވާ އެ މީހާ ކައި އުޅޭ ކާތަކެއްޗަކީ ޙަރާމްތަކެއްޗެވެ. އަދި އޭނާ ބޮއި އުޅޭ ބުއިމަކީ ވެސް ހަރާމް ތަކެއްޗެވެ. އަދި އޭނާ ލައިއުޅޭ ތަކެއްޗަކީ ވެސް ޙަރާމް ތަކެއްޗެވެ. އޭނައަށް ކުޑައިރު ކާންދެވިފައި ވަނީ ޙަރާމް ތަކެއްޗެވެ. އެހެންކަމުން އޭނާގެ ދުޢާ އިޖާބަ ކުރެއްވޭނީ ކޮންގޮތަކުން ހެއްޔެވެ!"\nތިންވަނަ ސަބަބު: ޢިލްމުވެރިން ވިދާޅުވާގޮތުގައި މުސްލިމު އަޅާ އެއްމެބޮޑު އަހުމިއްޔަތެއް ދޭންޖެހޭ އެއް ކަމަކީ، އެނާގެ ހިތަކީ އެއްމެހައި ނުރައްކާތެރި ބަލިތަކުން ސަލާމަތް ވެފައިވާ، ތެދުވެރި ހިތެއްކަމަށް ހެދުމެވެ. އެހެނީ އެމީހެއްގެ ހިތަށް ކުރާ ނުބައި އަސަރަކީ ވެސް އަދި ރަނގަޅު އަސަރަކީ ވެސް އޭގެ ސަބަބުން އެމީހެއްގެ އެއްމެހައި ގުނަވަންތަކަށް އެ އަސަރު ކުރުވާނެ ކަމެކެވެ. އެމީހެއްގެ ހިތަކީ ޙަރާމް ތަކެތި ކައިގެން އުފެދިފައިވާ ލޭ ދައުރުކުރާ ހިތެއް ކަމުގައި ވާނަމަ އެމީހަކު ތަޤުވާވެރި ވަރަޢުވެރި ރަނގަޅު މީހަކަށް ނުވާނެއެވެ.\nއެއްދުވަހަކު އަލްއިމާމު އަޙުމަދު ބުނު ޙަންބަލް ރަޙިމަހު الله އަށް ދެންނެވުނެވެ. އޭ އަބޫ ޢަބުދު الله އެވެ. ހިތްތަކަށް ޖެހޭ ނުބައި ބަލިތަކުގެ ޝިފާއަކީ ކޮބައިތޯއެވެ؟ އެހިނދު އެކަލޭގެފާނު ވިދާޅުވިއެވެ. ޙަލާލު ގޮތުގައި މުދާހޯދުމެވެ. މުސްލިމު ޢިލްމުވެރިއަކަށް ދެންނެވުނެވެ. އަޅުގަނޑުމެންނަށް ތަޤުވާވެރިވުމަށާއި، ޒުހުދުވެރި ވުމަށާއި، ވަރަޢަ ވެރިވުމަށް ބޭނުންވާ ކަންތައް ލިޔެ ދެއްވަފާނަން ތޯއެވެ؟ އޭގެ ޖަވާބުގައި އެމީހުންނަށް ލިޔެދެއްވީ "كتاب البيوع" (ވިޔަފާރީގެ މުޢާމަލާތު ކުރާނެގޮތުގެ ބާބު) އެވެ. އެކަލޭގެފާނަށް އެމީހުން ދެއްނެވިއެވެ. މާތް الله ކަލޭގެފާނަށް ރަޙުމަތް ލައްވާށިއެވެ! އަޅުގަނޑުމެން ކަލޭގެފާނުގެ އަރިހުން އެދުނީ ތަޤުވާވެރި ވުމަށާއި ޒުހުދުވެރި ވުމަށާއި ވަރަޢު ވެރިވުމަށް ބޭނޫންވާ ކަންތައްތަކާއި ބެހޭގޮތުންނެވެ. ނަމަވެސް ކަލޭގެފާނު އަޅުގަނޑުމެންނަށް ތިޔަ ދެއްވެވީ ރިޒުޤު ހޯދުމާއި ވިޔަފާރީގެ މުޢާމަލާތު ކުރާނެ ކަންތަކާއި ބެހޭގޮތުންނެވެ. ދެން އެކަލޭގެފާނު އެމީހުންނަށް ވިދާޅުވިއެވެ. އެމީހަކު ހޯދާ ރިޒުޤަކީ ޙަލާލު އެއްޗެއްކަމުގައި ވެފައި އެމީހަކު ކައި އުޅޭ ތަކެއްޗަކީ ރަނގަޅު ޙަލާލު ތަކެތި ކަމުގައި ވެއްޖެ މީހާ އަކީ ހަޤީޤީ ތަޤުވާވެރި ވަރަޢުވެރިއާއެވެ.\nމާތް ނަބިއްޔާގެ އަޞްޙާބުންނާއި، ތާބިޢީ ބޭކަލުން ދިރި އުޅުއްވީ ޙަލާލު ނޫން އެއްޗެއް ފަރީއްކުޅުއްވިދާނެތީ ވަރަށްބޮޑަށް ރައްކާތެރިވެ ވަޑައިގެންނެއެވެ. އެބޭކަލުން އަބަދުމެ ތިއްބަވަނީ އެފަދަކަމެއް އެނގިވަޑައި ނުގެއްނެވުގެ ތެރޭގައި ވެސް ފަރިއްކުޅެއްވިދާނެތީ ބިރުފުޅުންނެވެ. އެހެނީ މާތް ނަބިއްޔާ ަނީ ކޮންމެ ވެސް ދުވަހަކުން ދުނިޔޭގައި އުޅޭނެ ބަޔަކު އެފަދަ ކަންކަމަށް ފަރުވާލެއް ނުބަހައްޓާނެ ކަމުގެ ޚަބަރު ދެއްވާފައެވެ. އަލްއިމާމުލް ބުޚާރީ ރަޙިމަހުﷲ ތަޢާލާ ރިވާކުރެއްވި ޙަދީޘެއްގައި ވެއެވެ. "މާތް ﷲ ރުއްސުންލެއްވި އަބޫހުރައިރާ ވިދާޅުވިއެވެ. ނަބިއްޔާ ޙަދީޘްކުރެއްވި އެވެ. މީސްތަކުންގެ މައްޗަށް ޒަމާނެއް އަންނާނެއެވެ. އެދުވަސްވަރު ދުނިޔޭގައި އުޅޭ މީހުން ކެއުމަށާއި، ބުއިމަށް ހޯދާ ތަކެއްޗަކީ ޙަލާލު ގޮތުގައި ހޯދި ތަކެތިތޯ؟ ނުވަތަ ޙަރާމް ގޮތުގައި ހޯދި ތަކެތިތޯ ބެލުމެއް ނެތި އެ ކައިބޮއި ހަދާނެއެވެ.\nއަޞްހާބުބޭކަލުން މިފަދަ ކަންތައްތަކަށް ރައްކާތެރިވެ ވަޑައިގަތް މިންވަރު އަންނަނިވި ޙާދިޘުން އެނގިގެން ދެއެވެ. އަލްއިމާމުލް ބުޚާރީ ރިވާކުރައްވާފައިވެއެވެ. ހަމަކަށަވަރުން އަބޫ ބަކުރުއްޞިއްދީޤު ރަޟިޔަﷲ ޢަންހުގެ އަރިހުގައި ގެންގުޅުއްވި އަޅަކު އެއްދުވަހަކު އެކަލޭގެފާނަށް ކާއެއްޗެއް ފަރީއްކޮޅުއެރުވުނެވެ. އެހިނދު އެކަލޭގެފާނު އެ އެއްޗެއް ފަރީއްކުޅުއްވިއެވެ. އެކަލޭގެފާނު ފަރީއްކުޅުއްވައި ނިމިވަޑައިގަތުމުން އެ އަޅުމީހާ ދަންނަވައިފިއެވެ. އޭ އަބޫބަކުރުގެފާނެއެވެ. ދެންމެ ތިޔަ ފަރީއްކުޅުއްވި އެއްޗާއި ބެހޭގޮތުން (އެބަހީ އެއީ ކޮންގޮތަކަށް ކިހިނެއް ހޯދި އެއްޗެއްތޯ) ކަލޭގެފާނު ސުވާލު ނުކުރައްވަމެއް ނޫންތޯއެވެ؟ ދެން އަބޫބަކުރުގެފާނު އެ އަޅުމީހާ އާއި އެ ފަރިއްކުޅުއްވި ތަކެތި ލިބުނުގޮތާ މެދު ސުވާލުކުރެއްވިއެވެ. އޭނާ ދެންނެވިއެވެ. ތިމަންނާ އަކީ ޖާހިލިއްޔަ ޒަމާނުގައި ކަހީނުކަން ކޮށް އުޅުނު މީހަކީމެވެ. އެ ދުވަސްވަރު އެ ކަހަލަ ކަމެއް ކޮށްދިން މީހަކާއި ދިމާވުމުން އެމީހާ ތިމަންނާއަށް ދިން ކާ އެއްޗެކެވެ. ދެން އަބޫބަކުރުގެފާނު އެކަލޭގެފާނުންގެ ކަރފުޅުގެ ުތެރެއަށް އިނގިލިފުޅު ބޭނުއްވުމަށް ފަހު އެ ކެއި އެއްޗެތި ހޮޑަށް ބޭރުކޮށް ލެއްވިއެވެ. އަދި ވިދާޅުވިއެވެ. މާތް الله ގަންދެއްވައި ވިދާޅުވަމެވެ. ތިމަންކަލޭގެފާނު ފަރީކުޅުއްވި ތަކެތި ނެރުމަށްޓަކައި ތިމަންކަލޭގެފާނުގެ ފުރާނަފުޅު ގޮސްގެން ނެރެންޖެހުނު ކަމުގައި ވީނަމަ ވެސް ތިމަންކަލޭގެފާނު އެކަން ކުރެއްވީމުހެވެ. އެހެނީ ތިމަންކަލޭގެފާނުގެ މިތުރު ރަސޫލާ ޙަދީޘްކުރެއްވި އަޑު އެއްސެވީމެއެވެ. އެޙަދީޘުފުޅުގެ މާނާގައި ވެއެވެ. "ޙަރާމްތަކެތި ކައިގެން ބޮޑުވެފައިވާ ކޮންމެ ހަށިގަނޑަކަށް އެއްމެ އައުލާކަން ބޮޑީ ނަރަކައެވެ. މާތްﷲ އަށް ބިރުވެތިވެ އެކަލާނގެ އެންގެވިފަދައިން ޙަލާލު ތަކެތި ކައިބޮއި ހަދާނަމަ އެމީހަކަށް ރިޒުޤް ތަނަވަސް ކޮށްދެއްވާނެކަމަށް މާތް الله ވަނީ ވަޢުދުވެ ވޮޑިގެންފައެވެ. އެކަލާނގެ ވަޙީ ބަސްފުޅުގެ މާނާގައި ވެއެވެ. "ފަހެ الله އަށް ތަޤްވާ ވެރިވާ މީހާ ދަންނާށެވެ! އެކަލާނގެ އޭނާއަށް ނުކުންނާނެ މަގެއް ދައްކަވާނެތެވެ."


Wamco Balikoh League Buruge Eh Vana Polihah - Vaguthu\n10 މަސް ކުރިން ( ޑިސެމްބަރު 17, 2019 )\nވެމްކޯ އާއި ޕޮލިސް ބައްދަލުކުރި މެޗް -ފޮޓޯ: މިހާރު\nގައުމީ ވޮލީބޯޅަ މުބާރާތުގެ އަންހެން ޑިވިޝަނުގައި ރޭ ކުޅުނު މެޗުގައި ކްލަބް ވެމްކޯ ބަލިކޮށް ލީގު ބުރުގެ އެއް ވަނަ މަގާމު އެންމެ ފަހުގެ ޗެމްޕިއަން ޕޮލިސް ކްލަބް އިން ހޯދައިފި އެވެ.\nޒުވާނުންގެ މަރުކަޒު އެތެރޭ ކޯޓުގައި ކުޅުނު މެޗު ޕޮލިހުން ކާމިޔާބުކުރީ 3-1 ސެޓުންނެވެ. މެޗުގެ ފުރަތަމަ ސެޓު 25-21 އިން ޕޮލިސް ކްލަބުން ގެންދިޔައިރު ދެ ވަނަ ސެޓުގައި ވެމްކޯ އިން ވަނީ ނަތީޖާ އަނބުރާލައި 19-25 އިން ސެޓު ގެންގޮސް ނަތީޖާ އެއްވަރުކޮށްފަ އެވެ. ނަމަވެސް ފަހު ދެ ސެޓުގައި ޕޮލިހުން ވަނީ މޮޅު ކުޅުމެއް ދައްކައި މެޗު ކާމިޔާބުކޮށްފަ އެވެ. ޕޮލިހުން ފަހު ދެ ސެޓު ގެންދިޔައީ 25-18، 25-16 އިންނެވެ.\nރޭގެ މެޗާ ކުރިމަތިލިއިރު ލީގު ބުރުގައި ކުޅުނު ފުރަތަމަ ދެ މެޗުން ވެމްކޯ އާއި ޕޮލިސް ވަނީ މޮޅުވެފަ އެވެ. ރޭގެ ނަތީޖާއާއެކު މުބާރާތުގެ ފުރަތަމަ ސެމީ ފައިނަލުގައި މާދަމާ ހަވީރު ވެސް ކުޅޭނީ މި ދެ ޓީމެވެ. އެ މެޗުން މޮޅުވާ ޓީމަކަށް ފައިނަލުން ފުރުސަތު ލިބޭނެ އެވެ. ބަލިވާ ޓީމެއް ޖެހޭނީ ތިން ވަނަ ސެމީގައި ވާދަކުރާށެވެ. ތިން ވަނަ ސެމީގައި ކުޅޭނެ އަނެއް ޓީމަކީ ދެ ވަނަ ސެމީގައި ލޮރެންޒޯ އާއި އަލްމާ ބައްދަލުކޮށް މޮޅުވާ ޓީމެކެވެ.\nގައުމީ މުބާރާތުގައި އިއްޔެ ހަވީރު ލޮރެންޒޯ ސްޕޯޓްސް ކްލަބުން ވަނީ އަލްމާ ސްޕޯޓްސް ކްލަބް އަތުން ސީދާ ތިން ސެޓުން މޮޅުވެފަ އެވެ. އެ މެޗުގެ ސެޓުތައް ލޮރެންޒޯ އިން ގެންދިޔައީ 25-13، 25-17، 25-17 އިންނެވެ. މި މެޗުގެ މޮޅު ކުޅުންތެރިޔާގެ މަގާމު ހޯދީ ލޮރެންޒޯ އަށް ކުޅޭ ނޭޕާލުގެ ކުޅުންތެރިޔާ ސަރަސްވަތީ ޗޯދަރީ އެވެ.


Kaiveneege haflaagai mainbafainnah baiveri nuvevumun iskolhu size ge photo eh | Mihaaru\nކައިވެނި ޕާޓީގައި މައިންބަފައިންނަށް ބައިވެރިނުވެވުމުން ބެހެއްޓީ އިސްކޮޅު ސައިޒުގެ ފޮޓޯއެއް\nބޯކަރުދާހުން ތިބި ބަވާނާގެ މައިންބަފައިންނާ އެކު ދެމަފިރިން ފޮޓޯއަކަށް ހުއްޓިގެން.\nއިނގިރޭސިވިލާތުގައި ބޭއްވި ކައިވެނީގެ ހަފުލާއެއްގައި އަންހެން މީހާގެ މައިންބަފައިންނަށް ކޮވިޑް-19 ގެ ނުރައްކަލާ ހެދި ބައިވެރި ނުވެވުމުން، އޭނާގެ މަންމަ އާއި ބައްޕަ އެކީގައި ނަގާފައިވާ ފޮޓޯއެއް އިސްކޮޅު ވަރުގެ ބޯކަރުދާހަކަށް ޕްރިންޓްކޮށް، ބައްޓަމަށް ކަފާފައި ބަހައްޓައިގެން ކައިވެނީގެ ހަފުލާ ބާއްވައިފި އެވެ.\nމީޑިއާތަކުން ބުނީ މިފަދަ ގޮތަކަށް "މައިންބަފައިން" ކައިވެނީގެ ހަފުލާގައި ބައިވެރިކުރަން ޖެހުނީ އިނގިރޭސިވިލާތަށް ދަތުރުކުރާ މީހުން 14 ދުވަހުގެ ކަރަންޓީނެއް ފުރިހަމަކުރަން ޖެހޭތީ އެވެ. ކައިވެނީގެ ހަފުލާ ކާޑިފްގެ ސިޓީ ހޯލްގައި ބޭއްވި މިދިޔަ ހޯމަ ދުވަހު އެވެ.\nއެ ހަފުލާގައި ޖޯޑަން ކަފް ކައިވެނުކުރި އިންޑިއާ މީހެއް ކަމަށްވާ ބަވާނާ ގުޕްތާގެ މައިންބަފައިން ތިބީ އިޓަލީގަ އެވެ. އެހެންވެ އެ މީހުން އިނގިރޭސިވިލާތަށް ގޮސް ކައިވެނީގެ ހަފުލާ ބާއްވާ ނަމަ ކަރަންޓީނުގެ މުއްދަތު ހަމަކޮށް އެކަން ކުރަން ޖެހި މާ ބޮޑަށް ދިގުލައިގެންދާނެތީ ކައިވެނީގެ ހަފުލާގައި މައިންބަފައިންގެ ފޮޓޯ ބަހައްޓައިގެން ބޭއްވީ އެވެ.\nޖޯޑަން ބުނީ މިއީ އޭނާގެ ހިޔާލެއް ކަމަށާއި ބަވާނާ އަށް އެކަން ވީ ސަޕްރައިޒަކަށް ކަމަށެވެ.\n"ފުރަތަމަ ބޭނުންވީ ކާޑްބޯޑްގައި ޕްރިންޓްކޮށްދޭ ބަޔަކު ލައްވައި މިކަން ކުރަވަން. އެކަމަކު އެކަން ބޭނުންވާ ދުވަހަށް ނިންމައިދެވޭނެ ކަމުގެ ގެރެންޓީ އެ މީހުންނަަށް ނުދެވުނީމަ އަމިއްލަ އަށް އެ ހަދާފައި ކައިވެނިކުރި ދުވަހާ ހަމަައަށް ބޭއްވި ފޮރުވާފައި." އޭނާ ބުންޏެވެ.\nޖޯޑަން ބުނިގޮތުގައި ހަފުލާގައި ބަވާނާގެ މައިންބަފައިންނަށް ފިޒިކަލީ ބައިވެރި ނުވެވުމުގެ އިހުސާސެއް ނެތް ކަމަށެވެ.\nޖޯޑަން އާއި ބަވާނާ.\n"ޔޫޓިއުބުން އަހަރެމެން ހަފުލާ ލައިވް-ސްޓްރީމް ވެސް ކުރިން. އެހެންވެ އެކި ތަންތަނުގައި ތިބި އާއިލާގެ ހުރިހާ ބަޔަކަށް ހަފުލާ ބަލާލައިގެން ބައިވެރިވުމުގެ ފުރުސަތު ލިބުނު،" އޭނާ ބުންޏެވެ.\nބަވާނާ އާއި ޖޯޑަން އަކީ ކާޑިފް ޔުނިވަސިޓީގެ ދެ ރިސާޗަރުންނެވެ.\nއިންޑިއާ ދަތުރުފަތުރު އިޓަލީ އިނގިރޭސިވިލާތް ކައިވެނި ހަފްލާ ކައިވެނި ދެމަފިރިން


މޫސުން ގޯސްވެ9އަތޮޅަކަށް ރީނދޫ ސަމާލު ނެރެފި\nއާމިނަތު ޝަމާ އަބްދުﷲ 12 ޖެނުއަރީ 2021\nރާއްޖޭގެ ބައެއް ސަރަހައްދުތަކަށް ބޯކޮށް ވިއްސާރަކޮށް މޫސުން ގޯސްވުމާ ގުޅިގެން9އަތޮޅަކަށް މޫސުމާ ބެހޭ ޤައުމީ އިދާރާއިން ރީނދޫ ސަމާލު ނެރެފިއެވެ.\nއެގޮތުން މޫސުމާ ބެހޭ ޤައުމީ އިދާރާއިން މިއަދު ރީނދޫ ސަމާލު ނެރެފައިވަނީ ޅ.އަތޮޅުން ފެށިގެން މ އަތޮޅާ ދެމެދުގައި ހުރި ރަށްތަކަށެވެ. އެއީ މިއަދު މެންދުރު 12.00 އިން ފެށިގެން 4.00 އާ ދެމެދުގެ ވަގުތަކަށެވެ. މެޓު އޮފީހުން ބުނި ގޮތުގައި މި ސަރަހައްދުތަކަށް ބޯކޮށް ވާރޭ ވެހޭނެއެވެ. އަދި ގުރާނެވެސްމެއެވެ.\nމެދުރާއްޖޭގެތެރޭގެ ބޮޑު ސަރަހައްދަކަށް ވިއްސާރަކޮށް ގުގުރާނެ ކަމުގައި ލަފާކޮށް މޫސުމާ ބެހޭ ޤައުމީ އިދާރާއިން ބުނީ ބައެއް ރަށްރަށަށް ބޯކޮށް ވިއްސާރަކުރާނެ ކަމުގައި ބެލެވޭ ކަމުގައެވެ. ދެކުނުގެ އަތޮޅުތަކަށް ކެރީގެ އަސަރުކުރާނެ ކަމުގައިވެސް އެ އިދާރާއިން ލަފާކުރެއެވެ.\nއުތުރުގެ އަތޮޅުތަކަށް ގަޑިއަކު 30 މޭލާއި 13 މޭލާ ދެމެދުގެ ބާރުމިނެއްގައި ވައިޖެހޭނެ ކަމަށް އެ އިދާރާއިން ލަފާކުރެއެވެ. އަދި މެދުރާއްޖެތެރޭގެ އަތޮޅުތަކަށް ހުޅަނގާއި ހުޅަނގު އުތުރުން ގަޑިއަކު 10 މޭލާއި 20 މޭލާ ދެމެދުގެ ބާރުމިނުގައި ވައިޖެނޭ ެކަމަށް ލަފާކޮށްފަިއވެއެވެ.\nދެކުނާއި މެދުރާއްޖެ ތެރޭގައި ކަނޑުތައް އާދައިގެ ވަރަކަށް ގަދަވާނެ ކަމަށާއި ނަމަވެސް އުތުރުގެ އަތޮޅުތަކުގެ ކަނޑު އާދައިގެ ވަރަކަށް މަޑުވާނެ ކަމަށާއި ނަމަވެސް ވިލާގަނޑުގައި އާދައިގެ ވަރަކަށް ގަދަވުން އެކަށީގެންވާ ކަމުގައި މޫސުމާ ބެހޭ ޤައުމީ އިދާރާއިން ބުންޏެވެ.\nއާންމުކޮށް ރާޅުގެ އުސްމިނުގައި3ފޫޓާއި6ފޫޓާ ދެމެދުގެ މިންވަރެއް ހުންނާނެ ކަމުގައި މެޓް އޮފީހުން އަންދާޒާކުރެއެވެ.\nއަރުޝީފަށް ނެގީ 12/01/2021 12:52\nއެންމެފަހުން އަޕްޑޭޓްކުރީ 12/01/2021 12:52\nއަލީ ރާޒީ3މިނެޓު ކުރިން\nހަސަން ހަލީމް5ގަޑިއިރު ކުރިން


Expedi in Guesthouses Conference gai baiverivehjje\nއެކްސްޕީޑިޔާ ގެސްޓްހައުސް ކޮންފަރެންސުގައި ބައިވެރިވެއްޖެ\nގެސްޓް ހައުސް ކޮންފަރެންސް އޮތީ އަންނަ މަހު\n150 ގެސްޓް ހައުސްވެރިން ބައިވެރިވޭ\nބޭރުގެ ގިނަ އަދަދެއްގެ ޓްރެވަލް އެޖޭންޓުން ބައިވެރިވޭ\nދުނިޔޭގެ ދެވަނަ އަށް އެންމެ ބޮޑު އޮންލައިން ބުކިން އެޖެންސީ ކަމަށްވާ "އެކްސްޕީޑިޔާ" އިން ގެސްޓް ހައުސް މޯލްޑިވްސް ކޮންފަރެންސުގައި ބައިވެރިވެއްޖެ އެވެ.\nގެސްޓްހައުސް ކޮންފަރެންސް ބާއްވާ ގެޓްވޭސް މޯލްޑިވްސްގެ ފަރާތުން ކޮންފަރެންސުގައި އެކްސްޕީޑިޔާއިން ބައިވެރިވުމުގެ އެއްބަސްވުމުގައި ސޮއިކުރެއްވީ އެ ކުންފުނީގެ ބިޒްނަސް ޑިވެލޮޕްމަންޓް ޑިރެކްޓަރ ޑރ. ހުސެއިން ސަނީ އުމަރެވެ. އަދި އެކްސްޕީޑިޔާގެ ފަރާތުން ސޮއިކުރެއްވީ ސީނިޔަ މާކެޓިން މެނޭޖަރު އަބޭ ކަންނާ އެވެ. ގެޓް އަވޭސް އިން ބުނި ގޮތުގައި މި ކޮންފަރެންސްގައި ދުނިޔޭގެ އެންމެ ބޮޑު އެއް ބުކިން ސައިޓުން ބައިވެރިވުމަކީ ލިބިގެންދިޔަ ކުރިއެރުމެއް ކަމަށެވެ.\n"އެކްސްޕީޑިޔާ" އަކީ އެއާލައިންތަކުގެ އިތުރުން ރިސޯޓުތަކާއި ގެސްޓް ހައުސް އަދި ހޮޓާތަކުން ކޮޓަރި ވިއްކާ ކުންފުންޏެވެ.\nރާއްޖޭގެ ގެސްޓް ހައުސްތަކުގެ ވެރިންނާއި އިސް ފަރާތްތައް އެއް ފުރާޅެއްގެ ދަށުން ދިމާވާނެ މި ބޮޑު ބައްދަލުވުމުގެ ޕާޓްނަރުގެ ގޮތުގައި 15 ފަރާތެއް ވެސް ވަނީ ބައިވެރިވެފަ އެވެ. މި ކޮންފަރެންސުގެ އޮންލައިން ޕާޓްނަރަކީ "އަވަސް އޮންލައިން" އެވެ. ގެސްޓް ހައުސް ކޮންފަރެންސް އޮންނާނީ މަހުގެ 24 ވަނަ ދުވަހު އެވެ.


Kiran Kher leyge cancer ah faruvaa hoadhanee\nކިރަން ކޭރް ލޭގެ ކެންސަރަށް ފަރުވާ ހޯދަނީ\nކުޅަދާނަ ބަތަލާ އަދި އިންޑިޔާގެ ވެރިކަންކުރާ ޕާޓީ ބީޖޭޕީގެ އެމްޕީ ކިރަން ކޭރް އަށް ލޭގެ ކެންސަރު ޖެހިފައިވާ ކަމަށް އޭނާގެ ފިރިމީހާ އަދި ހުނަރުވެރި އެކްޓަރު އަނޫޕަމް ކޭރް ބުރާސްފަތި ދުވަހު ބުނެފި އެވެ.\nއިންސްޓަގްރާމްގައި ޝެއާކުރި ޕޯސްޓެއްގައި އަނޫޕަމް ލިޔެފައިވާ ގޮތުގައި މީހުން ތަފާތު ވާހަކަތައް އެކަމާ ގުޅޭ ގޮތުން ދެއްކުމަށްވުރެ ކަމުގެ ހަގީގަތް އޮޅުން ފިލުވައި ދިނުމަކީ މާ ރަނގަޅުކަމެއް ކަމަށް އޭނާ އާއި ދަރިފުޅު ސިކަންދަރު ކޭރް އަށް ގަބޫލު ކުރެވޭތީ މި ވާހަކަ ޝެއާކުރަން ނިންމީ އެވެ.\nކިރަން އަކީ ހަނގުރާމަވެރިއެއްގެ ގޮތުގައި ސިފަ ކުރަމުން އަނޫޕަމް ބުނީ ކިރަން ބައްޔާ ހަނގުރާމަކުރަމުންދަނީ ވަރަށް ހިތްވަރުގަދަ ކަމާ އެކުގައި ކަމަށެވެ. ކިރަން ފަރުވާ ހޯދަމުންދަނީ ޕަންޖާބުގެ ހޮސްޕިޓަލަކުންނެވެ.\nކިރަން، 68، މިހާރު ގެންދަނީ މުމްބައިގެ ހޮސްޕިޓަލަކުން ކެންސަރަށް ފަރުވާ ހޯދަމުން ކަމަށާއި ހާލު ރަނގަޅުވަމުން އަންނަ ކަމަށް ބީޖޭޕީން ނެރުނު ބަޔާނެއްގައި ވެސް ބުނެފައި ވެއެވެ.\nމިދޔަ އަހަރުގެ ނޮވެމްބަރު މަހު ޗަންދީގަޅްގައި ހުންނަ ގޭގައި ކިރަން އުޅެނިކޮށް ދިމާވި އެކްސިޑެންޓެއްގައި އަތް ބިންދައިގެން ދިޔަ އެވެ. އޭނާއަށް ކެންސަރު ޖެހިފައިވާކަން އެނގުނީ އަތް ބިންދައިގެން ހެދި ޓެސްޓުތަކުން ޝައްކު ކުރެވޭ ކަންތައްތައްތަކެއް ފެނި އިތުރު ޓެސްޓުތައް ހެދުމުންނެވެ.\nބަލި ޖެހިފައި ހުރިކަން އެނގުނުއިރުވެސް ކިރަންގެ ވާއަތަށާއި ކޮނޑަށް ހުރީ ބަލި ފެތުރިފައިކަމަށާއި ނަމަވެސް ހަތަރު މަސް ފަރުވާ ކުރުމުން ވަރަށް ބޮޑުތަން ރަނގަޅުވެފައިވާ ކަމަށް ބީޖޭޕީގެ އިސް މީހަކު ބުނެފައި ވެއެވެ.\nކިރަން ސިޔާސީ މައިދާނަށް ނުކުތީ 2014ގައި ބީޖޭޕީ އަށް ސޮއިކުރުމަށް ފަހުގަ އެވެ. ސިޔާސީ މައިދާނުގައި އުޅުނަސް އޭނާ ފިލްމީ އަދި ޓީވީ މަސައްކަތްތައް ދޫކޮށެއް ނުލަ އެވެ.\nރިއަލިޓީ ޝޯ ޖަޖެއްގެ ގޮތުގައި "އިންޑިއާޒް ގޮޓް ޓެލަންޓް"ގެ ވަރަށް ގިނަ ސީޒަންގައި ކަރަން ޖޯހަރް އާއި މަލައިކާ އަރޯރާ އާއެކު ކިރަން ބައިވެރިވި އެވެ.\nކުޅެފައިވާ ފިލްމުތަކުގެ ތެރެއިން ކިރަންގެ އެންމެ ފާހަގަ ކޮށްލެވޭ ރޯލަކީ "ދޭވްދާސް"ގައި ކުޅެފައިވާ ރޯލެވެ. އެ ފިލްމުގައި ކިރަން ކުޅެފައިވަނީ ޕާރޯ (އައިޝްވަރިޔާ ރާއީ)ގެ މަންމަގެ ބައެވެ.\n"ޑިޕްރެޝަނުން ސަލާމަތްވީ ބިޕާޝާގެ މަސައްކަތުން"


Strees dhahkuran beynun nama dhuvas fashan vee mihen! | Jazeera\tސްޓްރެސް ދަށްކުރަން ބޭނުންނަމަ ދުވަސް ފަށަންވީ މިހެން! - Jazeera\nސްޓްރެސް ދަށްކުރަން ބޭނުންނަމަ ދުވަސް ފަށަންވީ މިހެން!\nޝައިލާ ޤައްޔޫމް May 19, 2021 121 views0\nއެއްބައި މީހުންނަކީ ހެނދުނު ނިދައި ހޭލުމަށްފަހު ވަރަށް ފަސޭހައިން ދުވަހުގެ މަސައްކަތާއެކު ކުރިއަށްދެވޭ ބައެކެވެ. އަނެއްބައި މީހުންނަކީ ހެނދުނު ހޭލަން ފޫހިވެ ފުރިހަމައަށް ހަރަކާތްތެރިވުމަށް ވަގުތު ބޭނުންވާ މީހުންނެވެ. ކާމިޔާބު މީހުންނަކީ އެންމެ އަވަހަށް ނިދާ ހޭލާ މީހުންނޭވެސް ބުނެ އުޅެއެވެ. ހަމަ މިއުސޫލުން މަޝްހޫރު އެތައް މީހުންނެއް ވެސް ވަނީ އެމީހުންގެ ކާމިޔާބީގެ ފަހަތުގައި ހެނދުނު އަވަހަށް ހޭލުމާއި ހޭލުމަށްފަހު ގެންގުޅޭ އާދަތަކަށް އިޝާރާތްކޮށްފައެވެ.\nމިގޮތުން ތިމާގެ ދުވަސް ފަށާ ގޮތުގެ ސަބަބުން މުޅި ދުވަހު ނުތަނަވަސް ކަމެއްގައި ނުވަތަ އުފާވެރިކަމެއްގައި ހޭދަކުރަންޖެހިދާނެއެވެ. ނަފްސާނީ ދުޅަހެޔޮކަން އިތުރުކަން ބޭނުންނަމަ އެންމެ ފުރަތަމަ ފިޔަވަޅަކީ ސްޓްރެސް ވުމަށް މަގުފަހިވާ އާދަތައް ދެނެގެނަ އެކަންކަން ރަނގަޅުކުރުމެވެ.\nނިދުމުގެ ކުރިން އޭގެ އަނެއް ދުވަހަށް ތައްޔާރުވުމަކީ ހެނދުނު ހޭލުމަށް ފަސޭހަވާ ކަމެކެވެ. ނިދުމުގެ ކުރިން އޭގެ އަނެއް ދުވަހު ލާނެ ހެދުމެއް ކުރިޔާލައި ނިންމުމަށްފަހު އިސްތިރިކުރުމުން ހެނދުނު އެ މަސައްކަތް ކުރާކަށް ނުޖެހޭނެއެވެ. ހަމަ މި ގޮތަށް ކިޔަވާ ކުދިން އެކުދިން ދަބަހަށް އަޅަންޖެހޭ ސާމާނު ހަމަކޮށްގެން އަދި ހެނދުނު ކާނެ ކެއުމެއް ވިސްނައިގެން ނިދުމުން ދުވަސް ފަށަން ހިތްވަރު ލިބޭނެއެވެ.\nސައިންސްވެރިން ލަފާކުރާގޮތުގައި 7-9 ގަޑީރުގެ ނިދި ބޭނުންވާއިރު ގިނަ މީހުންނަކީ ލަހުން ނިދާ, އަވަހަށް ހޭލުމުގެ އާދަ އަށަގަނެފައިވާ މީހުންނެވެ. ފުޓްބޯޅަ މެޗެއް ބަލަންވެގެން ނުވަތަ ސީރީޒެއް ބަލަން ދެވިހިފުމުން ވަގުތު ދާގޮތް ނޭނގި ނިދެނީ ލަހުންނެވެ. ވަޒީފާއަށް ދާން ނުވަތަ ސުކޫލަށް ދާން އަވަހަށް ހޭލަންޖެހޭއިރު ހަމަ ނިދި ނުލިބި މުޅި ދުވަސް ހޭދަވަނީ ބޮލު ރިހުމެއްގަ ނުވަތަ ކަންކަމަށް ދޭންވާ ސަމާލުކަން ނުދެވިއެވެ. ވީއިރު އަވަހަށް ހޭލަންޖެހޭނަމަ އަވަހަށް ނިދުމަށް އާދަކުރަންޖެހެ އެވެ.\nހެނދުނުގެ ނާސްތާއަކީ ތިންއިރުގެ ކެއުމުގެ ތެރެއިންވެސް އެންމެ މުހިންމު ކެއުމެވެ. އެހެނީ ލަހުން ހޭލުމަށްފަހު ދާންޖެހޭ ތާކަށް ދާން ގަޑިޖެހޭތީވެ, ހެނދުނުގެ ނާސްތާ ނުކޮށް ދިއުމަކީ ވަރަށް ގިނަ ބައެއްގެ ކިބައިގައި ހަރުލާފައިވާ އާދައެކެވެ. ބަނޑުހައިހޫނުކަންމަތީ މަސައްކަތައް ދިއުމުން ނުވަތަ ކިޔަވަން ދިއުމުން ދޭންޖެހޭ ސަމާލުކަމާއި ދުވަހުގެ ކަންކަމާއިވެގެން ކުރިއަށްދިއުމުގެ ބުންވަރެއް މީހާގެ ގައިގައި ނުހުންނާނެ އެވެ.


Ibu ge aadheys: Maumoon vaguthun geah badhalukoh dhee\nއިބޫގެ އާދޭސް: މައުމޫން ވަގުތުން ގެއަށް ބަދަލުކޮށްދީ\nރ އަތޮޅަށް އިބޫ ކުރައްވާ ދަތުރުގެ ތެރެއިން: މައުމޫން ގެއަށް ބަދަލުކޮށްދިނުމަށް ވަނީ ގޮވާލައްވާފަ - ފޮޓޯ: އެމްޑީޕީ\nސިއްހީ ހާލުކޮޅު ގޯސްވެފައިވާ ކުރީގެ ރައީސް މައުމޫން އަބްދުލްގައްޔޫމް ވަގުތުން ގެއަށް ބަދަލު ކުރަންޖެހޭ ކަމަށް އެމަނިކުފާނު ވެސް ހިމެނިވަޑައިގަންނަވާ އިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު، އިބޫ މިއަދު ވިދާޅުވެއްޖެ އެވެ.\nރައީސް މައުމޫންގެ ސިއްހީހާލުކޮޅު ގޯސްވީ ބުރާސްފަތި ދުވަހު އެވެ. އެ ދުވަހު އޮތް ވަކީލުންގެ ބައްދަލުވުން ވެސް ކަރެކްޝަނަލް ސާވިސްއިން ކެންސަލްކުރި އެވެ. އޭގެފަހުން ރައީސް މައުމޫން މާފުށިން ޖަލުން ދޫނިދޫ ޖަލަށް ބަދަލުކުރުމަށްފަހު މިއަދު ހަވީރު އަނެއްކާވެސް ވަނީ މާފުށީ ޖަލަށް ބަދަލުކޮށްފަ އެވެ.\nއެކަމާ ކަންބޮޑުވުން ފާޅު ކުރައްވައި މިއަދު އިބޫ ކުރެއްވި ޓްވީޓްގައި ވިދާޅުވީ، ރައީސް މައުމޫންއާމެދު އަމަލު ކުރަމުންދާ ގޮތުން އިންތިހާއަށް ކަންބޮޑުވާ ކަމަށެވެ. އެމަނިކުފާނުގެ ސިއްހީ ހާލުކޮޅަށް ހާއްސަ ސަމާލު ކަމެއްދީ ވަގުތުން ގެއަށް ބަދަލު ކުރަން އިބޫ ވަނީ ގޮވާލައްވާފަ އެވެ.\nމައުމޫން ދޫނިދުއަށް ގެންގޮސް، އެމަނިކުފާނާ މެދު ފުލުހުން އަމަލުކުރި ގޮތާ މެދު މައުމޫންގެ ވަކީލުން މިއަދު ކަންބޮޑުވުން ފާޅުކުރައްވާފައިވާ އިރު، އެމަނިކުފާނުގެ އާއިލާގެ ފަރާތުން މިއަދު ބުނީ، ބަލިހާލަތު ގޯސްވެފައި ވަނިކޮށް މައުމޫން އެއް ރަށުން އަނެއް ރަށަށް ލޯންޗްގައި ގެންދިޔުމަކީ އެމަނިކުފާނަށް އަނިޔާދިނުން ކަމަށް ގަބޫލު ކުރައްވާ ކަމަށެވެ. މިދިޔަ އީދު ދުވަހު އެމަނިކުފާނުގެ ހާލުކޮޅު ގޯސްވުމާ ގުޅިގެން އިތުރު ފަރުވާޔަށް މާލެއިން މާފުއްޓަށް ވަނީ ޑޮކްޓަރުންގެ ޓީމެއް ގެންގޮސްފަ އެވެ.\nމައުމޫންގެ އާއިލާއިން ބުނާ ގޮތުގައި، މާލެއިން މާފުށީ ޖަލަށް ޑޮކްޓަރުން ގެންދިޔައީ އެމަނިކުފާނު މާލެ ގެނެސް ޑޮކްޓަރަށް ދެއްކުމަށް މާފުށީގެ ޑޮކްޓަރުން ލަފާދީފައި ވަނިކޮށް ކަމަށެވެ. އާއިލާއިން ބުނަނީ މިއަދު އަނެއްކާ މާފުށީ ޖަލަށް މައުމޫން ބަދަލު ކުރި އިރު އެމަނިކުފާނު ދަތުރުފަތުރު ނުކުރުމަށް ޑޮކްޓަރުން ލަފާދީފައިވާ ކަމަށެވެ.\nމައުމޫންގެ ހާލުކޮޅާ ގުޅޭ ގޮތުން ކަރެކްޝަންސް އިން އެއްވެސް ވާހަކައެއް މިހާތަނަށް ދައްކާފައެއް ނުވެ އެވެ.\nމައުމޫންގެ އާއިލާއިން ބުނާ ގޮތުގައި، އެމަނިކުފާނަށް ވަނީ ވެއްޓިވަޑައިގަތުމުގެ އާލާސްކަންފުޅަކާ ކުރިމަތިވެފަ އެވެ. އެހެންވެ އެމަނިކުފާނު އެކަހެރިކޮށް ނުހުންނެވުމަށް ވެސް ޑޮކްޓަރުން މީގެކުރިން ލަފާ ދީފައިވެ އެވެ. އަދި އިސްތަށިފުޅަށް ބުރަނުވާނެ ގޮތަށް އުޅުއްވުމަށް ވެސް އެމަނިކުފާނަށް ޑޮކްޓަރުން ލަފާދީފައިވާ ކަމަށް އާއިލާއިން ބުނެ އެވެ. ސިއްހީ ހާލަތު އެހެން ހުރުމުގެ ސަބަބުން މައުމޫން ގެއަށް ބަދަލުކޮށް ދިނުމަށް އާއިލާއިން އެކި ފަހަރު ކޯޓްގައިވެސް އަދި ސަރުކާރުގައިވެސް އެދިފައިވެ އެވެ. އެހެން ނަމަވެސް، ކޯޓުން ވަނީ މައުމޫނުގެ ބަންދަށް ލުޔެއް ނުދޭން ނިންމައިފަ އެވެ.\nމޯލްޑިވްސް ކަރެކްޝަނަލް ސާވިސް ރައީސް މައުމޫން އަބްދުލްގައްޔޫމް މޯލްޑިވްސް ޕޮލިސް ސާވިސް + ރައީސް އިބްރާހިމް މުހައްމަދު ސޯލިހު\nއަލި މަނިކަށް މައާފެއް ނުދެން: ރައީސް


fandiyaaru Adam mohammed ge thahugeegu laskohffi\n3 ނޮވެންބަރ 20190ކޮމެންޓް\nފަނޑިޔާރު އާދަމް މުހައްމަދުގެ ތަހުގީގު ފަސްކޮށްފި\nސުޕްރީމް ކޯޓުގެ ފަނޑިޔާރު އާދަމް މުހައްމަދު އަބްދުﷲގެ ތަހުގީގު ޖުޑިޝަލް ސާވިސް ކޮމިޝަން (ޖޭއެސްސީ) އިން ފަސްކޮށްފި އެވެ.\nޖޭއެސްސީއިން ބުނެފައިވަނީ، ފަނޑިޔާރު އާދަމް މުހައްމަދުގެ ތަހުގީގު ފަސްކުރުމަށް ނިންމާފައިވަނީ، ފަނޑިޔާރު އާދަމް މުހައްމަދު އަބުދުﷲ ދަތުރުފުޅެއްގައި ފުރާވަޑައިގަތުމަށް ހަމަޖެހިފައި ވާތީކަމަށެވެ.\n"ތަޙުޤީޤު އަޑުއެހުން ފަސްކުރެވިފައިވަނީ ފަނޑިޔާރު އާދަމް މުހައްމަދު އަބުދުﷲ ދަތުރުފުޅެއްގައި ފުރާވަޑައިގަތުމަށް ހަމަޖެހިފައި ވާތީއެވެ. އެނބުރި ވަޑައިގެންނެވުމުން ކުރިއަށް ގެންދެވޭނެއެވެ." ޖޭއެސްސީން ކޮށްފައިވާ ޓްވީޓްގައި ވެއެވެ.\nފަނޑިޔާރު އާދަމް މުހައްމަދުގެ ތަހުގީގުގެ2އަޑުއެހުމެއް މިހާތަނަށް ބާއްވާފައިވެއެވެ. ފުރަތަމަ އަޑުއެހުމުގައި ފަނޑިޔާރު އާދަމް މުހައްމަދުގެ ވަކީލެއްގެ ގޮތުގައި ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު ގެނައުމުން ޖޭއެސްސީގެ ތަހުގީގު ކޮމިޓީން ވަނީ ޖަމީލް ވަކީޅެއްގެ ގޮތުގައި ބަލައިނުގަނެވޭނެކަން އަންގާފައެވެ. އެގޮތުން ޖޭއެސްސީން ބުނެފައިވަނީ، ޑރ. ޖަމީލަކީ ސުޕްރީމް ކޯޓަށް ހުށަހަޅާފައިވާ ފަނޑިޔާރު އާދަމް މުހައްމަދު ބައްލަވަމުން ގެންދަވާ ދުސްތޫރީ މައްސަލައެއްގައި އެއް ހަސްމު ކަމަށެވެ. އަދި އެ މައްސަލަ ބައްލަވާ ބެންޗުގައި ފަނޑިޔާރު އާދަމް މުހައްމަދު އަބްދުﷲ އިންނެވުމުން އެ ކަމަކީ މަސްލަހަތު ފުށުއަރާކަމެއްކަމަށެވެ. އެހެންކަމުން މަސްލަހަތު ފުށުއަރާ ކަންތައްތަކެއް ހުރުމުން ފަނޑިޔާރު އާދަމް މުހައްމަދު އަބްދުﷲގެ ވަކީލެއްގެ ގޮތުގައި ޑރ. ޖަމީލް ބަލައި ނުގަނެވޭނެ ކަމަށް ޖޭއެސްސީން އަންގާފައިވެއެވެ.\nއެތަހުގީގުގެ އެންމެ ފަހުން ބޭއްވި އަޑިއެހުމުގައި ފަނޑިޔާރު އާދަމް މުހައްމަދު ވަޑައިގެންފައިވަނީ އެއްވެސް ވަކީލަކާއި ނުލައެވެ. އަޑުއެހުން ފެށުމާ އެކު އާދަމް މުހައްމަދު ވަނީ ވަކީލަކު ހަމަޖައްސަން ފުރުސަތު ދެއްވުމަށް އެދިވަޑައިގެންފަ އެވެ. އެގޮތަށް އާދަމް މުހައްމަދު އެދިވަޑައިގަތުމާ ގުޅިގެން މައްސަލަ ބައްލަވަމުން ގެންދަވާ ޖޭއެސްސީގެ މެންބަރުން ވަނީ ނޮވެމްބަރު4ވަނަ ދުވަހުގެ ނިޔަލަށް އޭނާއަށް އެ ފުރުސަތު ދެއްވާފަ އެވެ. އަދި އެއީ ވަކީލަކު ހަމަޖައްސަން ދެވޭ ފަހު ފުރުސަތު ކަމަށާއި މިމުއްދަތުގެ ތެރޭގައި ވަކީލަކު ހަމަނުޖެހުނު ނަމަވެސް މައްސަލަ ކުރިއަށް ގެންދަވާނެ ކަމަށްވެސް ސުލޫކީ މައްސަލަ ބައްލަވާ ޖޭއެސްސީގެ ކޮމިޓީގެ ބޭފުޅުން ވަނީ އަންގަވާފަ އެވެ.\nކޮމިޓީން މިގޮތަށް އެންގުމުން މިމުއްދަތުގެ ތެރޭގައި ވަކީލަކު ހަމަނުޖެހިދާނެ ކަމުގެ ރޫހެއްގައި ވާހަކަދައްކަވަމުން އާދަމް މުހައްމަދު ވިދާޅުވީ ވަކީލަކު ހޯދުމަށް އޭނާއަށް ކުރެވޭނީ މަސައްކަތް ކަމަށެވެ. ޑރ. ޖަމީލާ މެދު އަމަލުކުރެވުނު ގޮތުން މިމައްސަލައިގައި ބައިވެރިވުމަށް ބައެއް ވަކީލުން ބޭނުން ނުވާ ކަމުގައިވެސް ވިދާޅުވި އެވެ.\nފަނޑިޔާރު އާދަމް މުހައްމަދު އެގޮތަށް ވިދާޅުވުމުން މައްސަލަ ބައްލަވާ ކޮމިޓީގެ ރިޔާސަތުގައި އިންނެވި ޖޭއެސްސީގެ ނައިބް ރައީސް މަސްތޫރު ހުސްނީ ވިދާޅުވީ އާދަމް މުހައްމަދު މަސައްކަތް ކުރައްވަނީ ނިޒާމުގެ ބޭނުން ނަހަމަ ގޮތުގައި ހިއްޕަވަން ކަމަށް ކޮމިޓީއަށް ގަބޫލުކުރެވޭ ކަމަށެވެ.\nޖޭއެސްސީ ސްޕްރީމް ކޯޓް\nކައުންސިލެއްގެ ރައީސް ކުޑަކުއްޖަކަށް ޖިންސީ ގޯނާކޮށްފި


350 Kilo Ge Lunboa Vagah Negi Mahssala Eh Fenmathi Vejje - Vaguthu\n350 ކިލޯގެ ލުނބޯ ވަގަށް ނެގި މައްސަލައެއް ފެންމަތިވެއްޖެ\nއެމެރިކާގެ ކެލިފޯނިއާގައި އުމުރުން 69 އަހަރުގެ މީހަކު ގިނަ އަދަދެއްގެ ލުނބޯތަކެއް ވަގަށް ނެގި މައްސަލައެއް ފެންމަތިވެއްޖެއެވެ.\nރިޕޯޓްތައް ބުނާގޮތުގައި، 350 ކިލޯއަށްވުރެ ގިނަ ލުނބޯ ވަގަށް ނަގައިގެން ފިލަން އުޅެނިކޮށް ފުލުހުން އޭނާ ހިިފަހެއްޓީ މަގުމަތިން ޓްރެފިކްއަށް މަޑުކޮށްގެން ހުއްޓައެވެ.\nކާރެއްގައި ދިޔަ އެ މީހާ ހިފަހައްޓާ އޭނާ ޗެކްކޮށް ބެލިިއިރު، ވަރަށް ބައިވަރު ލުނބޯތައް އޭނާގެ ވެހިކަލުން ފެނުމުންވެސް ފުލުހުންނަށް ލިބުނީ ބޮޑު ހައިރާންކަމެކެވެ. މިދިޔަ ހުކުރު ދުވަހު އެ މީހާ ހައްޔަރުކޮށްފައިވާއިރު، ފުލުހުން ބުނީ، އޭނާ ހައްޔަރުކޮށްފައި ވަނީ، ގަސްގަހާ ގެހިން ލިބޭ ތަކެތި ވަގަށް ނަގާ މައްސަލައެއް ވަރަށް ބޮޑަށް ފެންމަތިވެ އެ މައްސަލަ ބަލަމުންދާ ދަނޑިވަޅެއްގައި ކަމަށެވެ.\nފުލުހުން ބުނީ، އޭނާ ދުއްވަމުންދިޔަ ކާރުގެ ޑިކީގައި ބޮޑު ކޮތަޅުތަކުގައި ހުރީ ލުނބޯ ކަމަށެވެ. އަދި ބެލެވޭގޮތުގައި، އެ ލުނބޯ ތަކަކީ ކައިރި ދަނޑުތަކަކުން ވައްކަންކޮށްގެން ގެންދިޔަ ތަކެތި ކަމަށް ފުލުހުން ބުންޏެވެ.\nފުލުހުން ބުނެފައިވާގޮތުގައި، ފީރޯސް ނަމަކަށް ކިޔާ އެ މީހާއަކީ، ގަސްގަހުން ވައްކަން ކުރަމުންދާ މީހެއްކަން ވަނީ ހާމަވެފައެވެ. އަދި އޭނާ އެހާބައިވަރު ލުނބޯ ގެންގޮސް ކުރާނީ ކޮންކަމެއްކަން ނޭގޭކަމަށްވެސް ފުލުހުން ވަނީ ބުނެފައެވެ.\nއުމުރުން ދުވަސްވެފައިވާ އެ މީހާ ފުލުހުން ހައްޔަރުކޮށްފައިވާއިރު، އެ މީހާއަކީ އަދި މިފަދަ ވައްކަން ތަކުގެ ބޮޑު މީހާކަމެއް ނޭގެއެވެ.\nއޮގަސްޓް 28, 2018 14:54\nއޮގަސްޓް 29, 2018 07:20\nހަމަ ހުސް ބޮޑެތި ވަގުން


Raajjeygai Enme Nikamethi Vaanee Raees Yameen - Dr. Jameel - Vaguthu\nރާއްޖޭގައި އެންމެ ނިކަމެތި ވާން ޖެހޭނީ ރައީސް ޔާމީން - ޑރ.ޖަމީލު\nރާއްޖޭގައި ގާނޫނުގެ ހަމަތަކެއް ހިނގާ ކަމަށް ގަބޫލުފުޅު ނުކުރައްވާ ކަމަށާއި ރާއްޖޭގައި ހަމައެއް ހިނގާނަމަ އެންމެ ނިކަމެތި ވާން ޖެހޭނީ ރައީސުލްޖުމްހޫރިއްޔާ އަބްދުﷲ ޔާމީން އަބްދުލް ގައްޔޫމް ކަމަށް މިހާރު އިނގިރޭސިވިލާތުގައި ފިއްލަވައިގެން ހުންނެވި ކުރީގެ ނައިބު ރައީސް ޑރ.މުހައްމަދު ޖަމީލު އަހްމަދު ވިދާޅުވެއްޖެއެވެ.\nމިރޭ "ވީޓީވީ" އަށް ދެއްވި ބަސްދީގަތުމެއްގައި ޑރ.ޖަމީލު ވިދާޅުވީ ދިވެހި ރައްޔިތުން ވެސް މިއަދު ދިވެހިރާއްޖޭގެ ރައްޔިތުންގެ މަޖިލީހުގެ އަމަލުތައް ހުރީ ގާނޫނާއި ގަވާއިދާއި އެއްގޮތްވާގޮތުގެ މަތިން ކަމަށް ގަބޫލު ނުކުރައްވާ ކަމަށެވެ. އަދި ރާއްޖޭގައި ގާނޫނީ ހަމަތައް ހިނގާ ކަމަށް އޭނާ ވެސް ގަބޫލުފުޅު ނުކުރައްވާ ކަމަށް ވިދާޅުވިއެވެ.\nއޭނާ ވިދާޅުވީ ރުހުނީމައި ގާނޫނަށް އަމަލުކޮށްފައި ނުރުހުމުން ގާނޫނަށް އަމަލު ނުކުރުމަކީ ދުނިޔޭގެ އެއްވެސް ތަނެއްގައި އޮންނަ ކަމެއް ނޫން ކަމަށެވެ. އަދި ގާނޫނަކީ ވަކި މީހަކު ހިތު ހުރި ގޮތަކަށް ހިތު ހުރި ވަގުތެއްގައި އަމަލު ކުރަން އޮންނަ އެއްޗެއް ނޫން ކަމަށް ވިދާޅުވިއެވެ. އެހެން ނަމަވެސް ރާއްޖޭގައި ކަން ހިނގަމުން ދަނީ މިގޮތާއި އިދިކޮޅަށް ކަމަށް ދޭހަވާގޮތަށް ޑރ.ޖަމީލު ވާހަކަފުޅު ދެއްކެވިއެެވެ.\n"އަޅުގަނޑު ދެކޭގޮތުގައި ރާއްޖޭގައި ހަގީގަތުގައި ހަމައާއި އުސޫލު ހިނގާނަމަހީ އެންމެ ނިކަމެތި މީހާ އަކީ ރާއްޖޭގެ ރައީސްކަން ކުރާ މީހާ. ރާއްޖޭގައި އެންމެ މަޑުމަޑުން ބަސް ބުނަން ޖެހޭ ފަރާތަކީ ރާއްޖޭގެ ރައީސުލްޖުމްހޫރިއްޔާ. ރާއްޖޭގައި އެންމެ ކެތްތެރިވާން ޖެހޭ ފަރާތަކި ރާއްޖޭގެ ރައީސުލްޖުމްހޫރިއްޔާ. ރާއްޖޭގައި އެކަކަށްވުރެ ވެސް ބޮޑަށް ރައްޔިތުންނަށް ބިރު ގަންނަން ޖެހޭ މީހަކީ ރައީސުލްޖުމްހޫރިއްޔާ." ޑރ. ޖަމީލު ވިދާޅުވިއެވެ.\nޑރ. ޖަމީލު ވަނީ މިހާރު ހިނގަމުންދާ ކަންކަމާއި ދެކޮޅަށް ރައްޔިތުން ނުނިކުތުމުން ކަންތައް ވާނެ ގޮތާމެދު ވާހަކަ ދައްކަވާފައެވެ. އޭނާ ވިދާޅުވީ ކޮންމެ ކަމެއް ވިޔަސް ވަރިިހަމަކޮށްގެން ދިވެހިން ދިރިއުޅުމާއިގެން ކުރިއަށް ދިޔަ ނަމަ ރާއްޖެ އޮންނާނީ ޕޯޗުޖީޒުންގެ އަތްދަށުގައި ކަމަށެވެ. އަދި އިންޑިއާގެ މީހުން ތިިބޭނީ އިނގިރޭސީންގެ އަތްދަށުގައި ކަމަށެވެ. އަދި އެގޮތައް ކަންތައް ކުރި ނަމަ އަދިވެސް ނަސްލީ ތަފާތުކުރުން އާންމުވާނެ ކަމަށް ވިދާޅުވިއެވެ.\nރައީސް އަބްދުﷲ ޔާމީންގެ ވެރިކަމަށް ދެމެހެއްޓެވުމަށް ބަދަލެއް ގެންނަން ޖެހޭ ކޮންމެ ގާނޫނެއް ބަދަލު ކުރައްވާނެ ކަމަށް ޕީޕީއެމް އިން ވިދާޅުވި ވިދާޅުވުމަށް ރައްދު ދެއްވަމުން ޑރ.ޖަމީލު ވިދާޅުވީ ގާނޫނު އަސާސީގައި ރައްޔިތުންގެ މަޖިލީހުން ތަމްސީލު ކުރަން އޮންނަނީ ރައްޔިތުން ކަމަށެވެ. އަދި ރައްޔިތުންގެ މަޖިލީހަކީ ރައީސްގެ ހިމާޔަތުގައި އޮންނަން ޖެހޭ އެއްޗެއް ނޫން ކަމަށް ވިދާޅުވިއެވެ.\nޑރ. ޖަމީލު މިހެން ވިދާޅުވިއިރު އިންޑިއާގެ "ހިންދުސްތާން ޓައިމްސް" އަށް އިއްޔެ ދެއްވި ބަސްދީގަތުމެއްގައި އޭނާ ވަނީ ރާއްޖެއާއި މެދު ފިޔަވަޅު އަޅަން ބައިނަލްއަގްވާމީ މުޖްތަމައުއަށް ގޮވާލައްވާފައެވެ. އަދި އިންޑިއާއިން ރާއްޖޭގެ ކަންކަމުގެ ތެރެއަށް ވަނުމަށްވެސް ޑރ.ޖަމީލު ދައުވަތު ދެއްވިއެވެ.\nމާޗް 14, 2018 04:01\nލަދުކުޑަ ހަޔާތްކުޑަ މައްލޫނެއް ޖަމީލަކީ\nމާޗް 14, 2018 05:39\nޔާމިންނެއްނޫ ނިކަމެތިވާންޖެހޭނީކީ އިނގެރޭސި\nމާޗް 14, 2018 06:07\nމިހާރުދެން ކަލަކު ކަމަށް ވެސް ދަޢުވާ ކުރަނީ ތޯ ؟\nމާޗް 14, 2018 06:08\nކުފުރު ޖަމީލު ނިކަމެތިވާންޖެހޭ މީހަކު ﷲ ނިކަމެތި ކުރަށްވާނެ ކުފުރު ޖަމީލު\nމާޗް 14, 2018 06:43\nޖަމީލަކީ ދިވެހިންނަކައް އާމީހެއްނޫން ފާޑުފާޑުގެ ވާހަކަ ދައްކާނެކަމެއްނެތް ސަޕޯޓް ހޯޮދަން ރައްޔިތުންގެ ކުރިމަށްޗައް އައިސްްބަލަ ކުޅިދައްކާލާނަން\nމާޗް 14, 2018 07:24\nވާވްްްްް!!!! މީ ކާކު؟\nމާޗް 14, 2018 07:32\nރާއްޖޭގައި ހިނގަމުންދާ ހަމަނުޖެހުންތަކާއި\nމައްދަލަތަކަކީ ވެރިކަމުގެ ދަހިވެތިކަމުގައި\nބަޔަކުމީހުން ކުރަމުންދާ ޣައިރުޤާނޫނީ ކަންތައް\nތަކެކެވެ އެކަންކަން ހުއްޓުވެން އޮތްގޮތަކަށް\nމާޗް 14, 2018 07:51\nޖަމީލު ތިބުނީ ރަގަނޅަށް!! ގާނޫނަކީ ހިތުހުރި މީހަކު ހިތުހުރިގޮތަކަށް ހަދަން އޮތް އެއްޗެއްނޫން!!! އެހެންވީމަ ސްޕްރީމް ކޯޓުގެ ދެފަނޑިޔާރެއްގެ މައްސަލަ ބަލަނީ!!! އެއީ އެމީހުންގެ މަގާމުގެ ނުފޫޒު ބޭނުންކޮށްގެން ރިޝްވަތުގެ ހުތުރު ފައިސާގައި ހިފައިގެން ރާއްޖޭގެ ވެރިކަން ވައްޓާލުމުގެ ބޭނުމުގައި ގާނޫނަކަށް ނ ބަލާ ހިތުހުރި ގޮތަކަށް ކޯޓު އަމުރު ނެރުނީމަ!!!\nމާޗް 14, 2018 07:59\nބޮނޑިބަތޭ...! ނިކަމެތިވުން އެންމެ އައުލާކަން ބޮޑީ ގައުމުގައި އިސްލާމް ދީނަށް ނިކަމެތިކޮށް ހިތާ ޣައިރުދީން ތަކަށާ ފާޙިޝް ޢަމަލުތަކަށް ގޮވާލާ، ހިތްވަރުދީ ގައުމު ބޭރުގެ އަޅުވެތި ކަމަށް ގެންގޮސްގެން ތިމާ ނާޖާއިޒު ފައިދާނަގަމުންދިޔަ ކެރަފާ ނަޝީދެވެ.\nރައީސް ޔާމީނަކީ މާތްވެގެންވާ އިސްލާމްދީނަށް ކަމޭހިތާ، މާތްﷲގެ ވާގިފުޅާއެކު ގައުމު ތަރައްގީކޮށް ކުރިއަރުވާ ކެރަފާނަޝީދު އިނދަޖައްސާލި އިގްތިޞާދު ނަގާ ކޮޅަށްޖަހާ ސިއްހީ ނިޒާމާ މާލީ ނިޒާމުވެސް އަލުންބަލުން ރަގަޅުކޮށް ރައްޔިތުންނަށް ހަމަނޭވާ ލެވޭވަރު ކޮށްދިން ފަރާތް. އޭރުވެސް ތިޔަ މީހާ އުޅެނީ ނައިބުރައީސޭ ކިޔައިގެން ސިފައިން ލައްވާ ބޫޓުގެ ނާޑުވާ އައްސައިގެން ދެއިރު ދެ ދަޅައިގަ ދެ ކޮލުގައި ފުށްޖަހައިގެން ނިކުމެ ތިއްތި ދައްކާކަށްނޫންތަ؟ ހަވާލުކުރި މަސައްކަތެއް ވިއްޔާ ތިޔަމީހާގެ ހިންގުންތެރިކަން ނެތުމުން އޮތީ ބޮއްސުންލާފަ. ޒިއްމާ އަދާކުރެވޭތޯ އުޅުމުގެބަދަލުގައި ފޮނިދެއްކުމާ އަޗާތެޅުމާ ސަރުކާރުގެ ލޯންޗްކޮޅުގައި ކެޔޮޅުކަމުދިޔުމާ މިކަހަލަ ތާކުންތާކު ނުޖެހޭކަންކަމުގައި އުޅެންހެދީމާ ރައީސްޔާމީނަށް އެނގިއްޖެ ތިޔައީ ބޮޑުއަނގައެއްކަމާ އަނގަތެޅުން ފިޔަވައި އެހެންކަމެއް ތިޔަމީހާއަށް ނުކުރެވޭނެކަން. އެހިސާބުން ސޮއްސޮއް ކިޔާފަ ބޭރުކޮށްލީމާ މިހާރު ތިޔައުޅެނީ ޖޭ ވެގެން. މިހާރު ތިޔަ ކުރެވޭ މަސައްކަތަކީ ކެރަފާ ނަޝީދަށް ލާދީނީ ދިދަ އުފުލައިދެނީ. އެހެންވީމާ ނިކަމެތިވުން އެންމެ އައުލާކަން ބޮޑުބަޔަކީ. މިގައުމު ކުރިއަރައިގެންދާތީ އެކަމާ ަޙަސަދަ ވެރިވެގެންއުޅޭ އިދިކޮޅު ބައިގަނޑު.\nމާޗް 14, 2018 10:58\nސަބަހޭ ދަރިޔާ..! ތި ކޮށްލި ވަރު ކުޑަ އަދި..!\nމާޗް 14, 2018 08:10\n"ޑރ. ޖަމީލު މިހެން ވިދާޅުވިއިރު އިންޑިއާގެ "ހިންދުސްތާން ޓައިމްސް" އަށް އިއްޔެ ދެއްވި ބަސްދީގަތުމެއްގައި އޭނާ ވަނީ ރާއްޖެއާއި މެދު ފިޔަވަޅު އަޅަން ބައިނަލްއަގްވާމީ މުޖްތަމައުއަށް ގޮވާލައްވާފައެވެ. އަދި އިންޑިއާއިން ރާއްޖޭގެ ކަންކަމުގެ ތެރެއަށް ވަނުމަށްވެސް ޑރ.ޖަމީލު ދައުވަތު ދެއްވިއެވެ." އެކަމަކު މި ގައުމުގެ ވެރިކަމަށް އަންނަންވެސް ކަލޭ ހަމަ އެބަ ބޭނުންވޭ!!!؟؟؟ ބލއެއްނު\nމާޗް 14, 2018 08:11\nއަހަރުމެން ގާތަށް ވޯޓު ހޯދާށޭ ކިޔާފަ ނާންނައްޗޭ. ތި ބުނާ ފިޔަވަޅެއް އަޅައިދޭ ބައެއް ގާތުން ވޯޓުވެސް ހޯދާތި އިނގޭ.\nމާޗް 14, 2018 08:22\nރައްޔިތުންނަކީ ކަލެއާއި ކަލޭގެ ޢާއިލާއާއި އަދި ދިނާއި ޤައުމު ފުނޑުކޮށްލަން ތިއުޅޭ ހައެއްކަ ކެނައިންތަ،\nރާއްޖޭގައި އެންމެ ނިކަމެތިންގެ ތެރެއިން އެކަކު ކަލޭތީ، އެއީ އުޅެގަތް ބޮޑާ ކިބުރުވެރި ގޮތަކުން\nއަހަންނާއި އަހަރެންގެ އާއިލާގެ ވޯޓް ރައީސް ޔާމީނަށް 2018ގައި ކަށަވަރު\nމާޗް 14, 2018 08:49\nމާޗް 14, 2018 08:52\nއެންމެ ނިކަމެތީ އަމިއްލަ ގައުމާއި ވަޒަންދޫކޮށް ކުރެވިފައިހުރި ކުއްތަކުން ބަރިއްޔަވާން ބޭރުކަރަ ކަރައިގެ ހިމާޔަތްހޯދައިގެން ކަރަ ކަރައިގަ ފިލާތިބޭމީހުން. އޭގެތެރޭގަ ތޮއްޑު ކަރާ، މާލޭ ކަރާ، މާމިގިނލީ ކަރާ ނޫނަސް އަދިވެސް ވަރަށް ގިނަ ކަރާތައް ހިމެނޭ. ރައްޔިތުން ދޭންޖެހޭ ފައިސާ ދައްކާފަ އަދި ރާއްޖޭގެ ކޯޓްތަކުން ކޮށްފަހުރި ހުކުމްތައް ތަންފީޒުކޮށްފަ ގޮސްތިބޭ. އޭރުން އަހަރެމެންނަށްއޯކޭ. އައިދުވަހަކުން ހޭއަރުވާލާނަން. ހަމަ ކުޑަގޮޅި.\nމާޗް 14, 2018 09:03\nޖަމީލޫ ދެން އަނގަނުގަޅާ ހުރެބަލަ. ކަލޯއަކަށް ނޭގޭނެ އެއްވެސް ބަޔަކާ އެކު އުޅެން. ކަލޯއަށް ހީވަނީ ކަލޯ ނޫން މީހަކަށް ރަނގަޅަކަށް ކަމެއް ނުކުރެވޭނެ ކަމަށް. ކަލޯއަށް މައުމޫނުވެސް ކަމަކު ނުދިޔަ. ކަލޯއަކަށް އައްނިވެސް ކަމަކު ނުދިޔަ. މިހާރު ޔާމީނުވެސް ކަމަކު ނުދޭ. ކަލޯދެން އޮވޭ ވިލާތުގަ ވިލާތު ޝަރުބަތު ބޮއެ ބޮއެ!!!!\nމާޗް 14, 2018 09:22\nގާނޫނުގެ ދަށުން ހުކުމް ކޮށްފަތިބި ގައިދީންތަކެއް ދޫކުރަން ތިގޮވަނީ ކޮން ގާނޫނެއްގެ ދަށުން\nމާޗް 14, 2018 09:24\nމޮޔަޔާ! ރައީސް ޔާމީނު ނޫޅޭ ކިބުރުވެރިވެގެނެއް!\nމާޗް 14, 2018 09:59\nމިވަރުޖާހިލަކު މިނޫނީޔަ ނުދެކެން ގ.ކެނެރީގެ މުހައްމަދު ނަސީދަކީ މިރާއްޖޭގެ. ވެރިކަމަށްގެންނަ ހިޔޮވާވަރުގެ މީހެއްނޫނޭކިޔާ މީޑިޔާތަކުގަ ވާހަކަ ދެއްކީ ހަމަ ބޮނޑިބަތް ޖަމީލް\nމާޗް 14, 2018 10:28\nރައީސަކަށް ހުންނަ މީހާ ހިނގަންވެސް ޖެހޭނީ ތަޖްވީދަށް. އެހެންވީމާ ރައީސަކަށް ހުންނަންވީ ކަލޭ\nމާޗް 14, 2018 10:47\nދުނިޔޭގަ އެންމެ ނިކަމެތި މީހަކީ ތިމާ އުޅެންވީ ކޮންދީނެއްކަން ނޭނގި ޖާހިލުކަމުގަ ދުނިޔޭގެއެދުން ވެރިކަމޢިގެން އުޅޭމީހާ\nމާޗް 14, 2018 11:02\nރޯކުރާށޭ އުަދަންވީއެ އުދަންވީ، ބޮނޑިބަތޯއެ އުދަންވީ..! ބޮނޑިބަތް ގަނޑަށް ފަސްފަހަތުން "ހޯއް"..!\nމި ޖަމީލު މިހާރު ކަލެއްކަމަށް ދައުވާކުރަންފެށީދޯ؟ ބަލަ، ނިކަމެތިވާން ޖެހޭމީހާ އާއި މަތިވެރިވާން ޖެހޭ މީހާއެނގޭނީ ކަލެއަކަށްނޫން . އެކަން ދެނެވޮޑިގެންވަނީ މާތްﷲ. މިވަރުވެސްނޭގި މީހާ ތިހިރަ މަގުފުރެދިގެންދަނީ.\nމާޗް 14, 2018 16:37\nއެއީ ގޮންގޮތަކުން ރައީސް ނިކަމެތިވާންވީ ކިހިނެތް ވެގަނެގެން ތިއުޅެނީ އެއީ ދިވެހި ޤައުމުގެ އިއްޒަތްތެރި ވެރިޔާ އޮޅުވާނުލާތި ޖަމީލަކީ މާނިކަމެތި މީހެއް ތިއުޅެނީ އަމިއްލަ ފަސްގަނޑު ގަ ނޫޅެންވެގެން އުފަން ގައުމު ދޫކޮށް ފަރަންޖީން ކާރީގަ ސަލާން ޖަހައިގެން


Apple ge Enme Fahuge UfehdhunThah Gannan Dhaanvee Techmo Mobile ah - Fvm Times\nއެ ފިހާރައިން އެޕަލްގެ ހުރިހާ ޕްރޮޑަކްޓްސްތަކެއް ލިބެން ހުންނާނެވެ. އެޕަލްގެ އެންމެ ފަހުގެ ޕްރޮޑަކްޓްސްތައް ރާއްޖޭގައި ލިބޭ އެންމެ ރަނގަޅު އަގެއްގައި އެ ފިހާރައިން ލިބެން ހުންނައިރު، އެއް އަހަރު ދުވަހުގެ ވޮރެންޓީވެސް މި ފިހާރައިން ދޭނެއެވެ. ފާށަނާކިލޭގެފާނު މަގު (ބާއިންޖީނުގެ ފުރަގަސްމަގު)ގައި ހުންނަ އެ ފިހާރައިން ކަސްޓަމަރުން ބޭނުންވާ ކުލައެއްގެ ބޭނުންވާ ރެމެއްގެ ބޭނުންވާ ގޮތަކަށް “ކަސްޓަމައިޒްޑް” އެޕަލްގެ ޕްރޮޑަކްޓްތަކަށް ޕްރީއޯޑަރު ކުރުމުގެ ފުރުސަތުވެސް ލިބޭނެއެވެ.\n“އަޅުގަނޑުމެންގެ މި ވިއްކަނީ އެޕަލްގެ ޖެނުއިން ޕްރޮޑަކްޓްތައް، އެއީ އެޕަލްގެ އެއް އަހަރު ދުވަހުގެ ވޮރެންޓީއާއެކު އަދި ފޯނަށް މައްސަލައެއް ދިމާވެއްޖެނަމަ ރާއްޖޭގައި ހުންނަ އޮތޮރައިޒް ސާވިސް ސެންޓަރު މެދުވެރިކޮށް ފޯނުގެ މައްސަލަތައް ހައްލުވެސް ކޮށްދޭނަން.” އޮފިޝަލް ވިދާޅުވިއެވެ.\nމީގެ އިތުރުން، އެ ފިހާރައިން ސެމްސަންގްގެ އެންމެ ފަހުގެ ފޯންތަކާއި، ރެޑްމީ، އާއި ޒިއޯމީ ފަދަ ބްރޭންޑްތަކުގެ ފޯނުތައްވެސް ލިބެން ހުންނާނެއެވެ. އޭގެ އިތުރުން ފޯނާއި ގުޅުން ހުރި އެސެސަރީސްވެސް އެންމެ ހެޔޮ އަގުގައި އެ ފިހާރައިން ލިބެން ހުންނާނެ ކަމަށް ފިހާރައިގެ ވެރިޔާ ވިދާޅުވިއެވެ.


BREAKING: Supreme court ah Azmiralda aai Shujoon ayyankuran faaskoffi\nއަޒްމިރަލްދާ ޒާހިރު އަދި އައިޝާ ޝުޖޫން--\nސުޕްރީމް ކޯޓުގެ ފަނޑިޔާރު ކަމަށް ޝުޖޫނާއި އަޒްމިރަލްދާ އައްޔަންކުރަން ފާސްކޮށްފި\nސުޕްރީމް ކޯޓުގެ ފަނޑިޔާރު ކަމަށް ހައި ކޯޓުގެ ކުރީގެ ފަނޑިޔާރު ޑރ. އަޒްމިރަލްދާ ޒާހިރާއި ސިވިލް ކޯޓުގެ ކުރީގެ ފަނޑިޔާރު އައިޝާ ޝުޖޫން އައްޔަން ކުރުމަށް ރައްޔިތުންގެ މަޖިލީހުން ފާސްކޮށްފި އެވެ.\nއަޒްމިރަލްދާ އާއި ޝުޖޫން ސުޕްރީމް ކޯޓުގެ ފަނޑިޔާރު ކަމަށް އައްޔަން ކުރުމަށް މިއަދުގެ މަޖިލީހުގެ ޖަލްސާގައި ނެގި ވޯޓުގައި 62 މެމްބަރުން ވަނީ އެކަމަށް ތާއީދުކޮށްފަ އެވެ. އެކަމާ ދެކޮޅަށް ވޯޓު ދެއްވީ ނޮޅިވަރަންފަރު ދާއިރާގެ މެމްބަރު މުހައްމަދު ނަޝީދު އަބްދުﷲ އެވެ. މާމިގިލީ ދާއިރާގެ މެމްބަރު ގާސިމް އިބްރާހީމް ވަކިކޮޅަކަށް ވޯޓު ދެއްވަން ބޭނުމެއް ނުވިއެވެ.\nއަޒްމިރަލްދާ އާއި ޝުޖޫނަށް ރުހުން ދިނުމަށް މަޖިލިހުގެ ޖުޑިޝަރީ ކޮމިޓީން ނިންމީ މިދިޔަ ހަފްތާގައެވެ. މި ދެ ބޭފުޅުންނަށް ވެސް ރުހުން ދޭން ކޮމިޓީން ނިންމީ އިންޓަވިއުކުރުމަކާ ނުލަ އެވެ.\nސުޕްރީމް ކޯޓަށް ޝުޖޫނާއި އަޒްމިރަލްދާ އައްޔަން ކުރަން އެންމެ ފުރަތަމަ ޖުޑިޝަލް ސާވިސް ކޮމިޝަން (ޖޭއެސްސީ) އަށް ލަފާ ދެއްވީ ރައީސް އިބްރާހިމް މުހައްމަދު ސޯލިހެވެ. އަދި ޖޭއެސްސީން ވަނީ ދެ ބޭފުޅުން ސުޕްރީމް ކޯޓަށް އައްޔަން ކުރަން ނިންމައި، އެކަމަށް ރުހުން ހޯދުމަށް މަޖިލީހުގެ ތަޅުމަށް ފޮނުވައިފަ އެވެ.\nމިއީ ރާއްޖޭގައި ސުޕްރީމް ކޯޓުގެ ފަނޑިޔާރުންގެ ގޮތުގައި އަންހެން ބޭފުޅުން އައްޔަން ކުރެވޭ ފުރަތަމަ ފަހަރެވެ.\nއޭގެ ތެރެއިން ޑރ. އަޒްމިރަލްދާ އަކީ މިހާތަނަށް ރާއްޖޭގެ ހައި ކޯޓުގައި ފަނޑިޔާރުކަން ކުރެއްވި ހަމައެކަނި އަންހެން ފަނޑިޔާރެވެ. އަދި ޕީއެޗްޑީ ހައްދަވައިގެން ރާއްޖޭގައި ފަނޑިޔާރުކަން ކުރެއްވި ދެ ބޭފުޅުންގެ ތެރޭގައި ވެސް ޑރ. އަޒްމިރަލްދާ ހިމެނެ އެވެ. އަޒްމިރަލްދާގެ އިތުރުން ޕީއެޗްޑީ ހައްދަވައިގެން ހުންނެވި ފަނޑިޔާރަކީ މިހާރުގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ އެވެ.\nސިވިލް ކޯޓުގެ ކުރީގެ ގާޒީ ޝުޖޫން އަކީ ރާއްޖޭގައި އައްޔަން ކުރެވުނު ފުރަތަމަ އަންހެން ދެ ފަނޑިޔާރުންގެ ތެރެއިން އެއް ބޭފުޅެކެވެ. އަދި އޭނާ އަކީ ދާދި ފަހުން އިންތިހާބު ކުރެވުނު ބާ ކައުންސިލްގެ މެމްބަރެކެވެ.\nޑރ. އަޒްމިރަލްދާ އާއި ޝުޖޫން އަކީ ކުރިން އަމިއްލަ އަށް މަގާމުން އިސްތިއުފާ ދެއްވި ދެ ފަނޑިޔާރުންނެވެ. އެގޮތުން ޑރ. އަޒްމިރަލްދާ ހައިކޯޓުގެ ފަނޑިޔާރުކަމުން އިސްތިއުފާ ދެއްވީ 2016 ގައެވެ. އަދި ސިވިލް ކޯޓުގެ ގާޒީ ކަމުން ޝުޖޫން އިސްތިއުފާ ދެއްވީ 2015 ގައެވެ.\nޖޭއެސްސީ މަޖިލިސް އަންހެނުން ބާރުވެރިކުރުވުން ރައީސް ޞާލިޙް ފަނޑިޔާރުން ސްޕްރީމް ކޯޓް\nވަރަށް ހޫނު މަރުހަބާއެއް ޑރ. އަޒްމިރާލްދާ އަށް އަދި އުސްތާޒާ ޝުޖޫނަށް!


COVAX in Covishield vaccine ge 12,000 dose hadhiyaakohfi - vNews.mv\nޠާހިރާ އަޒްހާރު 07 March 2021, 19:06\nކޮވިޑް-19 ވެކްސިންސް ގްލޯބަލް އެކްސެސް (ކޮވެކްސް) ފެސިލިޓީން ރާއްޖެއަށް ކޮވިޝީލްޑް ވެކްސިންގެ 12,000 ޑޯޒް ހަދިޔާކޮށްފިއެވެ.\nކޮވެކްސްއަކީ، ފަގީރު އަދި މުއްސަނދި ޤައުމުތަކުގެ މެދުގައި ހަމަހަމަ ކަމާއެކު ވެކްސިން ފޯރުކޮށްދިނުމަށް މިދިޔަ އަހަރުގެ އެޕްރީލް މަހު އުފެއްދި އިނީޝިއެޓިވްއެކެވެ.\nމި އިނީޝިއެޓިވް އުފައްދާފައިވަނީ، ދުނިޔޭގެ ސިއްޙަތު ޖަމިއްޔާ (ޑަބްލިއު.އެޗް.އޯ) އާއި ކޯލިޝަން ފޯރ އެޕިޑެމިކް ޕްރިޕެއާޑްނަސް އިނޮވޭޝަންސް (ސީ.އީ.ޕީ) އައި، ގްލޯބަލް އެލާޔަންސް ފޯރ ވެކްސިން އެންޑް އިމިއުނައިޒޭޝަން (ގަވީ)، އަދި ޔުނިސިފް ގުޅިގެންނެވެ.\nމި އިނީޝިއެޓިވް އިން ކޮވިޝީލްޑް ވެކްސިންގެ 12,000 ޑޯޒް މިއަދު ރާއްޖެއަށް ހަދިޔާކޮށްފައި ވާއިރު، މީގެކުރިން ވެސް ވެކްސިން ޖަހަން ބޭނުންކުރާ 100,000 ސިރިންޖު އަދި އެހެނިހެން އާލަތްތައް ކޮވެކްސް ފެސިލިޓީން ވަނީ ހަދިޔާކޮށްފައެވެ.\nކޮވިޑް-19 ވެކްސިން ދިނުމުގައި ދުނިޔޭގެ އެހެން ޤައުމުތަކާ އަޅާބަލާއިރު، ނިސްބަތުން ބޮޑުކުރިއެރުމެއް ރާއްޖެއިން އަންނަނީ ހޯދަމުންނެވެ.\nއެގޮތުން މިހާތަނަށް ޖުމްލަ 145,768 އަށްވުރެ ގިނަ މީހުންނަށް ވެކްސިންގެ ފުރަތަމަ ޑޯޒް ދެވިފައިވާއިރު، ސަރުކާރުގެ އަމާޒަކީ، ދިވެހިންނާއި ރާއްޖޭގައި ދިރިއުޅޭ އެހެނިހެން ޤައުމުތަކުގެ މީހުން ހިމެނޭގޮތަށް އެއްވެސް ތަފާތު ކުރުމެއްނެތި، ހަމަހަމަކަމާއެކު ރާއްޖޭގައި ދިރިއުޅޭ އެންމެންނަށް ވެކްސިން ފޯރުކޮށްދިނުމެވެ.\nރާއްޖޭގައި މިހާރު ބޭނުންކުރަމުންދަނީ އިންޑިއާގެ ހިލޭ އެހީގެ ދަށުން ހަދިޔާކޮށްފައިވާ ކޮވިޝީލްދް ވެކްސިނެވެ.\nމީގެ އިތުރުންވެސް އިންޑިއާއިން ވަނީ ކޮވިޝީލްޑް ވެކްސިންގެ އިތުރު 1 ލައްކަ ޑޯޒް ރާއްޖެއަށް ހަދިޔާކުރުމަށް ވަނީ ނިންމާފަފައެވެ. އަދި ޗައިނާއިންވެސް ވަނީ އެގައުމުގެ ސިނޮފަރމް ކުންފުނިން އުފައްދާފައިވާ ވެކްސިންގެ 1 ލައްކަ ޑޯޒް ރާއްޖެއަށް ހަދިޔާކުރަން ނިންމާފައެވެ.\nމީގެއިތުރުން ހެޔޮއެދޭ ފަރާތަކުންވެސް2ފަހަރެއްގެމަތިން ރާއްޖެއަށް 10،000 ޑޯޒްގެ ސިނޮފާރމް ވެކްސިން ހަދިޔާކޮށްފައިވާ ކަމަށް އެޗްޕީއޭއިން ކުރިން ހާމަކޮށްފައި ވެއެވެ.\nކޮރޯނާވައިރަސް ރާއްޖެ ހެލްތް މިނިސްޓްރީ ވޯލްޑް ހެލްތް އޯގަނައިޒޭޝަން


Mausoom ah ruhundheyn anehkaaves Committeen ninmaifi – Iru\nމައުސޫމްއަށް ރުހުންދޭން އަނެއްކާވެސް ކޮމިޓީން ނިންމައިފި\nޓޫރިޒަމް މިނިސްޓަރ ޑރ އަބްދުﷲ މައުސޫމަށް ރުހުން ދިނުމަށް ރައްޔިތުންގެ މަޖިލީހުގެ ސަރުކާރުގެ މައްސޫލިއްޔަތު އަދާކުރާ މިންވަރު ބަލާ ކޮމިޓީން މިރޭ ނިންމައިފިއެވެ.\nމިގޮތަށް ފާސްވީ ކޮމިޓީއަށް ހާޒިރުވި މެމްބަރުންގެ އަގުލަބިއްޔަތުންނެވެ.\nޓޫރިޒަމް މިނިސްޓަރު ކަމުގެ މަގާމަށް ޑރ. މައުސޫމު އައްޔަންކުރައްވާފައި މިވަނީ ދެވަނަ ފަހަރަށެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު މައުސޫމު ޓޫރިޒަމް މިނިސްޓަރުކަމަށް ފުރަތަމަ އައްޔަން ކުރެއްވީ މިމަހު ހަވަނަ ދުވަހުއެވެ. އެފަހަރު މައުސޫމަށް މަޖިލީހުގެ ރުހުން ހޯއްދެވުމަށް ފޮނުއްވުމުން ވެސް މައުސޫމަށް ރުހުން ދޭން ކޮމިޓީން ފާސްކުރިއެވެ. އަދި ކޮމިޓީގެ ރިޕޯޓު މަޖިލީހުގެ ތަޅުމަށްވެސް ފޮނުވިއެވެ.\nސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމިޓީން އެކަމާ ގުޅޭ ގޮތުން އެކުލަވައިލާ ތަޅުމަށް ފޮނުވި ރިޕޯޓް އަނބުރާ ފޮނުވައިލީ މައުސޫމް ހުވާ ކުރެއްވި އިރު ކުންފުންޏެއްގެ އިސް މަގާމުގައި އޭނާ ހުންނެވި ކަން އެނގިގެންނެވެ. އެ މަގާމުން އޭނާ ވަކިވިކަމަށް އިކޮނޮމިކް މިނިސްޓްރީން އެންގީ އޭގެ ފަހުންނެވެ.\nރިޕޯޓް ކޮމިޓީއަށް އަނބުރާ ފޮނުވާލުމުން ކޮމިޓީން ނިންމީ މައުސޫމް އަލުން ހުވަކުރެއްވުމަށް ލަފާދިނުމަށެވެ. އެ ލަފަޔާ އެއްގޮތަށް އޭނާ ވަނީ ފަހުން ހުވާކުރައްވައިފަ އެވެ.\nމައުސޫމަށް ރުހުން ދޭން ކޮމިޓީން މިރޭ ފާސްކުރީ މިއަދު އެ މައްސަލަ މަޖިލީހަށް ފޮނުއްވުމުން އެކަމާ ބެހޭގޮތުން ރައީސުލްޖުމްހޫރިއްޔާ މަޖިލީހަށް ފޮނުއްވި ސީޓީ އިއްވެވުމަށްފަހު، އިތުރަަށް ދިރާސާކުރުމަށް ކޮމިޓީއަށް ފޮނުވުމުން މިރޭ ބޭއްވި އެ ކޮމިޓީގެ ބައްދަލުވުމުގައި ބަހުސް ކުރުމަށްފަހުގައެވެ.


Jamiyyath Salaf aai Uyoon Institute Gulhigen Mulhin Aa class Thakeh Fashany | Dhiislam\nޖަމްޢިއްޔަތުއް ސަލަފާއި ޢުޔޫނު އިންސްޓިޓިޔުޓު ގުޅިގެން މުޅިން އާ ކިލާސްތަކެއް ކުރިއަށް ގެންދަވަނީ\nފާތިމަތު ކިފާޙު ޤުބާދު އޯގަސްޓް 22, 2020\nޖަމްޢިއްޔަތުއް ސަލަފާއި ޢުޔޫނު އިންސްޓިޓިޔުޓުން "ބިނާ"ގެ ނަމުގައި މިޅުން އާ ކިލާސްތަކެއް ކުރިއަށް ގެންދެވުމަށް ހަމަ ޖައްސަވައިފިއެވެ.\nޢުޔޫން އިންސްޓިޓުޔުޓުގެ ރަސްމީ ފޭސްބުކް ޞަފްޙާގައި ލިޔުއްވާފައިވާ ގޮތުގައި މިކިލާސްތަކަކީ3މަސް ދުވަހުގެ ކޯހެއްގެ ތެރެއިން ކުރިއަށް ގެންދެވުމަށް ހަމަޖައްސަވާފައިވާ ކޯހެކެވެ. އަދި މިކޯސް ނިމުމުން، ޓެސްޓު ނެންގެވުމަށާއި، އަދި ބައިވެރިންނަށް ސެޓްފިކެޓު ދެއްވުމަށްވެސް ހަމަޖެހިފައިވާ ކަމަށްވެސް އެފަރާތުން މަޢުލޫމާތު ދެއްވާފައިވެއެވެ.\nމީގެ އިތުރުން ޢުޔޫން އިންސްޓިޓިޔުޓުން ވިދާޅުވެފައިވާ ގޮތުގައި މިކޯސް ކުރިއަށް ގެންދެވުމަށް ހަމަޖައްސަވާފައިވަނީ ޒޫމް އެޕްލިކޭޝަން މެދުވެރިކޮށެވެ. ކޯހުގައި ކިޔަވާ ދެއްވުމަށް ހަމަޖެހިފައިވަނީ ތަފްސީރާއި، ޢަޤީދާ އާއި، ފިޤުހު (ތަރިކަ މުދާ ބެހުން)، އަދި ޢަރަބި ބަހާއި، އިސްލާމީ ތަރުބިއްޔަތު މިމާއްދާތަކެވެ. ކިލާސްތައް އޮންނަނީ އާދީއްތައިން ބުދަ ދުވަހަށް ކޮންމެ ރެޔަކު 22:00 – 22:45 އަށެވެ. އަދި ހޮނިހިރު ދުވަހު 20:30 – 21:15 އަށެވެ.\nމިކޯހުގައި ކިޔަވައިދެއްވުމަށް ހަމަޖެހިފައިވަނީ އައްޝައިޚު ޙަސަން މޫސާ ފިކުރީއާއި، އައްޝައިޚު އަޙްމަދު ސަމީރާއި، އައްޝައިޚު ނިމާލު މުޙައްމަދާއި، އައްޝައިޚު ޝިހާމު މުޙައްމަދާއި، އައްޝައިޚު މުޙައްމަދު ސިނާނެވެ. ޢުޔޫނުން މަޢުލޫމާތު ދެއްވާ ގޮތުގައި މިކޯހަށް ހަމަޖެހިފައިވާ ޖާގަތަކަށް ދަރިވަރުން މިހާރުވަނީ ނަންނޯޓުކޮށްފައެވެ. އަދި ޖާގަ ދެއްވިއިރު ބައްލަވާފައިވަނީ ފުރަތަމަ ނަންނޯޓު ކުރައްވާފައިވާ ފަރާތްތަކަށް ކަމަށާއި، ކޯހުގައި ބައިވެރި ކުރުވުމަށް ހަމަޖެހިފައިވަނީ 16 އަހަރުން މަތީގެ ބޭފުޅުންނަށް ކަމަށްވެސް ޢުޔޫނު އިންސްޓިޓިޔުޓުން ފާހަގަ ކުރައްވާފައިވެއެވެ.\nޢުޔޫނު އިންސްޓިޓިޔުޓަކީ ޢަރަބި ކިލާސްތަކާއި، ކީރިތި ޤުރްއާން ހިތުދަސްކޮށްދޭ ކިލާސްތަކާއި، އަދި ޤާރީ ލެވެލް ކޯސްތައް ހިންގަވާ މަޢުހަދެކެވެ. އަދި އެބޭފުޅުން މިދުވަސްކޮޅާއި ދިމާކޮށް މުޅިން ހިލޭ ޢަރަބި ބަސް ކިޔަވާދޭ ކިލާހެއް ކުރިއަށް ގެންދަވައެވެ.


Covid aa gulhigen kuri haradhu 3.8 billion ah! - vNews.mv\nކޮވިޑް-19 އާއި ގުޅިގެން މާލޭގައި ސިއްހީ ކަމާބެހޭ ފަރާތްތަކުން ހަރަކާތްތެރިވަނީ :- ފޮޓޯ- / ވީނިއުސް\nކޮވިޑާ ގުޅިގެން ކުރި ހަރަދު 3.8 ބިލިއަނަށް!\nމަރްޔަމް ލީން 13 October 2021, 12:23\nކޮވިޑް-19 ގެ ބަލިމަޑުކަމާއި ގުޅިގެން، ސަރުކާރުން އެކި ކަންކަމަށް ކުރި ހަރަދު 3.8 ބިލިއަނަށް އަރައިފިއެވެ.\nފިނޭންސް މިނިސްޓްރީން އާންމުކޮށްފައިވާ ތަފާސްހިސާބުތައް ދައްކާގޮތުން މި ހިނގާ އޮކްޓޯބަރު މަހުގެ 07 ވަނަ ދުވަހުގެ ނިޔަލަށް ކޮވިޑާއި ގުޅިގެން ސިއްހީ އަދި އިޖުތިމާއީ ދާއިރާގެ އެކި ކަންކަމަށް 2.1 ބިލިއަން ރުފިޔާ ހޭދަކޮށްފައި ވެއެވެ. މިއީ މިދިޔަ ހަފްތާއާ އަޅާބަލާއިރު، 0.04 އިންސައްތަ އިތުރު އަދަދެކެވެ.\nމީގެއިތުރުން މި މުއްތަދުގައި އިކޮނޮމިކް ރެސްޕޯންސް ސްޕެންޑިންގްސްއަށް 1.7 މިލިއަން ރުފިޔާ ހަރަދުކޮށްފައި ވެއެވެ.\nތަފާސްހިސާބުތައް ދައްކާގޮތުން، ސިއްހީ އަދި އިޖުތިމާއީ ދާއިރާއިން މީހާތަނަށް އެންމެ ގިނަ ހޭދައެއް ކޮށްފައިވަނީ ނޭޝަނަލް ޑިޒާސްޓަރ މެނޭޖްމެންޓް އޮތޯރިޓީންނެވެ. އެއޮތޯރިޓީން 784.5 މިލިއަން ރުފިޔާ ވަނީ ހޭދަކޮށްފައެވެ.\nދެވަނައަށް އެންމެ ބޮޑު ހޭދައެއް ހެލްތް މިނިސްޓްރީން ކޮށްފައިވާއިރު، އެމިނިސްޓްރީން ވަނީ 813.4 މިލިއަން ރުފިޔާ ހޭދަކޮށްފައެވެ.\nމީގެއިތުރުން އައިޖީއެމްއެޗުން 196.7 މިލިއަން ރުފިޔާ ހޭދަކޮށްފައިވާއިރު، ޑިޒާސްޓަރ މެނޭޖްމެންޓް ފަންޑުން 84.01 މިލިއަން ރުފިޔާ ވަނީ ހޭދަކޮށްފައެވެ. އަދި އެމްއެންޑީއެފުން 67.6 މިލިއަން ރުފިޔާ ވަނީ ހަރަދުކޮށްފައެވެ.\nތަފާސްހިސާބުތައް ދައްކާގޮތުން، ސިއްހީ ކަންތައްތަކަށް ކުރި ވަކިވަކި ހޭދަތަކުގެ ތެރޭގައި އެންމެ ބޮޑު ހޭދައެއް ކޮށްފައިވަނީ އެދާއިރާގެ ހިދުމަތް ދިނުމަށް ބޭނުންވާ ތަކެތި ހޯދުމަށެވެ. އެފަދަ ކަންކަމަށް 1.1 ބިލިއަން ރުފިޔާ ވަނީ ހަރަދުކޮށްފައެވެ.\nއޮޕަރޭޝަނަލް ސާވިސްގެ ގޮތުގައި 205.5 މިލިއަން ހަރަދުކޮށްފައި ވާއިރު، ކެޕިޓަލް އިކުއިޕްމެންޓްގެ ގޮތުގައި 201.9 މިލިއަން ރުފިޔާ ހަރަދުކޮށްފައި ވެއެވެ.\nސިއްހީ ދާއިރާގެ މުވައްޒަފުންނަށް އެލަވެންސް ދިނުމަށް 177.4 މިލިއަން ހަރަދުކޮށްފައި ވާއިރު، އެކި ފަރާތްތަކަށް އެހީއާއި ސަބްސިޑީގެ ގޮތުގައި 164.9 މިލިއަން ރުފިޔާ ދޫކޮށްފައިވެއެވެ.\nއިގްދިސާދީ ދާއިރާއިން ކުރި ހޭދައިގެ ތަފްސީލަށް ބަލާއިރު، އިންކަމް ސަޕޯޓްގެ ގޮތުގައި ޖޫންމަހުގެ 24ގެ ނިޔަލަށް 22،946 މީހަކަށް 421 މިލިއަން ރުފިޔާ ވަނީ ދޫކޮށްފައެވެ.\nމީގެއިތުރުން 98،455 ގެއެއްގެ ފެންބިލްގެ ޑިސްކައުންޓްގެ ގޮތުގައި، 26 މިލިއަން ރުފިޔާ ދީފައިވާއިރު، 90،932 ގެއެއްގެ ކަރަންޓުބިލް ޑިސްކައުންޓްގެ ގޮތުގައި 14.7 މިލިއަން ވަނީ ދީފައެވެ.\nމާލެއިން ކޮވިޑްގެ ކޭސްތައް ފެންނަން ފެށުމުން ފުރަމާލެ ސަރަހަށްދު ލޮކްޑައުންކުރުމުގެ ސަބަބުން ރައްޔިތުންނަށް ދިމާވި މާލީ ދަތިތައް ހައްލުކޮށްދިނުމުގެ ގޮތުން ސަރުކާރުން ވަނީ ގިނަ ބަޔަކަށް އެހީތެރިކަން ފޯރުކޮށްދީފައެވެ.\nވިޔަފާރި ކޮވިޑް-19 ފައިނޭންސް މިނިސްޓްރީ ރާއްޖެ


Aa baiveriyakaa eku Britney Spearsge dhiriulhun badhalu vanee | Mihaaru\nސޭމް އަސްގަރީ އާއި ބްރިޓްނީ ސްޕެއާސް: ދެ މީހުން އުޅެނީ ރައްޓެހިވެގެން ކަމަށްވޭ.\nއާ ބައިވެރިޔަކާ އެކު ބްރިޓްނީ ސްޕިއާސްގެ ދިރިއުޅުން ބަދަލުވަނީ\n04 ޖެނުއަރީ 2017 - 06:25\nބޮޑެތި މައްސަލަތަކަކަށް ފަހު، ލަވަކިޔުންތެރިޔާ ބްރިޓްނީ ސްޕިއާސްގެ މިއުޒިކް ކެރިއަރު އަލުން ފަށައި، އަމިއްލަ ދިރިއުޅުން އަމާން މަންޒިލަކަށް މިސްރާބު ޖަހައިފައިވާ ކަމުގެ ނިޝާންތަކެއް މިހާރު އަންނަނީ ފެންނަމުންނެވެ.\nފުރަތަމަ ކަމަކަށް އޭނާ ވަނީ މިދިޔަ އަހަރު "ގްލޮރީ" ގެ ނަމުގައި އާ އަލްބަމެއް ވެސް ނެރެފަ އެވެ. ހަމައެއާ އެކު ދެ ދަރިންނާ އެކު ހަމަޖެހޭ ދިރިއުޅުމެއްގެ ތެރޭގައި ހުރި ބްރިޓްނީގެ ހަޔާތަށް މިހާރު ވަނީ ވަރަށް ހާއްސަ މީހަކު ވެސް އައިސްފަ އެވެ.\nއެއީ "ގްލޮރީ" ލަވަ "ސްލަމްބަ ޕާޓީ" ގެ ވީޑިއޯ ލަވައިން ބްރިޓްނީއާ އެކު ފެނިގެން ދިޔަ މޮޑެލް ސޭމް އަސްގަރީ އެވެ. އޭނާއަކީ ބްރިޓްނީގެ ޕާސަނަލް ފިޓްނެސް ޓްރެއިނަރު ވެސްމެ އެވެ.\nGreat shot by @michaeloliveri_\nއެހެން ނަމަވެސް ދެ މީހުންގެ ގުޅުން މިހާރު އެއަށް ވުރެ މާ ގާތެވެ. ބްރިޓްނީގެ އިސްޓަގްރާމް ހާވައިލުމުން ވެސް އެކަން އެނގޭނެ އެވެ. އާ އަހަރު ފާހަގަ ކުރީ ސޭމް އާ އެކުގަ އެވެ. އެކަމަކު މިއިން އެކަކު ވެސް މި ގުޅުން ވަކި ގޮތަކަށް މާނަކޮށްފައެއް ނުވެ އެވެ.\nނަމަވެސް ގާތުން ބަލާ މީހުން ސިފަ ކުރާ ގޮތުގައި ސޭމް އާއި ބްރިޓްނީއަކީ މިހާރު ދެ ލޯބިވެރިންނެވެ. ރިޕޯޓްތައް ބުނާ ގޮތުން ބްރިޓްނީ އާއި ސޭމް ވަނީ މިދިޔަ އަހަރުގެ ސެޕްޓެމްބަރު މަހު ރައްޓެހިވެފަ އެވެ.\nދެ މީހުން އެކިއެކި ޕާޓީތަކުންނާއި ރެސްޓޯރަންޓްތަކުން އެކުގައި މާ ގިނައިން ފެންނާތީ، މިއީ އާދައިގެ ގުޅުމެއް ނޫންކަން އެނގެ އެވެ.\nމީގެ ކުރިން ދެ ކައިވެންޏެއްކޮށް، އެ ކައިވެނިތައް ރޫޅިފައިވާ ބްރިޓްނީ، 35، ވަނީ ސޭމްއާ ގުޅުން އުފެދުމުގެ ކުރިން ކުރިން 2015 ގައި ޕްރޮޑިއުސަރު ޗާލީ އެބާސަލް އާ އެކު ވެސް އުޅެފަ އެވެ.\nބްރިޓްނީގެ ދެ ކުދިންގެ ބައްޕަކީ މަޝްހޫރު ލަވަކިޔުންތެރިޔާ ކެވިން ފެޑެލިން އެވެ. އެ ދެ މީހުން 2004 ގައި ކުރި ކައިވެނި ރޫޅުނީ 2007 ގަ އެވެ.\nއިތުރު ލިޔުންތައް ހޮލީވުޑް ބްރިޓްނީ ސްޕިއާސް


މާލޭ ސިޓީ ކައުންސިލްގެ މުސާރަ އާއި ބާރުތައް އިޔާދަކުރާނަން: ނިހާނު\nވިލިމާލެ ދާއިރާގެ މެމްބަރު ނިހާން ޖަލްސާއެއްގައި ވާހަކަ ދައްކަވަނީ. ސިޓީ ކައުންސިލްގެ ބާރުތަކާއި މުސާރަ އަލުން އިއާދަ ކުރައްވާނެ ކަމުގެ އިޝާރާތެއް އޭނާ ވަނީ ދެއްވާފައި. - ފޮޓޯ: ނިޝާން އަލީ/ މިހާރު\n10 މާޗް 2017 - 09:53\nއަންނަ މަހު ބާއްވާ ލޯކަލް ކައުންސިލްތަކުގެ އިންތިހާބުގައި މާލެ ސިޓީ ކައުންސިލަށް ސަރުކާރުގެ ކޯލިޝަނުން ނުކުންނަ ކެންޑިޑޭޓުން ތައާރަފު ކުރުމަށް ބޭއްވި ޖަލްސާގައި ނިހާނު ވިދާޅުވީ ލާމަރުކަޒީ ގާނޫނުން މާލެ ސިޓީ ކައުންސިލަށް ލިބިދީފައި އޮތް ބާރުތައް ރައްޔިތުންގެ މަޖިލިސް މެދުވެރިކޮށް އަތުލީ މާލެ ތަރައްގީ ކުރުމަށް ރައީސް އަބްދުﷲ ޔާމީން ބޭނުންފުޅުވެގެން ކަމަށެވެ. އޭގެ ނަތީޖާ މާލޭގެ ކޮންމެ ސަރަހައްދަކުން ވެސް ފެންނަން އެބަހުރި ކަމަށް އޭނާ ވިދާޅުވި އެވެ.\nމާލެ ސިޓީ ކައުންސިލްގެ މެޖޯރިޓީ ދެ ފަހަރެއްގެ މަތިން އެމްޑީޕީ އަށް ދިންއިރު، މާލޭގެ ތަރައްގީ އަށް ސިޓީ ކައުންސިލުން ކުރި އެއްވެސް ކަމެއް ނެތް ކަމަށް ވެސް ނިހާނު ވިދާޅުވި އެވެ.\n"އެމްޑީޕީ ސަރުކާރާއި މާލެ ސިޓީ ކައުންސިލްގައި މިހާރު ހިމެނޭ ބައެއް ކައުންސިލަރުން އެއްވެސް ލަދު ހަޔާތުގެ ކަންފުޅެއް ހުރިނަމަ، ރައްޔިތުންގެ ކުރިމައްޗަށް ނުނިކުންނަވާނެ،" މާލެ އާއި ހުޅުލެއާ ދެމެދު އަޅާ ބްރިޖު ބަލާ ޕްލެޓްފޯމްގައި ބޭއްވި ބައްދަލުވުމުގައި ނިހާނު ވިދާޅުވި އެވެ.\nއޭނާ ވިދާޅުވި ގޮތުގައި މާލޭގެ ތަރައްގީ އަށް މަސައްކަތް ކުރީ ރައީސް ޔާމީންގެ ސަރުކާރުގެ ހައުސިން މިނިސްޓްރީންނެވެ. އަދި ކުރިއަށް އޮތް ލޯކަލް ކައުންސިލްތަކުގެ އިންތިހާބުގައި ޕީޕީއެމްގެ ހުރިހާ ކައުންސިލަރުން މާލޭ ސިޓީ ކައުންސިލަށް އިންތިހާބުކޮށްފިނަމަ، ކައުންސިލްގެ ބާރުތައް އަލުން އިޔާދަކޮށް ދޭނެ ކަމަށް ނިހާނު ވިދާޅުވި އެވެ.\n"އަޅުގަނޑުމެން ނަގާފައި ހުރި ބާރުތަކުގެ ތެރެއިން ސަރުކާރަށް މުހިންމު ބާރުތަކާއެކުގައި އަޅުގަނޑުމެން ގުޅާލާ މިންވަރަކުން އެ ބާރުތައް ދޫކޮށްލާނަން،" މާލޭގައި ކުރިއަށް ގެންދާ ބައެއް މަޝްރޫއުތަކުން މިސާލު ނަންގަވަމުން ނިހާނު ވިދާޅުވި އެވެ.\nއޭނާ ވިދާޅުވީ "ކަނޑާ ތިރިކޮށްފައި" ވާ ކައުންސިލް މެމްބަރުންގެ މުސާރަތައް އިޔާދަކޮށްދޭން މަސައްކަތް ކުރައްވާނެ ކަމަށެވެ.\nމާލެ ސިޓީ ކައުންސިލަށް ލިބޭ ބާރުތަކާއި ދޭ ހިދުމަތްތައް ކަނޑައަޅާނީ ރައީސުލްޖުމްހޫރިއްޔާ ކަމަށް ކަނޑައަޅައި އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނަށް އިސްލާހު ގެނައުމުގެ ބިލު މަޖިލީހުން ފާސް ކުރީ 2015 ގަ އެވެ. އޭރު ގާނޫނަށް އިސްލާހު ގެނައީ ގާނޫނު އޮތް ގޮތުން ސަރުކާރުން ރައްޔިތުންނަށް ފޯރުކޮށްދޭން ބޭނުންވާ ހިދުމަތްތަކަށް ދަތިތަކެއް ކުރިމަތިވާ ކަމަށް ބުނެ އެވެ.\nގާނޫނުގެ ދަށުން މާލޭގެ މަގުތައް ބެލެހެއްޓުމާއި ކައުންސިލްގެ ޔުޓިލިޓީސް އެންޑް ޓްރާންސްޕޯޓާއި އެންވަޔަރުމެންޓް ޑިޕާޓްމަންޓާއި ހާބާ މެނޭޖްމަންޓް ގުޅިގެން ހިންގަމުން ދިޔަ މަސައްކަތްތައް ވެސް ހައުސިން މިނިސްޓްރީގެ ބެލުމުގެ ދަށަށް ވަނީ ގެނެސްފަ އެވެ.\nމީގެ އިތުރުން ޕާކްތަކާއި މައިދާންތަކާއި ހުސްބިންތައް ސާފުކޮށް ބެލެހެއްޓުމާއި ޕާކްތަކާއި މައިދާންތައް ދިއްލައި އަލިކުރުމާއި މާރުކޭޓުތައް ބެލެހެއްޓުމާއި ބަނދަރު ސަރަހައްދު ސާފުކޮށް ބެލެހެއްޓުމާއި ގަބުރުސްތާނު ފަދަ ތަންތަން ބެލެހެއްޓުމުގެ މަސައްކަތް ކުރަނީ މިނިސްޓްރީންނެވެ.\nހަމައެއާކު، މަޖިލީހުން ވަނީ ސިޓީ ކައުންސިލްގެ މޭޔަރުންގެ މުސާރަ 18،000ރ. އަށް އަދި ޑެޕިއުޓީ މޭޔަރުންގެ މުސާރަ 14،000ރ. އަށް ދަށްކޮށްފަ އެވެ. ސިޓީ ކައުންސިލްތަކުގެ މެމްބަރުންގެ މުސާރަ ކުޑަކޮށްފައި ވަނީ 11،500ރ. އަށެވެ.\nމަޖިލީހުން މިގޮތަށް ކަނޑައެޅުމުގެ ކުރިން ސިޓީ ކައުންސިލްގެ މޭޔަރުންނަށް 45،000ރ. ގެ މުސާރައެއް ލިބޭއިރު، ޑެޕިއުޓީ މޭޔަރުންނަށް 35،000ރ. ލިބެ އެވެ. އަދި ސިޓީ ކައުންސިލްތަކުގެ މެމްބަރުންނަށް 25،000ރ. ލިބެ އެވެ.\nސިޓީ ކައުންސިލް މާލެ ސިޓީ ކައުންސިލް ޕީޕީއެމް ކުރީގެ މެމްބަރު އަހުމަދު ނިހާން ޕީޕީއެމް ކެމްޕޭން ލޯކަލް ކައުންސިލްތަކުގެ އިންތިހާބު 2017 ލާމަރުކަޒީ ހިންގުން މާލެ\n57 ކޮމެންޓް, 153 ރިއެކްޝަންސް\nމިކަންކަން ކޮރަފްޝަނަކަށް ނުވޭބާ، ކޮބާ ފުލުހުން، މިކަންކަމުން މިގައުމުގައި އިންސާފް އޮތްމިންވަރު މިނެކިރާލަން އެގޭނުންތޯ!\nޤާނޫނަކީ ނިހާނު މޮޑެންގެންގުޅޭ ފުއްގަނޑެއްތަ؟ ޤާނޫނުއެހާވެސް ބަލިކަށިވެ ނިކަމެތިވީ ކީއްވެ؟ ދެންވެސް ކިޔަންވީ ކަންކަންކުރަނީ ހަމަޔާ އިންސާފުންނޭތަ؟ ހަމަ އަޖާއިބު އަންތަރީސް. އިންސާނުންނަކީ އެންމެ ލަދުރަކި އެއް މަޚްލޫގު އެންނަމަވެސް ފެންނީ ތަފާތުކޮށް. ވަރަށް ވެދުން\nދެން ނިހާނު އެވިދާޅުވީ ރަނގަޅުކަމެއް ކޮށްދެއްވާނެ ވާހަކަނޫންތޯ. އެކަމާ ތިހާ ރުޅި ނާދެބަލަ. ނިހާނު ވިދާޅުވެފަ ނޫންތަ އޮތީ ސިވިލްސާވަންޓުންގެ މުސާރަވެސް ބޮޑުކޮށްދޭނަމޭ. އަހަރުމެން މިތިބީ ކެތްތެރިވެގެން އެކަމުގެ އިންތިޒާރުގައޭ. އެއްޗެހި ނުކިޔަބަލަ. އަދި ނިހާނު މަޖިލިސް ކެމްޕޭނުގައި އެމަނިކުފާނުގެ ކެމްޕޭން އޮފީހުގައި، ފްލެޓް ހޯދަދިނުމަށް އެތައް ބަޔަކުލައްވާ ފޯމުވެސް ވަނީ ފުރުވާފަ ނޫންތޯ. އަޅުގަނޑު މިހުރީ ފްލެޓުގެވެސް އިންތިޒާރުގައޭ. އެއްޗެހި ނުކިޔަބަލަ. ބޮޑެތި ކަންތައް ވާނީ ލަހުންނޭ. ކެތްތެރިވެގެން ތިބެބަލަ ކުދިންނޭވޭ.\nއާދެ... ކައުންސިލަށް ތިމާމެންގެ މީހުން ހޮވައިފިއްޔާ ދެއްތޮ!\nއަމއިްލަ އަށް އެެއްބަސް ވެވޭއިރުވެސް މިވެރިންނަށް ނޭނގެ ދޯ... އެމްޑީޕީގ ެކައުންސިލެއްވީމަ ސަރުކަރުން ޖެއްސުން ކުރި ކަމަށް މިބުނެވެނީ ދެނޯ... ކަނ ހިނގި ގޮތް ހަގީގަތް ކިޔާނެ، ކިޔޭނެ.... ވެދުން\nނިހާނުމެން ރަށުތެރެއިން އިހެންކަމެއް ހޯދަންވީނު. ދުވާލަކު ގޮތެއް ހެދޭތަ. މިފަހަރުވެސް ޕީޕީއެމަށް ގޮނޑިއެއް ނުލިބެންތަ ބޭނުންވަނީ.\nޑިމޮކްރަސީ ފައިސާއިން ހައިޖެކް ކޮށްފައި!!!.. ލަދު ހަޔާތުގެ ވާހަކަ ދައްކާކަށް ނިހާނުމެން ރީއްޗެއް ނޫން. ލާރި ގޯންޏައް އަޅައިގެން ހިނގިކަން އެއޮތީ ޕާލަމެންޓުގެ ރަސްމީ ޔަޢުމިއްޔާގައި ލިޔެފައި. ތިޔަ އިއްޒަތްތެރި މެމްބަރުން ފެނުނަސް ހޮޑުލަވާ. ވައިދަށަށް އަރާލިޔަސް ދުވަނީ ކޮރަޕްޝަންގެ ވަސް. އިލެކްޝަން ކައިރިވާ ވަރަކަށް ހޮރުހޮރުން ނިކުމެ ރައްޔިތުންނައް ފޮނިދައްކާ.. ޕާލަމެންޓަށް ވޯޓޮ ހޯދަން އައިއިރު ވާހަކަ ހުރީ ރައްޔިތުންނަށް ވަރައް ހުރުމަތްތެރިކޮށް ހިތާގޮތަށް.. މިހާރު ހުންނަނީ ރައްޔިތުންނަށް ބިރު ދައްކާގޮަތަށް... ހަދުމަ ފުޅު ކޮށްލައްވާ!! ތި މަގާމަކު އަބަދަކު ދެމިއެއް ނުހުރެވޭނެ..\nމީ މި ބޮޑުގާނޫނު ހަދާމީހުންގެ ވާހަކަ ބުނާނެ އަޑަށް ނިކަން ބާރުލާފަ އެއްވެސް ކުލައަކަށްނުބަލައި ކަންކަންކުރަމޯ އަނގައިން އެކަމަކު އަމިއްލަައަށް މިބުނަނީ ޕާޓީމީހުންނަށް ގޮޑިދިނީމާ މުސާރަވެސް ދޭނަމޯ ވަޒީފާވެސް ދޭނަމޯ ޕާޓީމީހުންނަށް އެކަނި ގާނޫނުވެސް ހަދަނީ ރަނގަޅު އަމިއްލަ އަނގައިން އެއްބަސްވީކަން ދިވެހިންނަށް އޮޅުވާލުމުގައި އުމުރުހުސްވަނީ އެކަމަކު ނިހާނޫ މިހާރު ގިނަދިވެހިންނަށް ވާނުވާވެސް އެނގޭ\nމިފަހަރުވެސް ސިޓީކައުންސިލުން އެންމެ ގޮނޑިއެއްވެސް ޕީޕީއެމަށް ނުލިބުނަސް މުސާރަ އިޔާދަކޮއްދޭނަންތަ..... ލަދުގަންނަންޖެހޭނެ، ތިމާމެން ކުރާ އެއްވެސް ކަމެއް ދެކޮޅުޖެހޭތަ. ދެއްކޭ ވާހަކައެއް ދެކޮޅުނުޖެހޭތާ ކުރާކަމެއްވެސް ދެކޮޅެއްނުޖެހެ.


City aai United:2coachunnah haassa bodu2club ge kurimathilumeh | Mihaaru\nސިޓީ އާއި ޔުނައިޓެޑް: ދެ ކޯޗުންނަށް ހާއްސަ ބޮޑު ދެ ކްލަބުގެ ކުރިމަތިލުމެއް\nމެންޗެސްޓާ ސިޓީގެ ކޯޗު ގާޑިއޯލާ (ކ) އާއި މެންޗެސްޓާ ޔުނައިޓެޑްގެ ކޯޗު ހޯސޭ މޮރީނިއޯ.---\n10 ސެޕްޓެމްބަރ 2016 - 09:49\nމެންޗެސްޓާ (ސެޕްޓެމްބަރު 10) - އިނގިރޭސި ޕްރިމިއާ ލީގުގައި މިއަދު މެންޗެސްޓާ ސިޓީ އާއި މެންޗެސްޓާ ޔުނައިޓެޑް ބައްދަލުކުރާ މެޗު މިހާރު ވަނީ އެހެން ގޮތަކުން ވެސް ހާއްސަވެފަ އެވެ. އެއީ ފަހަކަށް އައިސް ފުޓްބޯޅައިގައި ފެނުނު އެންމެ ވާދަވެރި ދެ ކޯޗުންގެ ކުރިމަތިލުމަކަށް ވެސް ވާތީ އެވެ. ސިޓީގެ ކޯޗު ޕެޕް ގާޑިއޯލާ އާއި ޔުނައިޓެޑްގެ ކޯޗު ހޯސޭ މޮރީނިއޯ ވަނީ މީގެ ކުރިން އެތަކެއް ފަހަރަކު ކުރިމަތިލައިފަ އެވެ. ނަމަވެސް ދުނިޔޭގެ އެންމެ މަޝްހޫރު ލީގު ކަމަށްވާ ޕްރިމިއާ ލީގުގައި މިއީ މި ދެ ކޯޗުންގެ ފުރަތަމަ ކުރިމަތިލުމެވެ.\n"މިއީ އަހަރެމެންގެ މެޗެއް ނޫން. އަހަރެންނާ ގާޑިއޯލާއާ ދެކޮޅަށް މެޗެއް ނޫން. މިއީ ސިޓީ އާއި ޔުނައިޓެޑްގެ ވާދަވެރި މެޗެއް،" މެޗުގެ ކުރިން އޮތް ނޫސްވެރިންގެ ބައްދަލުވުމުގައި މޮރީނިއޯ ބުންޏެވެ.\nމީގެ 20 އަހަރު ކުރިން ބާސެލޯނާގެ އެސިސްޓަންޓް ކޯޗަކަށް މޮރީނިއޯ ހުރިއިރު ގާޑިއޯލާ އަކީ އެ ޓީމުގެ ކެޕްޓަނެވެ. މޮރީނިއޯ އާއި ގާޑިއޯލާ ގާތްގުޅުމެއް ކުރިން އޮތް ނަމަވެސް 2008 ވަނަ އަހަރު ގާޑިއޯލާ ބާސެލޯނާ ކޯޗުކަމާ ހަވާލުވި ހިސާބުން އެކަން ބަދަލުވި އެވެ. އެއީ މޮރީނިއޯ ހުރީ އޭރު ރެއާލް މެޑްރިޑްގެ ކޯޗަކަށް ހުރުމުންނެވެ. މި ދެ ޓީމުގެ ކުރިމަތިލުންތަކުގެ ކުރިންނާއި މެޗުގެ ފަހުން މޮރީނިއޯ އާއި ގާޑިއޯލާ ވަނީ ބަހުގެ ހަމަލާތައް ބަދަލުކޮށްފަ އެވެ.\nއޭގެ ފަހުން މޮރީނިއޯ އިންޓަ އަށް ކޯޗުކޮށްދިންއިރު ވެސް ބާސެލޯނާއާ 2010 ވަނަ އަހަރު ކުޅުނު ޗެމްޕިއަންސް ލީގު މެޗުގެ ކުރިން ދެ ބަސްވުންތަކެއް ފެނިގެންދިޔަ އެވެ.\n"އަހަރެން ގާޑިއޯލާ އަށް އިހުތިރާމްކުރަން. ވާދަވެރިކަމަކީ ފުޓްބޯޅައިގައި އޮންނަ އެއްޗެއް. އެއީ ހަސަދަވެރިކަމެއް ނޫން،" މޮރީނިއޯ ބުންޏެވެ.\nސިޓީ އާއި ޔުނައިޓެޑް ވަނީ ލީގުގައި މިހާތަނަށް ކުޅުނު ތިން މެޗުން ވެސް މޮޅުވެފަ އެވެ. މޮރީނިއޯ ބުނީ ސިޓީއާ ދެކޮޅަށް މިއަދު ކުޅޭ މެޗުން މޮޅެއް ހޯދުން މުހިއްމު ކަަމަށެވެ.\nޔުނައިޓެޑްގެ ކޯޗު މޮރީނިއޯ (ކ) އާއި އެ ޓީމުގެ ފޯވާޑް އިބްރަހިމޮވިޗް.-- ފޮޓޯ: އޭއެފްޕީ\n"ސިޓީ ޓީމުގައި އަގުއޭރޯ ނެތް ނަމަވެސް އަހަރެމެންނަށް ފަސޭހަކޮށްލެވޭނެ މެޗެއް ނޫން މިއީ. ދެ ޓީމުގައި ވެސް ހުނަރުވެރި މޮޅު ކުޅުންތެރިން އެބަތިބި. ފަރުވާކުޑަ ކޮށްލައިފިނަމަ އެންމެ މިނިޓަކުން ވެސް މެޗު ބަދަލުވެދާނެ،" މެޗުގެ ކުރިން މޮރީނިއޯ ބުންޏެވެ.\nގާޑިއޯލާ އާއި މޮރީނިއޯ ކޯޗުކޮށްދިން ޓީމުތައް މީގެ ކުރިން ވަނީ 16 ފަހަރު ވާދަކޮށްފަ އެވެ. ގާޑިއޯލާ ހަތް މެޗުން މޮޅުވިއިރު، މޮރީނިއޯ އަށް ހޯދުނީ ތިން މޮޅެވެ. އަނެއް ހަ މެޗު ނިމުނީ އެއްވަރުވެގެންނެވެ.\nގާޑިއޯލާ ބުނީ މޮރީނިއޯގެ ޓީމުތަކާ ދެކޮޅަށް ކުޅެން ވަކި ހާއްސަކަމެއް ނުގެންގުޅޭ ކަމަށާއި ކޮންމެ ޓީމަކާ ދެކޮޅަށް ވެސް ކުޅެނީ މޮޅެއް ހޯދުމަށް ކަމަށެވެ.\n"މޮރީނިއޯއާ ދެކޮޅަށް ވަކި ހާއްސަކަމެއް ނެތް. ހަމަ މުހިއްމު މެޗެއް މިވެސް. ބޭނުމީ މޮޅުވާން. އަހަރެންނާއި މޮރީނިއޯއާ ދެމެދު ވާދަވެރިކަން އުފައްދަނީ މީޑިއާ،" ގާޑިއޯލާ ބުންޏެވެ.\nގާޑިއޯލާ ބުނީ ސްޕެއިނާއި ޖަރުމަނުގައި ވާދަވެރި މެޗުތައް ތަޖުރިބާ ކުރެވިއްޖެ ކަމަށާއި ޕްރިމިއާ ލީގުގައި ފުރަތަމަ ފަހަރަށް ބޮޑު މެޗަކަށް ނުކުންނަން ތައްޔާރު ކަމަށެވެ.\n"އަހަރެންނަކީ އަބަދުވެސް އާ ޗެލެންޖަށް ޝައުގުވެރިވާ ކޯޗެއް. ސްޕެއިނާއި ޖަރުމަނުގައި އެކި ޗެލެންޖްތަކާ ކުރިމަތިލައިފިން. މިއީ އަހަރެންނަށް ޕްރިމިއާ ލީގުގައި ފެންވަރު ސާބިތުކޮށްލަން ލިބޭ ފުރުސަތެއް،" ގާޑިއޯލާ ބުންޏެވެ.\nގާޑިއޯލާ ބާސެލޯނާ އަށް ކޯޗުކޮށްދިން ޔުނައިޓެޑްގެ ފޯވާޑް ޒަލަޓަން އިބްރަހިމޮވިޗާ މައްސަލަ ޖެހުނެވެ. މެޗުގެ ކުރިން އިބްރަހިމޮވިޗް ވަނީ މެޗަށް ތައްޔާރުކަމަށާއި ގާޑިއޯލާއާ ބެހޭގޮތުން ވާހަކަ ދައްކަން ބޭނުންނުވާ ކަމަށް ބުނެފަ އެވެ.\nގާޑިއޯލާ ވަނީ މެޗުގެ ކުރިން އިބްރަހިމޮވިޗަށް ތައުރީފްކޮށްފަ އެވެ.\n"އެކި ކްލަބްތަކުގައި ފުޓްބޯޅަ އަށް އިބްރަހިމޮވިޗް ކޮށްދެމުން އެ އަންނަ ކަންތައްތަކަށް އަހަރެން އޭނަ އަށް މަރުހަބާ ކިޔަން. އަހަރެން އިބްރަހިމޮވިޗަށް އިހުތިރާމް ކުރަން. ކޮންމެ ކްލަބެއްގައި ވެސް ބޮޑު މެޗުތަކުގައި އިބްރަހިމޮވިޗް ތަފާތު ދައްކާ. އެކަމަކު މި މެޗުގައި އަހަރެމެން މި ޖެހެނީ އޭނަ ހުއްޓުވަން. އެކަމަށް ތައްޔާރު،" އިބްރަހިމޮވިޗާ ބެހޭގޮތުން ގާޑިއޯލާ ބުންޏެވެ.\nމި މެޗުގައި ސަސްޕެންޝަންގެ ސަބަބުން ސިޓީގެ ސާޖިއޯ އަގުއޭރޯ އަށް ނުކުޅެވުނު ނަމަވެސް އެ ޓީމަށް އޮތް ހިތްހަމަ ޖެހުމަކީ އަނިޔާއިން ރަނގަޅުވެ، ބަކަރީ ސަންޔާ، ވިންސެންޓް ކޮމްޕެނީ، އިލްކާއި ގޮންޑޮގަން އަދި ލިރޯއީ ސާނޭ ޓީމާ ގުޅިފައިވުމެވެ.\nޔުނައިޓެޑް ދަނޑުގައި ސިޓީއާ ދެކޮޅަށް ކުޅޭ މެޗު ފަށާނީ މިއަދު ހަވީރު 16:30 ގަ އެވެ.\nމެންޗެސްޓާ ޔުނައިޓެޑް މެންޗެސްޓާ ސިޓީ އިންގްލިޝް ޕްރިމިއާ ލީގް ހޯޒޭ މޮރީނިއޯ\nލޮލް ، ކަލޭ ވީއްވެ ތިހާވަރަށް އާސެނަލް އޮބްސެސް ވެގެންތިއުޅެނީ؟؟ އެހެންޏާ މިހަބަރުގަ އާސެނަލްގެ ނަންވެސް ނެތް. ލަދުކޮބާ؟؟\nހަމަ ޒާތީވެގެން! އާސެނަލް އާ ބެހެން ކަލޭ ބޭނުން ނޫނިއްޔާ އަހަރެމެން ސަޕޯޓުކުރާ ކުލަބުތަކާ ކަލޭ ޒާތީގޮތުން ޖައްސާލައިގެން އުޅޭ ވައްތަރަށް ކޮމެންޓުނުކުރިއްޔާ ރަނގަޅުވާނީ!\nއަހަރެން އިބްރާހީމް މި އެދެނީ މިއަދުގެ މެޗުން ސިޓީ މޮލުވުމަށް. = އިބްރާހީމް =\nރަދީފް އެދެނީ ސިޓޯ މޮޅުވުން.\nރަދީފް ބުރޯ ސިޓޯއެއްނޫން، ސިޓީ (މެންޗެސްޓަރ ސިޓީ)\nލޯން ބްރޯ ، އެއީ ޓައިޕިންގ އެރާއެއް. ތޭންކްސް\nއަހަރެމެން މިއަދު އެދެނީ އާސެނަލް މިއަދު ކުޅޭ މެޗުން އާސެނަލް ބަލިވާން!


India gai covid case thah anekkaaves record adhadhakah\nޕޭޝަންޓަކަށް އޮކްސިޖަން ދެނީ --- ފޮޓޯ: ސީބީއެސް ނިއުސް\n07 މޭ 2021 - 21:33:49\nއިންޑިއާއިން ދަނީ ކޮވިޑް-19 ގެ ކޭސްތަކާއި މަރުތަކުގެ ރެކޯޑުތައް މުގުރަމުންނެވެ.\nއިންޑިއާގެ ހެލްތު މިނިސްޓްރީއިން ބުނެފައިވާ ގޮތުގައި 414،188 ޕޮޒިޓިވް ކޭސްއާއި 3،915 މަރުތައް ވަނީ މިއަދު އެކަނިވެސް ރެކޯޑު ކުރެވިފައެވެ. މިގޮތުން ކޮވިޑް-19 ގެ ސަބަބުން އިންޑިއާގައި މަރުވެފައިވާ ޖުމުލަ މީހުންގެ އަދަދު ވަނީ 234،000 އަށްވުރެ މައްޗަށް އަރާފައެވެ.\nކޮވިޑް-19ގެ ވަބާގެ ސަބަބުން އިންޑިއާގައި ހޮސްޕިޓަލް އެނދުތަކާއި، އޮކްސިޖަން ސަޕްލައި އާއި އެހެނިހެން ބޭސްފަރުވާއަށް ބޭނުންވާނޭ ތަކެތި މަދުވުމުގެ ސަބަބުން އިންޑިއާގަ ރައްޔިތުން ކޮވިޑާއި ދެކޮޅަށް ބޭސްފަރުވާ ހޯދުމަށްޓަކައި އެތައް ގަޑިއިރެއް، ބައެއް ފަހަރު ދެތިން ދުވަސް ވަންދެން ކިއުގައި ޖެހި މަޑުޖެހިފައި އެބަތިއްބެވެ.\nބައެއް މީހުނަށް އޮކްސިޖަން ހޮސްޕިޓަލުތަކުން ނުލިބިގެން ގޮތް ހުސްވުމާއެކު ދިއްލީގައިވާ ސިކް ފަށްޅިއަކަށް އޮކްސިޖަން ހޯދުމަށްޓަކައި ދާން ޖެހިފައިވެއެވެ.\nއިންޑިއާގައި ކޮވިޑް-19 ނުޖެހޭ މީހުނަށްވެސް ވަކި ފަސޭހައެއް ނޫނެވެ. ވެކްސިން ގެ ޑޯޒްތައް ހަމަކުރުމަށްޓަކައި ވެސް ހިތްވަރާއެކު ދިގު މުއްދަތުތަކަށް މަޑުކުރަން އެބަޖެހެއެވެ.\nދުނިޔޭގެ އެންމެ ގިނަ ވެކްސިން އީޖާދުކުރާ ގައުމުތަކުގެ ތެރެއިން ގައުމަކަށް އިންޑިއާ ވުމާއެކުވެސް، އިންޑިއާއިން ކޮވިޑާއި ދެކޮޅަށް އަދި ވެކްސިން ދެވިފައިވަނީ އެގައުމުގެ ތިން ޕަސަންޓަށް ކަމަށް އެޕިޑާމަޓޮލޮޖިސްޓް ޑރ. ރަމަނާން ލަކްސްމިނަރަޔަން ބުނެފައިވެއެވެ.\nއިންޑިއާގެ ސަރުކާރުން ބުނެފައިވާ ގޮތުގައި ވޭތުވެދިޔަ 24 ގަޑިއިރު ތެރޭގައި ވެކްސިންގެ ދެ މިލިއަން ޑޯޒް ވަނީ ދެވިފައެވެ. އެހެން ނަމަވެސް އެޕިޑާމަޓޮލޮޖިސްޓުން ލަފާ ކުރާ ގޮތުގައި 1.4 މީހުންގެ އާބާދީއަށް ވެކްސިން ދިނުމަށްޓަކައި އެއަށް ވުރެ ގިނަ ޑޯޒް އެބަ ބޭނުން ވެއެވެ.


ކަރުނައިންް ފުރުނަސް – ދިވެހި ނޫސް\nHome ⁄ ވާހަކަ ⁄ ކަރުނައިންް ފުރުނަސް\nއާދައިގެ މަތިން އެހެން ދުވަސް ތަކެކޭ އެއްފަދައިން އަހަރެން އިރު އަރާ ތަން ބަލަން ދިޔައީމެވެ. ފަތިހު ފަސް ގަޑި ބައިގަ ދާގޮތައް އަހަރެން ގެއަށް އަންނަނީ ހަ ގަޑި ފަނަރަ ހާއިރު އެވެ. އަހަރެންގެ އެއްވެސް މީހަކު ނުހުރެއެވެ. މަންމަ ނިޔާ ވިތާ ވެސް2އަހަރު ވެއްޖެއެވެ. އަހަރެންގެ ބައްޕަ ވެސް އަހަރެން ކުޑައިރު މަންމަ ވަރި ކޮށްފަ ދިޔަ ގޮތަކައް ނާދެއެވެ. ބައްޕަ ދުނިޔޭގަ އުޅޭ ކަމެއް ވެސް އަދި ނޫޅޭ ކަމެއް ވެސް އަހަންނަކަށް ނޭނގެއެވެ.\n= މީގެ ތިން އަހަރު ކުރި =\nއެހެން އަންހެން ކުދިންނޭ އެއްފަދައިން އަހަރެންވެސް ކުއްޖެއް ދެކެ ލޯބިވެ އެކުއްޖާ އާ ލޯބީގެ ގޮތުން ގުޅުނީމެވެ. ދެމީހުން ގުޅިގެން އުޅެ3މަސް ވީ އިރު ވެސް އަހަރެމެން ދެމިހުން ލޯތްބަކަށް އެއްވެސް ބަދަލެއް ނާދެއެވެ. ދެމިހުން ވެސް އުޅުނީ ނުލާހިކު އުފަލުގައެވެ. އެކަމަކު އަހަރެންގެ މަންމަ އަކައް އަހަރެން (އަމްޝާން) އާ ގުޅިގެން އުޅޭ ކަމެއް ނޭނގެއެވެ.\nއޭގެ އެއް މަސް ފަހުން އަމްޝާން އަހަރެންނާ ކުޑަކޮށް ދުރު ކަން ފާހަގަ ވިއެވެ. އަހަރެންނާ ވާހަކަ ދައްކާ ވަރު ވެސް މަދު ވާން ފެށިއެވެ. އަހަރެން އަމްޝާން އަށް ގުޅީމަ ވެސް ގިނަފަހަރައް ކޮށްލަނީ ބިޒީއެވެ. އެކަމާ އަހަރެން ބައެއް ފަހަރު އެހާ ބޮޑަކައް އަޅައެށް ނުލަމެވެ. އެއީ އަހަރެން ހިތުގަ އަމްޝާން އަށް ވަރަށް ބޮޑު އިތުބާރެއް އޮވެއެވެ.\nއަހަރެންނަށް ވުރެ އަމްޝާން ބޮޑީ އެންމެ އަހަރެކެވެ. އަހަރެން މި ދުވަސް ކޮޅު އޯ ލެވެލް ހަދާތީ އަހަރެން ހުރީ އަމްޝާން އާ ގުޅިގެން އުޅޭ ވާހަކަ މަންމަ ކައިރީގަ މިދުވަސް ކޮޅު ނުދައްކާށެވެ.\nއެއްދުވަހު އަހަރެން ވަރަކަށް ކިޔައިގެން އަމްޝާން އަހަންނާ ބައްދަލު ކުރިއެވެ. ” ޝާން ބޭބީ… ކޮންކަމަކާތި ވިސްނަނީ؟”. އަމްޝާން ކަމަކާ ވިސްނާހެން ހީވީމަ އަހަރެން އަމްޝާން އާ ދިމާލަށް ބަލާލާފަ ބުނީމެވެ.\n” ކަމަކާ ނުވިސްނަން”. އަމްޝާން ފުން ނޭވަ އެއް ދޫކޮށްލުމަށް ފަހު ބުނެލިއެވެ.\n” އޯހްވް… އޯކޭ… އަހަރެން ބޭނުން ބޭބީ އާ ރައްޓެހި ވެގެން އުޅޭ ވާހަކަ މަންމަ ކައިރީގަ ބުނަން.”. އަމްޝާން އަށް ނަޒަރު ހިންގާލަމުން އަހަރެން ބުނެލީމެވެ.\nއަހަރެންގެ މަންމަ ކުއްލިއަކަށް ވަރަށް ބަލިވެއްޖެއެވެ. މަންމަ ގަޔަކު ހިނގާ ހަދާނި ވަރެއް ވެސް ނެތެވެ. މަންމަ އަށް އެހީތެރި ވާން ހުރި މީހަކީވެސް ހަމަ އެކަނި އަހަންނެވެ. މަންމަ ކައިރީގަ ހުންނަން ޖެހޭތީ އަހަރެންނަށް މިހާރު އަމްޝާން ނުފެންނަތާ ވެސް ދެ ހަފްތާ ވެއްޖެއެވެ. އޭނަ އަހަންނަށް ޙަބަރެއް ވެސް ނުވެއެވެ. އެކަމާ އަހަރެން ވަރަށް ދެރަވެއެވެ. އެކަމް މަންމަ އަށް ވުރެ މުހިންމު އެއްވެސް އެއްޗެއް މި ދުނިޔެއަކު ނެތެއެވެ. ބައެއް ފަހަރު މަންމަ ބަލި ހާލު ބޮޑު ވެގެން އަހަރެންނަށް ގޮތް ވެސް ހުސްވެއެވެ.\nއެއްދުވަހު މަންމަ ބަލި ހާލު މާ ބޮޑު ވެގެން ހަދާނި ގޮތެއް ނޭނގިގެން އަހަރެން ގޭ ދޮރާށި ހުޅުވާލާފަ ބާރު ބާރަށް ދުވެފަ ދިޔައީ އަމްޝާން ހޯދަން އަމްޝާންގެ ގެއަށެވެ.\nއަމްޝާން ކޮޓަރި ދޮރުގަ ޓަކި ޖަހާ ޖަހާ ނުހުޅުވީމަ އަހަރެން އެދޮރު ތަޅުފަތުގަ ހިފާ ދޮރު ހުޅުވާލީމެވެ. އެހާ ފަސޭހައިން ދޮރު ހުޅުވުނީ ވެސް ތަޅު ނުލާ ހުރީމައެވެ. ހުޅުވާލި ތަނުން ފެނުން މަންޒަރަކުން އަހަރެންގެ ހިތް މުޅިން ކުދި ކުދި ވިއެވެ. އަމްޝާން އޮތީ އެހެން އަންހެން ކުއްޖެއްގެ ފަރާތުން އުފާ ހޯދާށެވެ. އަހަރެންނަށް އެވަގުތު ބާރު ބާރަށް ރޯން ފެށުނެވެ. އަމްޝާން އަށް އަހަރެން ފެނުމުން ވެސް އަހަންނަކަށް ސަމާލު ކަމެއް ނުދެއެވެ.\nއަހަރެން އަވަހައް ދެން ދިޔައީ އަހަރެންގެ މަންމަ ކައިރިއަށެވެ. އަހަރެން އަމްޝާން ހޯދަން ދިޔަ އިރުވެސް މަންމަ ކިރިޔާ ދުނިޔޭގަ އޮތް ކަމެވެ. އަހަރެން ގޮސް މަންމަ ކޮޓަރި އަށް ވަތްއިރު މަންމަ ވީ ދުނިޔެއިން އަލްވަދާއި ކިޔާފައެވެ. އަހަރެން ރޮއެ ރޮއެ މުޅިން ހަލާކު ވިއެވެ. އަމިއްލަ އަށް މަރުވާން ވެސް ހިތައް އެރިއެވެ. އެކަމަކު އަހަރެން އެކަހަލަ ނުބައި ކަމެއް ނުކުރާނަމެވެ. އަހަރެންގެ މުޅި ދުނިޔެ ހަލާކު ވީއެވެ. އަހަރެން މުޅިން އެކަނި ވެރި ވީއެވެ.\nމަންމަ ނިޔާވި ފަހުން އަހަރެން އުޅުނީ ވަރަށް ހާލުގައެވެ. ވަރަށް ވެސް އެކަނި ވެރިއެވެ. އަހަރެން އެހެންކަމުން ކޮންމެ ދުވަހަކު މި ގޮތައް އިރު އަރާތަން ބަލަން އަންނަމެވެ. އަހަންނަށް އަޅާލާނި އެކަކުވެސް ނެތެވެ. އަހަރެން ވެސް ދެން މިހެން އުޅެ ނިމިގެން ގޮސް ދާނެއެވެ.\nކެޓެގަރީ: ހިތާމަވެރި ކުރުވާހަކަ ލޯބީގެ ވާހަކަ\nއައިޝްމާއިޝް! ތިޔައީ އަލަށް ވާހަކަލިޔާ ނޫކަށިފުރައިގެ ލިޔުންތެރިއެއް ކަމަށް ބުރެވެވޭ. އެހެނަސް ވާހަކަ ގޯހެއް ނޫން. ވާހަކަ ކީ ބައެއް ކުދިން ނާިއޖާބީ ނުވަތަ ނެގެޓިވް ކޮމެންޓު ކޮށްފައި ހުރިނަމަ އޭގެ ސަބަބެއް ކަމަށް “ކަލާ”އަށް ވިސްނެނީ ވާހަކަ ދިރުމެއް ނެތް ގޮތަކަށް “ނޭވާ ހޮޅިޔަށް އެޅިގެން” ނިމިފައި އޮތުން. ނިމުން އަންނަނިވި ގޮތަށް ގެނައިނަމަ:\n“މަންމަ ނިޔާވިފަހުން އަހަރެން އުޅުނީ ވަރަށް ހާލުގައެވެ. ހަމަ ވަރަށް ވެސް އެކަނިވެރިއެވެ. އެކަމަކު ކޮންމެ ދުވަހަކުވެސް މިގޮތަށް އިރުއަރާ ތަން ބަލަން އަންނަމެވެ.”\nމިފަދަ ގޮތަކަށް ނިމުން ގެނައިނަމަ ވާހަކަ އެނިމެނީ ދިރުން ހުރި އަުންމީދީ ގޮތަކަށް!\nއައިޝް އަދި ހިތްވަރުއެލުވާލަން ގާތް ނުވޭ އިނގޭ! ވާހަކަލިޔާ ހިތްވާނަމަ ފުރަތަމަ “އޮޅި” އެވަނީ ގިރާކުރެވިފައި. ކުރިޔަށް އޮތް ތާނގައި ކުރިއެރުމާއި ކާމިޔާބީ އެދެން!\nOk.. Dhen alhugandu nuliyaanan thi kudhinnah kamu nudhanyakaa. Story liyun huttaalee mi. Ok tha?\nMi gotha ragalhu vaane vaahaka nuliyunas..\nކުރެއްދޫއަށް ފަސިންޖަރުން އުފުލި ޓީއެމްއޭގެ ސީޕްލޭން ޑިސްއިންފެކްޓްކޮށްފި


Afghanistan ge haalathaa eku hema aa kuryegaumah kuri dhathuru ge hadhaan\nކިޔާ ހޫބް ލަގްތީ ހޭ ލަވައިގެ ޝޫޓިންގެ ތެރެއިން--\nއަފްގާންގެ ހާލަތާއެކު ހެމާ އާ ކުރީ އެގައުމަށް ކުރި ދަތުރުގެ ހަނދާން\nއަފްގާނިސްތާނުގެ ޕޮރިވިންސްތައް ތާލިބުންގެ ބާރުގެ ދަށަށް ގެންނަމުންދާ މި ދަނޑިވަޅުގައި އެ ގައުމުގައި އޮތީ ބޮޑު ހައިޖާނުގަނޑެއް އުފެދިފައެވެ.\nއެ ގައުމަށް ދިމާވެފައިވާ ކަންކަމަށް އިޝާރަތްކޮށް ބޮލީވުޑްގެ ޑްރީމް ގާލް ހެމާ މާލިނީ ބުނީ އޭނާ އެގައުމަށް ދިޔައިރު އެއީ ވަރަށް އަމާން ގައުމެއްކަމަށެވެ. އެގައުމަށް ދިމާވެފައިވާ ހާލަތާމެދު ކަންބޮޑުވުން ފާޅުކޮށް ހެމާ ބުނީ އަމިއްލަ ގައުމު ދޫކޮށް އެންމެން ދާންޖެހުމަކީ ހިތާމަވެރި ކަމެއްކަމަށެވެ.\nހެމާ އެގައުމަށް ދިޔައީ 1975 ވަނަ އަހަރު ފިލްމު ދަރްމަތްމާގެ ސޫޓިންނަށެވެ. އޭނާއާ އެކު އެ ދަތުރުގައި ފީރޯޒް ޙާން، ރޭކާ އަދި ފަރީދާ ޖަލާލްވެސް ވަނީ ބައިވެރިވެފަ އެވެ. އެ ފިލްމުގައި ހިމެނޭ ވަރަށް މަޝްހޫރުވި ލަވައެއް ކަމަށްވާ "ކިޔާ ޙޫބް ލަގްތީހޯ" އެ ލަވަ ޝޫޓްކޮށްފައިވަނީ އަފްގާނިސްތާނުގައެވެ.\nއެ ދަތުރުގެ ބައެއް ކަންކަން ހަނދާން އާކުރަމުން ހެމާބުނީ އޭނާ ކާބުލްއަށްވެސް ޒިޔާރަތް ކުރިކަމަށާއި ޝޫޓިން ނިންމާފައި އައި މަގުމަތީ ތާލިބާނުން ހެން ހީވާފަދަ ބަޔަކާވެސް ދިމާވި ކަމަށެވެ. އެ ދުވަސްވަރަކީ ރަޝިޔާގެ ސިފައިންވެސް އެ ގައުމުގައި ހަރަކާތްތެރިވަމުން ދިޔަ ދުވަސްވަރެއް ކަމަށެވެ.


SunOnline: ބީޖީ ޔޫތް ޓީމުގެ ކޯޗަކަށް ޑަކޭ\nބީޖީ ޔޫތް ޓީމުގެ ކޯޗަކަށް ޑަކޭ\nމުހައްމަދު ޝާން 26 Dec 2012, 11:49\nއެކާވީސް އަހަރުން ދަށުގެ ކުޅުންތެރިންނަށް އަމާޒު ކޮށްގެން އަންނަ މަހު ފަށާ "ޔޫތު ޗެމްޕިއަންޝިޕް 2013" ފުޓްބޯޅަ މުބާރާތުގައި ވާދަކުރާ ބީޖީ ސްޕޯޓްސް ކުލަބުގެ ހެޑްކޯޗަކަށް ނިއުގެ ކުރީގެ ކޯޗު ހަސަން ހަމީދު (ޑަކޭ) ހަމަޖައްސައިފި އެވެ.\nއަންނަ މަހުގެ 10 ވަނަ ދުވަހު ފެށުމަށް ހަމަޖައްސާފައިވާ ޔޫތް ޗެމްޕިއަންޝިޕް ފުޓްބޯޅަ މުބާރާތައް ތައްޔާރުވުމުގެ ގޮތުން ބީޖީއިން މިހާރު ވަނީ ފަރިތަކުރުންތައް ފަށައިފަ އެވެ.\nބީޖީގެ އިސް އޮފިސަލަކު ވިދާޅުވީ، މުބާރާތައް ތައްޔާރު ވުމުގެ ގޮތުން ޓީމުގެ ފަރިތަކުރުންތައް ފަށާފައި ވާއިރު ޓީމުގައި ހިތް ހަމަޖެހޭ ވަރުގެ ސްކޮޑެއް މިހާރުވެސް ތިބި ކަމަށާއި އަދި ޓީމުގެ ކޯޗް ކަމާ ހަވާލުވި "ކޯޗް ޑަކޭ" އާމެދު ވަރަށް ހިތް ހަމަޖެހޭ ކަމަށެވެ. އަދި ކޯޗް ކަމާ ހަވާލުވި ޑަކޭ އަކީ ޓީމަށް ކާމިޔާބު ހޯދާ ދެވޭނެ ވަރުގެ ހުނަރު ވެރި ކޯޗެއް ކަމަށް ވެސް އޮފިސަލް ވިދާޅުވިއެވެ\nބީޖީގެ ޔޫތް ޓީމުގެ ކޯޗް ކަމާ ހަވާލުވި ޑަކޭ އަކީ މީގެ ކުރިން ނިއުއަށް ކުޅުނު ކީޕަރަކެވެ.\nބީޖީގެ އިތުރުން މުބާރާތުގައި ވާދަކުރާ ޓީމް ތަކަކީ ކުލަބް ވެލެންސިޔާ އާއި ނިއުރޭޑިއަންޓް ސްޕޯޓްސް ކުލަބާއި ވިކްޓްރީ ސްޕޯޓްސް ކުލަބާއި ވީބީ އައްޑޫ އެފްސީ އާއި ކުލަބް އީގަލްސް އާއި އޯލް ޔޫތް ލިންކޭޖް (އޭވައިއެލް) އަދި މާޒިޔާ އެވެ. އަދި މިމުބާރާތުގައި އަތޮޅުތަކުން މުބާރާތުގައި ވާދަކުރާނީ ބ. އޭދަފުށީ ފުޓްބޯޅަ ޓީމާއި އދ. މަހިބަދޫ ޒުވާނުންގެ ޖަމްޢިއްޔާ އަދި ހއ. ކެލާ، ކެލާ ނާޅި ސްޕޯޓްސް އަދި މިފަހަރުގެ ތިން ވަނޑިވިޒަންގެ ފައިނަލްގައި ކުޅުނު ކްލަބް ގްރީންސްޓްރީޓެވެ.\nމިމުބާރާތުގެ އެންމެ ފަހުގެ ޗެމްޕިއަނުން ނަކީ ވިކްޓަރީ އެވެ.


Alhugandakee faseyha in bali gaboolu kuraa meeheh noon: Raees\nއަޅުގަނޑަކީ ފަސޭހައިން ބަލި ގަބޫލުކުރާ މީހެއް ނޫން: ރައީސް\nރައީސް އަބްދުﷲ ޔާމީން --\nއަބަދުވެސް މަސައްކަތް ކުރައްވަނީ ވަކި ޓާގެޓެއް ހާސިލް ކުރުމަށް ކަމަށާއި ފަސޭހައިން ބަލި ގަބޫލުފުޅު ނުކުރައްވާ ކަމަށް ރައީސް އަބްދުﷲ ޔާމީން އަބްދުލްގައްޔޫމް މިއަދު ވިދާޅުވެއްޖެ އެވެ.\nރިޔާސީ އިންތިހާބަށް ދެ ދުވަސްވެފައިވަނިކޮށް ޓީވީއެމްއިން މިއަދު ގެނެސްދިން "ވަން އޮން ވަން" އިންޓަވިއުއެއްގައި ރައީސް ޔާމީން ވިދާޅުވީ އެމަނިކުފާނަކީ ކަންކަމާ ކުރިމަތިލާން ކެރިވަޑައިގަންނަވާ ބޭފުޅެއް ކަމަށެވެ. އަދި ގައުމުގެ ގޮންޖެހުންތަކާ ކުރިމަތިލެއްވުމުގެ ހިތްވަރު ވެސް އެމަނިކުފާނުގެ އެބަ ހުންނެވި ކަމަށެވެ.\n"އަޅުގަނޑުގެ ކެރެކްޓާ އެއީ، އަޅުގަނޑަކީ ކަންކަމާ ކުރިމަތިލާ މީހެއް، އެހާ ފަސޭހައިން ބަލި ގަބޫލު ކުރާނެ މީހެއް ނޫން އިނގޭތޯ،" ރައީސް ޔާމީން ވިދާޅުވި އެވެ.\nރައީސް ޔާމީން ވިދާޅުވީ، ކަމެއް ދިމާވާއިރަށް ރައްޔިތުން ދޫކޮށްލާފައި ދިޔުމުގެ ވިސްނުން ހުންނަ މީހަކަށް ވެރިކަން ނުކުރެވޭނެ ކަމަށެވެ. އަދި ރައްޔިތުންގެ ގާތު ވޯޓު ހޯދުމަށް އެފަދަ ހިތްވަރެއް ނެތް މީހަކު ގޮސްގެން ވެސް ނުވާނެ ކަމަށެވެ.\n"އަޅުގަނޑު ހަމަ ރުޅި އަންނަން ވީމަ ރުޅި އަންނާނެ، އެއީ އަޅުގަނޑަކީ ސިރިއަސް މީހެއް، އަޅުގަނޑަކީ އަޅުގަނޑުމެންވާ ކަންކަން އަޅުގަނޑު ބުނާ ގޮތަށް ނޫނީ އެއަށްވުރެ މޮޅަށް ނިންމަން ބޭނުންވާ މީހެއް، ކަންކަން ނުވެ ދާ ކަމަށްވާނަމަ އަޅުގަނޑު ހުންނާނެ އަމިއްލަ ނަފުސު ދެކެ ވެސް ރުޅި އައިސްފަ،" ރައީސް ޔާމީން ވިދާޅުވި އެވެ.\nރައީސް ޔާމީން ވިދާޅުވީ އެމަނިކުފާނު ސީރިއަސްކަން މަތީ މަސައްކަތް ކުރައްވަނީ ޓާގެޓް ހާސިލް ކުރެއްވުމަށް ކަމަށާއި އެ މަގާމަށް ވަޑައިގެންނެވީ ވަކި ޓާގެޓެއް ހާސިލް ކުރުމަށް ކަމަށެވެ. ސީރިއަސް ކަމެއް ނެތި އެ ޓާގެޓް ހާސިލް ނުކުރެއްވޭނެ ކަމަށް ރައީސް ޔާމީން ވިދާޅުވި އެވެ.\n"ވަރަށް ކުރުކޮށް ދަންނަވާނަމަ ކޮންމެ ކަމެއް ކޮންމެ ގޮތަކަށް ދާކަށް އަޅުގަނޑު ގަބޫލެއް ނުކުރާނަން، އަޅުގަނޑަކީ އަމިއްލަ އުސޫލުތަކެއް ހުންނަ މީހެއް، އޭސް އައިއެމް ދަ ބޮސް، މައި ވޭސް ގޯސް،" ރައީސް ޔާމީން ވިދާޅުވި އެވެ.\nރައީސް ޔާމީން ވިދާޅުވީ އެމަނިކުފާނަކީ މަޖާ ވެސް ކުރައްވާ ބޭފުޅެއް ކަމަށާއި ރައްޓެހިން ވެސް ވަރަށް ގިނަ ކަމަށެވެ. ޕޯޑިއަމްތަކުގައި ފެނިގެން ދަނީ އެމަނިކުފާނުގެ އަަސްލު ސިފަ ނޫން ކަމަށާއި އެއީ ސިޔާސީ މަސައްކަތް ކަމަށެވެ. ޕޯޑިއަމްތަކުގައި އަބަދުވެސް މަސައްކަތް ކުރައްވަނީ އެ ޓާގެޓް އޯޑިއަންސްއަކަށް ކަންކަން ފަސޭހައިން ދޭހަވާ ގޮތަކަށް ވާހަކަ ދެއްކެވުމަށް ކަަމަށެވެ.\nރައީސް އަބްދުﷲ ޔާމީން ޕީޕީއެމް ޕީއެސްއެމް + ރިޔާސީ އިންތިހާބު 2018\nރައީސް ޔާމީންގެ ހާއްސަ އިންޓަވިއުއެއް މާދަމާ ޓީވީއެމްއިން


އިންޑިއާގައި ޓިކްޓޮކް މަނާކުރުމާއެކު ވީޑިއޯ ޝެއަރ ކުރާ އެހެން...\nއިންޑިޔާގައި ޓިކްޓޮކް މަނާކުރުން\nއިންޑިއާގައި ޓިކްޓޮކް މަނާކުރުމާއެކު ވީޑިއޯ ޝެއަރ ކުރާ އެހެން އެޕްލިކޭޝަންތަކަށް ބޮޑު ޑިމާންޑެއް\nރޮޕޮސޯ ދެ ދުވަސް ތެރޭގައި 22 މިލިއަން މީހުން އެއެޕްލިކޭޝަން ބޭނުންކުރަން ވަނީ ފަށާފައި\nއިންޑިއާގެ 200 މިލިއަން މީހުން ޓިކްޓޮކް ބޭނުންކުރޭ\n4 ޖުލައި 2020 | ހޮނިހިރު 05:45\nއިންޑިއާ އިން ވަނީ ޖުލައި މަހުގެ 1 ވަނަ ދުވަހު ޓިކްޓޮކް ބޭނުންކުރުން މަނާކޮށްފައި\nއިންޑިއާ އިން ޓިކްޓޮކް ބޭނުންކުރުން މަނާކުރުމާއެކު އިންޑިއަން ޓެކް އެންޑް އެންޓަރޓެއިންމަންޓް ފަރމްތަކަށް ބާރުބޮޑުވެއްޖެއެވެ.\nޗައިނާއިން އުފައްދާފައިވާ 59 އެޕްލިކޭޝަނެއް ޓިކްޓޮކް ހިމެނޭ ގޮތަށް އިންޑިއާގައި ބޭނުންކުރުން އެގައުމުން މަނާކޮށްފައިވާއިރު ޓިކްޓޮކާ އެއްގޮތް ފީޗަރ ތަކެއް ހިމެނޭ އެހެން ވީޑިއޯ އެޕްލިކޭޝަނަކުން ބުނެފައިވަނީ 22 މިލިއަން މީހުން 48 ގަޑިއިރު ތެރޭގައި އެ އެޕްލިކޭޝަން ބޭނުންކުރަން ފަށާފައިވާ ކަމަށެވެ.\nއިންޑިއާ އާއި ޗައިނާ އާ ދެމެދު ނުތަނަވަސްކަމެއް އުފެދިފައިވާއިރު ދެ ގައުމުން އަންނަނީ ދެ ގައުމުގެ އެޕްލިކޭޝަން ބޭނުންކުރުން މަނާ ކުރަމުންނެވެ.\nޓިކްޓޮކަކީ އިންޑިއާގައި ވަރަށް މަގްބޫލު އެޕްލިކޭޝަނެކެވެ. އިންޑިއާގެ 200 މިލިއަން މީހުން މި އެޕްލިކޭޝަން ބޭނުންކުރެއެވެ.\n2014 ވަނަ އަހަރު ޓިކްޓޮކާ އެއްގޮތް ފީޗަރ ތަކެއް ހިމެނޭ ގޮތަށް އިންޑިއާގެ ކުންފުންޏަކުން ވަނީ ރޮޕޮސޯ ކިޔާ އެޕްލިކޭޝަނެއް އުފައްދާފައެވެ. އެއެޕްލިކޭޝަން އުފެއްދި ކުންފުނިން ބުނެފައިވަނީ ދެ ދުވަސް ތެރޭގައި 22 މިލިއަން މީހުން އެ އެޕްލިކޭޝަން ބޭނުންކުރަން ފަށާފައިވާ ކަމަށެވެ. އެ ކުންފުނީގެ ފައުންޑަރ މަޔަންކް ބަންގާޑިއާ ރޮއިޓަރސް އާ ވާހަކަދައްކަމުން ވިދާޅުވީ ފާއިތުވި ދުވަސްތަކުގައި އޭނާ އާއި އޭނާގެ ޓީމު ނިދީ ފަސްވަރަކަށް ގަޑިއިރު ކަމަށެވެ. އެޕްލިކޭޝަނަށް އޮތް ޑިމާންޑް ބޮޑުކަމުން މީހުން ބޭނުންވާ ފެންވަރަށް އެޕްލިކޭޝަން ތަރައްޤީ ކުރުމުގެ މަސައްކަތް ކުރަމުންދާ ކަމަށް ވެސް އޭނާ ވިދާޅުވިއެވެ.\nމިހާތަނަށް އައިއިރު 80 މިލިއަން މީހުން އެންޑްރޮއިޑުން ރޮޕޮސޯ ޑައުންލޯޑް ކޮށްފައިވާއިރު ބަންގާޑިއާ ވިދާޅުވީ ކުރިޔަށް އޮތްދުވަސް ތަކުގައި 100 މިލިއަން މީހުން އެ އެޕްލިކޭޝަން ޑައުންލޯޑް ކުރާނެ ކަމަށް އުންމީދު ކުރައްވާ ކަމަށެވެ. ޓިކްޓޮކް އިންޑިއާގައި މަނާކުރުމުގެ ކުރިން އެންޑްރޮއިޑުން ރޮޕޮސޯ 50 މިލިއަން މީހުން ވަނީ ޑައުންލޯޑް ކޮށްފައެވެ.\nއެޕްލިކޭޝަނަށް އޮތް ޑިމާންޑާއެކު ކުންފުނީގައި މިހާރު ތިބި 200 ސްޓާފުންގެ އަދަދު 10،000ށް ވުރެ ގިނަ މީހުންނަށް އިތުރު ކުރަން ހަމަޖެހިފައިވާ ކަމަށް ބަންގާޑިއާ ވިދާޅުވެއެވެ.


SunOnline: Column: Agu athulaan vaanee everinge athun\nއަގު އަތުލާން ވާނީ އެވެރިން އަތުން\nއަޙުމަދު މާޖިދު 09 Jul 2019, 15:04\nމީގެ ކުރިން އަޅުގަނޑު ލިޔުނު ކޮލަމެއްގައި، ނުރައްކައުތެރިކޮށް، މަގުމަތީގައި ހިނގައިބިނގައި ވެއުޅޭ މީހުންނާއި، އެއްޗެތި ދުއްވާ އެހެން މީހުންގެ ސަލާމަތަށް ވިސްނުމެއް ނެތި، މާ ބާރަށް ނުވަތަ އެނޫން ވިޔަސް ފަރުވާތެރިކަމެއް ނެތި ދުއްވާ "މަގުމަތީގެ ޓެރަރިސްޓުން" ނާ ބެހޭ ގޮތުން ބައެއް ވާހަކަތައް ލިޔުނީމެވެ. މި ފަހަރު ވެސް އޮތީ މަގުމަތީގެ ޓެރަރިސްޓުންނާ ބެހޭ ވާހަކައެކެވެ. ކުރީގެ ކޮލަމުގައި އިޝާރާތް ކޮށްނުލާ ކަމެއްގެ ވާހަކައެވެ.\nމި ފަހަރު ދައްކާން އޮތް ވާހަކަޔަކީ، އެހެން މީހުންނަށް ލިބިދާނެ ހާނީއްކަޔަށް ނުވަތަ ގެއްލުމަކަށް ނުބަލައި، ފަރުވާލެއް ނެތި، މާ ބާރަށް، ނުވަތަ ހަރުފައެއް ހެން ގުދުގުދު ލައްވަމުން، ގޮތެއް ނުބަލައި އެހެން އުޅަނދުފަހަރު ފަސްދީ ކުރިއަރަމުން، ނުރައްކައުތެރިކޮށް ދުއްވުމުގެ ސަބަބުން ހިނގާ މަގުމަތީގެ އެކްސިޑެންޓްތަކުގައި އާއްމު މުދަލަށް ލިބޭ ގެއްލުންތަކުގެ ވާހަކައެވެ. މި މައްސަލަ އެންމެ ބޮޑަށް ފާހަގަ ކުރެވެނީ، މާލެއިން ހުޅުމާލެއަށް ދާން އޮންނަ ހައިވޭގައި ވެއަތުވެދިޔަ ދުވަސްތަކުގައި ހިނގައިފައި ހުރި އެކްސިޑެންޓްތަކަށް ބަލައިލުމުންނެވެ. މި ދިޔަ އަހަރުގެ ފަހުކޮޅު، ސިނަމާލެ ފާލަންމަގާއި މި ދެންނެވި ހައިވޭ ބޭނުން ކުރާން ފެށީއްސުރެ، ދޭތެރެދޭތެރެއިން އެފަދަ އެކްސިޑެންޓެއްގެ ވާހަކަ ޚަބަރުތަކުން ފެނެއެވެ. އެފަދަ ކޮންމެ ޚަބަރަކުން ވެސް ފެންނަ އެއް ވާހަކަޔަކީ، ހައިވޭގައި ހުންނަ ރޯޑް ޑިވައިޑަރުތައް ހަލާކު ވާ ވާހަކަޔާއި، މަގުގެ ދެ ފަރާތުގައި ޖަހައިފައި ހުންނަ ދަގަނޑު ފެންސް ބަނޑިބަނޑިވެ، އެޔަށް އެކި ވަރުވަރުގެ ގެއްލުންތައް ލިބޭ ވާހަކައެވެ.\nއަވަސް ކަޅިއަކުން މި ދިޔަ ހައެއްކަ މަސް ދުވަހުގެ ޚަބަރުތަކަށް ބެލި ނަމަވެސް، މިދިޔަ ޖަނަވަރީ މަހުގެ ތެރޭގައި ޕިކަޕަކުން ޖެހި، ޑިވައިޑަރުތަކުގެ އެތައް އެއްޗެއް ފުނޑުފުނޑު ވެގެން ދިޔައެވެ. މާރިޗު މަހުގެ ތެރޭގައި ޓެކްސީ ކާރަކުން ޖެހި، ޑިވައިޑަރުތައް ހަލާކު ވިއެވެ. މެއި މަހުގެ ތެރޭގައި ހަމަ އެފަދަ އެހެން ހާދިސާއެއް ހިނގީ ވޭނެއް އެކްސިޑެންޓް ވެގެންނެވެ. ދެން އައީ ޑިވައިޑަރުތައް ފުނޑުފުނޑު ކޮށްލައިފައި ފިލި ކާރެއްގެ ވާހަކައެވެ.\nއާއްމު ރައްޔިތުންގެ ފައިދާޔަށް ޓަކައި، ދައުލަތުގެ ފަރާތުން ތަރައްގީ ކޮށްފައި ހުންނަ އުމްރާނީ އޮނިގަނޑާއި އޭގެ ބައިތަކަކީ އާއްމު މުދަލެވެ. ހުރިހާ ރައްޔިތުންގެ މުދަލެވެ. ގައުމުގެ މުދަލެވެ. މަގުތަކާއި މަގުތަކުގައި ހުންނަ މަގުބައްތިޔާއި، ފެންސާއި، ޑިވައިޑަރު ފަދަ ތަކެއްޗެވެ. ޕާކުތަކާއި ކުޅިވަރު ކުޅޭ ތަންތަނެވެ. ބަނދަރުތައް ފަދަ ތަންތަނެވެ. މި ތަންތަން ހަދައިފައި ހުންނަނީ ރައްޔިތުންގެ ވާރު ފައިސާއިން އެތައް މިލިއަނެއް ޚަރަދު ކޮށްގެންނެވެ. ހެދުމަށް ފަހު، އެ ތަކެތި މަރާމާތުކޮށް ބަލަހައްޓަނީ ވެސް ކޮންމެ އަހަރަކު ރައްޔިތުންގެ ފައިސާއިން އެތައް މިލިއަނެއް ޚަރަދު ކޮށްގެންނެވެ. އެއީ ވައި ޖެހުމުން، އަމިއްލަޔަށް ބިމުން ނުކުމެގެން އުފެދި ގާއިމު ވެފައި ހުންނަ ތަކެއްޗެއް ނޫނެވެ. އެހެންކަމުން، އެ ތަކެއްޗާ މެދު ރައްކައުތެރި ވުމާއި، އެ ތަކެތީގެ ބޭނުން ކުރުމުގައި ތިމާގެ ހައްގުގެ ފައިދާ ލިބިގަންނަ އިރު އެހެން ރައްޔިތުންގެ ހައްގު ވެސް އޭގައި ވާކަން ދަނެ ފަރުވާތެރި ވުމާއި، އެ ތަކެއްޗަށް ގަސްތުގައި ވިޔަސް އަދި އިހުމާލުން ވިޔަސް ގެއްލުން ނުދިނުމަކީ ކޮންމެ މީހެއްގެ ފަރުދީ ވާޖިބެކެވެ.\nގައުމުގެ އުމްރާނީ އޮނިގަނޑާއި، އެ އޮނިގަނޑުގައި ހިމެނޭ އާއްމު މުދަލަށް ގެއްލުން ދިނުމަކީ އިންތިހާ ދަރަޖައިގެ ނާތަހުޒީބު އަމަލެކެވެ. އެފަދަ ކަންކަމަށް އަދަބު ދެވެން ވާނެއެވެ. ގަސްތުގައި ކުރިޔަސް، ފަރުވާ ކުޑަކަމުން ނުވަތަ އިހުމާލުން ކުރިޔަސް ވެހެވެ. ކުރި އަރައިފައިވާ މުޖުތަމައުތަކުގައި އަމަލު ކުރާ ގޮތަކީ ވެސް އެޔެވެ.\nއެހެންކަމުން، އެއްކަލަ މަގުމަތީގެ ޓެރަރިސްޓުން، ބޮޑާކަމާއި ކިބުރުވެރިކަމާ އެކު، ތެޅެމުން ފޮޅެމުން މަގުމަތީގައި އެއްޗެތި ދުއްވުމުގެ ސަބަބުން ހިނގާ އެކްސިޑެންޓްތަކުގައި ޕަބްލިކް ޕްރޮޕަރޓީއަށް ގެއްލުން ލިބުމުން، އެ ގެއްލުން މަރާމާތު ކުރުމަކީ ރައްޔިތުންގެ ބޮލަށް ޖެހޭ ބުރަޔަކަށް ވެގެން ނުވާނެއެވެ. މިހާރުވެސް ހުޅުމާލޭ ހައިވޭގެ އެއްކޮޅުން އަނެއް ކޮޅަށް ދުއްވާ އިރު، ޑިވައިޑަރުތައް ހަލާކު ވެފައި އެހެރީއެވެ. މަގުގެ އެއް ކައިރީގައި ހުންނަ ފެންސުގެ އެތައް ހިސާބަކުން، އެކްސިޑެންޓް ވާ އުޅަނދުތަކުން ޖެހި ބަނޑިބަނޑި ވެފައި ހުރި ތަންތަން އެހެރީއެވެ. އެ ތަންތަން މަރާމާތު ކޮށް، އަލުން ހެދުމަށް ޓަކައި އެތައް ލައްކަ ރުފިޔާއެއް ޚަރަދު ކުރާން ވީ ހަމަ ރައްޔިތުންގެ ފައިސާއިންތޯއެވެ؟ މަގުމަތީގައި ދުއްވާ އިރު، ގާނޫނާއި ގަވާއިދަށް ހުރުމަތްތެރިކޮށް ހިތާ، އެހެން މީހުންނާއި ޕަބްލިކް ޕްރޮޕަރޓީގެ ރައްކައުތެރިކަމަށް ވިސްނައިގެން، ސަމާލުކަމާއެކު ދުއްވާ ރައްޔިތުންގެ ވާރު ފައިސާއިންތޯއެވެ؟\nއެހެން ވެގެން ނުވާނެއެވެ. އެއީ އިންސާފެއް ނޫނެވެ. އެއީ ބުއްދި ގަބޫލު ކުރާ ގޮތެއް ވެސް ނޫނެވެ.\nނުރައްކައުތެރިކޮށް، ހިސާބަށް ވުރެ ބާރު ދުވެލީގައި، ނުވަތަ އިހުމާލުވުން ކަމަށް ވާ ގޮތެއްގައި މަގުމަތީގައި އުޅަނދެއް ދުއްވުމުގެ ސަބަބުން އެކްސިޑެންޓެއް ހިނގައި، ޕަބްލިކް ޕްރޮޕަރޓީއަކަށް ގެއްލުން ވެއްޖެ ނަމަ، ހަލާކުވި އެއްޗެއް ނުވަތަ ތަނެއް މަރާމާތު ކުރުމަށް ޓަކައި ހިނގާ ޚަރަދު އެ މީހެއްގެ އަތުން އަތުލާންވީއެވެ. އެއްފަހަރާ ފައިސާ ދެއްކޭވަރުގެ ތަނަވަސް މީހުންގެ އަތުން އެއްފަހަރާ ފައިސާ އަތުލާންވީއެވެ. އެ ނޫން މީހުން ކޮންމެ މަހަކު ވަކި ވަރެއް ދައްކަމުން ގެންގޮސް ޚަލާސް ކުރާ އުސޫލުންނެވެ.\nކޮންމެ ކަމެއް ވަރިހަމަ، ކޮންމެ ގޮތެއް އޯކޭ، އެމީހަކު އުޅޭނެ ގޮތަކަށް އެމީހަކު އުޅޭން، އެމީހަކު ހިތަށް އެރި ގޮތަކަށް އެމީހަކު ކަން ކުރާން، މި އުސޫލު ދޫކޮށްލާން ވެއްޖެއެވެ. މި އުސޫލު ދެމިއޮވެއްޖެ ނަމަ، މަގުމަތީގެ ޑިވައިޑަރުތަކާއި މަގުބައްތިޔާއި މިހެން ގޮސް މިފަދަ ޕަބްލިކް ޕްރޮޕަރޓީތައް ހަލާކު ވެގެން، ރައްޔިތުންގެ ފައިސާއިން އެ ތަކެއްޗާއި ތަންތަން މަރާމާތު ކުރުމަށް ޚަރަދު ކުރާ ކުރުމަށް ވުރެ މައްޗަށް ކަންތައްތައް ހިނގައިދާނެއެވެ. މުޅި މުޖުތަމައާއި، މުޅި ގައުމާއި، މުޅި ދައުލަތަކީ ވެސް "ލޯވލެސް" ބަރުބަރީންގެ މައްޗަށް އެކުލެވޭ "ޖަންގަލީގެ ގާނޫނު"ގެ ހާއްޔަކަށް ވެދާނެއެވެ.


އަމިއްލަ ރައްކަލަކަށްޓަކައި ވެސް އަނބިންނާއި ދިމާލަށް މިހެން ނުބުނާތި!\nއާރޓިކަލްކިޔުމަށް ހޭދަވާނެކަމަށް ބެލެވެނީ : 13 މިނެޓް, 53 ސިކުންތު\nގިނަ ފިރިހެނުން ދެކޭ ގޮތުގައި، އަނބިންނަކީ ގެންގުޅެން އުނދަގޫ ބައެކެވެ. ރުޅިގަދަ ބައެކެވެ.\nކުރެވޭ ކަމަކުން ނުވަތަ ބުނެވޭ ބަހަކުން ވެސް ވަރަށް ފަސޭހައިން އަނބިން ރުޅި އަތުވެދާނެއެވެ. މިހެން ކަންތައްތައް ދިމާވުމުން ނުވަތަ އަނބިމީހާ ރުޅިއައުމުން، އެއީ ކީއްވެގެންކަން ވެސް ގިނަ ފިރިންނަށް ނޭނގެއެވެ.\nޙަގީގަތުގައިވެސް ގިނަ އަންހެނުންނަކީ ކުދި ކުދި ކަންތަކާއިވެސް ރުޅިގަދަވާ ބައެކެވެ. އެއްޗެއް ބުނެވޭ ގޮތަކުންވެސް ރުޅިއަތުވެދާނެއެވެ.\nކައިވެންޏަށް ގިނަ ދުވަސްވެފައިވާނަމަ، އަނބިމީހާ ރުޅި އަންނަ ކުދިކުދި ކަންތައް ފިރިމީހާ އަށް އެނގެއެވެ. ނަމަވެސް އަލަތު ކައިވެނި ކޮށްގެން އުޅޭ ފިރިންނަށް، އަނބިމީހާގެ ރުޅިގަނޑު ރަނގަޅަށް ވިސްނުންވަނީ ވަރަށް ވެސް ދަތި އުނދަގޫ ކަމަކަށެވެ.\nވާހަކަ ދެއްކުމުގައި އަނބިންނާއި ދޭތެރޭ ސަމާލުވެ ބަލަންޖެހޭ ގޮތްތަކެއްވާކަމާއިމެދު އެއްވެސް ޝައްކެއް ނެތެވެ.\nތިރީގައިމިވާ ޖުމްލަތަކަކީ ނުވަތަ ބަސްތަކަކީ އަނބިންނާއި ދިމާލަށް އެއްވެސް ގޮތަކަށް ބުނުން ރަނގަޅު ބަސްތަކެއް ނޫނެވެ.\n· "އެހާ މުސްކުޅިއެއް ނޫން"\nތިމާގެ އަނބިމީހާއާއި ދިމާލަށް އަނބިމީހާ އެހާ މުސްކުޅިއެއް ނޫނޭ ނުވަތަ "އެހާ މުސްކުޅި ފާޑެއް ނުޖަހައޭ" ބުނުމަކީ ވަރަށް ބޮޑު ގޯހެކެވެ. ބައެއް ފަހަރު ފިރިމީހާގެ ސިއްޙަތަށް ވެސް (މި ޖުލްމަ ބޭނުން ކުރުމުގެ ސަބަބުން) އަސަރުތަކެއް ކޮށްފާނެ ނުރައްކާތެރިވެއެވެ. "މުސްކުޅި" މިބަހަކީ އަނބިމީހާ ކައިރީގައި ބޭނުން ކޮށްގެންވާނެ ވެސް ބަހެއް ނޫނެވެ. 'އެހާ މުސްކުޅި ފާޑެއް ނުޖަހައޭ' ބުނުމުން އަނބިމީހާ އަށް ހީވާނީ ފިރިމީހާއަށް އޭނާ މުސްކުޅިފާޑު ޖަހައޭ ބުނާހެންނެވެ. އަދި އޭނާ ދެކެ ފޫހިވަނީ އޭވެސް ހީކޮށް އެކަމާއި ކަންބޮޑުވާނެއެވެ.\n· "އޭ، ކާއެއްޗެއް ހަދާބަލަ"\nމިޖުމްލަ ބުނެގެން ކައެއްޗެއް ލިބުން ކަމުގައި ވިޔަސް، ގިނަ ފަހަރަށް ލިބެނީ އަނބިމީހާގެ ހިތުން ރުހުމުން ދީގެނެއް ނޫނެވެ. މިފަދައިން ބުނެފިނަމަ އޭނާއަަށް ހީވާނީ އަމުރުކުރަނީހެންނެވެ. އެހެންކަމުން ކާންއެއްޗެއް ހެދިޔަސް އަނބިމީހާ އެކަން ކުރާނީ ހިތްހަމަ ޖެހިގެން ހުރެ އެއް ނޫނެވެ. ބައެއް އަނބިން މިކަމާއި ރުޅިއައިސްގެން ދިމާލަށް އެއްޗެއް ބުނި ނަމަވެސް، މިފަދައިން މުޚާތަބް ކުރުމުން ދެރަވެ ރޮވޭ އަނބިންވެސް މަދެއް ނޫނެވެ.\n· "އަހަރެންގެ މަންމަ ތިކަން ކުރާ ގޮތް ކިޔާދެންތަ؟"\nއެހީއެއް ވާންވިޔަސް، ނުވަތަ އެއްޗެއް ދަސްކޮށްދިނުމުގެ ނިޔަތުގައި ވިޔަސް، އަނބިމީހާ އާއި ދިމާލަށް މިހެން ނުބުނާށެވެ. އަންހެނުންނަކީ އެކަކު އަނެކަކާއި ވަރަށް ބޮޑަށް ވާދަވެރި ބައެކެވެ. އެހެންކަމުން އަނބިމީހާ ކަމެއް ކުރާއިރު އެކަން ކުރާނީ އެހެނެއް ނޫނޭ މަންމަ ތިކަން ކުރަނީ މިހެންނޭ ބުނުމުން، އަނބިމީހާ ވަރަށް ބޮޑަށް ހިތްހަމަ ނުޖެހޭނެއެވެ. އޭނާއަށް އެއްވެސް ކަމެއް ރަނގަޅަކަށް ނުކުރެވެއޭ ވެސް ހިތަށް އަރާނެއެވެ. އަނބިން އަބަދުވެސް ބޭނުންވާނީ އެމީހުންގެ ފިރިންނަށް އެންމެ ފުރިހަމައަށް ކަންތައް ކޮށްދޭ މީހަކީ އެމީހުން ކަމުގައިވާށެވެ. ކަންމިހެން ހުރުމާއިއެކު، އެހެން މީހަކު ކަންތައް ކުރަނީ މިހެންނޭ ބުނެފިނަމަ އަނބިމީހާ ވަރަށް ފަސޭހައިން ހިތްހަމަ ނުޖެހޭނެއެވެ.\n· "އަހަންނާއި އެކީ ޖިމަށް ދާނަންތަ؟"\nއަނބިމީހާގާތު މިހެން އެހުމަށްވުރެ، ދިމާލަށް 'ތިހުރީ ވަރަށް ފަލަވެފައޭ ކުޑަކޮށް ކަސްރަތު ކޮށްލާށޭ' ބުނުންވެސް މާރަނގަޅުވާނެއެވެ. އެއީ ސީދަ އެހެން ނުބުނި ކަމުގައި ވިޔަސް، މިހެން ބުނުމުން އެބުނެވެނީ އެހެންނޭ އަނބިމީހާގެ ހިތަށް އަރާނެއެވެ. އަނބިމީހާ އާއި ދިމާލަށް 'މުސްކުޅިއޭ' ބުނުން ނުރައްކާތެރިވާ ގޮތަށް 'ފަލައޭ' ބުނުން ވެސް ވަރަށް ނުރައްކާތެރިއެވެ.\n· "އެހާ ސީރިއަސް ނުވެބަލަ!"\n'ސީރިއަސް' މިބަހަކީ އަންހެނުންގެ ދެވަނަ ނަމޭ ވެސް މީހުން ބުނެ އުޅެއެވެ. ގިނަފަހަރަށް މަޖަލަކަށް ބުނެވޭ އެއްޗަކުން ވެސް އަނބިމީހާ ހިތްހަމަ ނުޖެހި ދާނެއެވެ. ހިތްހަމަ ނުޖެހިފައި އިންދާ އެހާ ސީރިއަސް ނުވެބަލާށޭ ބުނެފިނަމަ އަންހެނުންގެ ރުޅި ވާނީ ގަދައެވެ. ފިރިމީހާ އަށް އޭނާގެ އިޙުސާސްތަށް ނޭނގެނީ އޭ ބުނެ ރުޅިގަދަ ވެގެން ބައެއް ފަހަރު ރޯންވެސް ފަށާނެއެވެ.\n· "އެއީ ވަރަށް ސަޅި ކުއްޖެއް"\nތިމާގެ އަނބިމީހާގާތު، ވަކިން ޚާއްސަކޮށް އަނބިމީހާ ހުރި ތަނެއްގައި އެހެން މީހެއް ގާތު، އެހެން އަންހެން ކުއްޖެއްގެ (ރީތި ކަމުގެ) ވާހަކަ ދެއްކުމަކީ ތިމާގެ ސިއްޙަތަށް ވަރަށް ގެއްލުން ހުރި ކަމެކަށް ވާނެއެވެ. ކުރިންވެސް ބުނި ފަދައިން ފިރިމީހާއަށް އަނބިމީހާ ނޫން އެހެން އަންހެނެއް ކަމުދިޔުމަކީ، އޭނާއަށް ކެތްކުރެވޭނެ ނުވަތަ ކެތްކުރަން ގިނަފަހަރަށް ބޭނުންވެސް ވާނެ ކަމެއް ނޫނެވެ.\nއާއްމުގޮތެއްގައި ގިނަ އަންހެނުންނަކީ ވަރަށް ދީލަތި، ގެންގުޅޭ އެއްޗެހި އެހެން މީހުންނާއިވެސް ހިއްސާކޮށްގެން ގެންގުޅޭ ބައެކެވެ. ނަމަވެސް ފިރިމީހާ އާއި ޖެހިއްޖެނަމަ އެކަމެއް ނުވާނެއެވެ. އޭރުން އެފެށުނީ ބޮޑު ހަނގުރާމައެވެ. ކަންމިހެން ހުރުމާއިއެކު، އެހެން އަންހެނެއްގެ ވާހަކަ ދައްކާ އެމީހަކަށް ތަޢުރީފު ކުރުމުން ދެން ކަންތައް ވާނޭ ގޮތް އަމިއްލައަށް ވިސްނާލާށެވެ.\n2 މާޗް 2019


ބަނދަރުގެ ސިޑިތަކުގައި ޗެންޗޭނު ޖެހުމާއި ބުރުތަކުގައި މުށި ޖެހުމުގެ މަސައްކަތް ފަށައިފި - R. Fainu Council\nބަނދަރުގެ ސިޑިތަކުގައި ޗެންޗޭނު ޖެހުމާއި ބުރުތަކުގައި މުށި ޖެހުމުގެ މަސައްކަތް ފަށައިފި\nފައިނު ކައުންސިލް އިދާރާ 1:02 AM ޚަބަރު, ބަނދަރު\nބަނދަރުގައި ހަދާފައިވާ ބުރުތަކުގައި މުށި ޖެހުމުގެ މަސައްކަތާއި ސިޑިތަކުގައި ޗެންޗޭނު ހަރުކުރުމުގެ މަސައްކަތް ފަށައިފިއެވެ. މީގެ ތެރެއިން މުށި ޖެހުމުގެ މިމަސައްކަތް ކުރެވެމުންދަނީ އަމިއްލަ ފަރާތަކާއި ޙަވާލު ކުރެވިގެނެވެ. މިމަސައްކަތުގެ ތެރެއިން ބަނދަރުގައި ހަދާފައިވާ ޖުމުލަ 21 ބުރުގައި މުށި ޖެހިގެންދާނެއެވެ. އަދި ބަނދަރުގައި ހަދާފައިވާ ސިޑިތަކުގައި ޗެންޗޭނު ހަރުކުރުމުގެ މަސައްކަތްވެސް މިއަދުވަނީ ފަށާފައެވެ.\nޗެންޗޭނު ތައްޔާރު ކޮށްފައިވަނީ އަމިއްލަ ފަރާތަކާއި ޙަވާލުކޮށްގެން ކަމުގައި ވީނަމަވެސް ހަރުކުރުމުގެ މަސައްކަތް ކުރަމުން ގެންދަނީ ކައުންސިލަރުންނާއި މުވައްޒަފުންނެވެ. ބަނދަރުގައި ހަދާފައިވާ4ސިޑީގައިވެސް ޗެންޗޭނު ހަރުކުރުމަށްވަނީ ހަމަޖެހިފައެވެ. އެއީ ބޮޑު 1 ސިޑިއާއި ކުޑަ3ސިޑިއެވެ.\nބަނދަރުގެ ސިޑިތަކުގައި ޗެންޗޭނު ޖެހުމާއި ބުރުތަކުގައި މުށި ޖެހުމުގެ މަސައްކަތް ފަށައިފި Reviewed by ފައިނު ކައުންސިލް އިދާރާ on 1:02 AM Rating: 5


200 Meter Dhuvumun Gaumee Youth Record Himna Muguraalaifi - Vaguthu\n200 މީޓަރު ދުވުމުގެ ގައުމީ ޔޫތު ރެކޯޑު ހިމްނާ މުގުރާލައިފި\nޖަޕާނުގެ ގިފޫގައި މިހާރު ކުރިއަށްދާ ސައުތް އޭޝިއަން ޖޫނިއާ އެތުލެޓިކްސް ޗެމްޕިއަންޝިޕުގެ 200 މީޓަރު ދުވުމުން ރާއްޖޭގެ ޔޫތު ރެކޯޑު ހިމްނާ މުގުރާލައިފިއެވެ.\nމިއަދު ހިމްނާ 200 މީޓަރު ހީޓުގައި ދުވެ ރާއްޖޭގެ ގައުމީ ޔޫތު ރެކޯޑު މުގުރާލާފައިވަނީ 26.73 ސިކުންތުން ރޭސް ނިންމައިގެންނެވެ. މީގެ އިތުރުން މިއީ ހިމްނާ މިހާތަނަށް 200 މީޓަރު އެންމެ ބާރަށް ޖެހި ފަހަރެވެ. ކުރިން ހިމްނާ އެންމެ ބާރަށް ދުވެފައިވަނީ 27.32 ސިކުންތުންނެވެ. އެހެންމެކަމުން މިއީ ހިމްނާ އަށް ލިބުނު ބޮޑު ކުރިއެރުމެއް ކަމަށް ގިނަ ބަޔަކު ދެކެއެވެ.\nމީގެ އިތުރުން ޖޫން7ގައި ހިމްނާ ވަނީ 400 މީޓަރު ދުވުމުން ރާއްޖޭގެ ގައުމީ ރިކޯޑު ވެސް މުގުރާލާފައެވެ. އަށް އަހަރުވީ މި ރެކޯޑު ހިމްނާ މުގުރާލާފައިވަނީ 59.76 ސިކުންތުން ރޭސް ނިންމައިފިއެވެ.\nއައްޑޫ ސިޓީ އަށް ނިސްބަތްވާ ހިމްނާ ވަނީ މިދިޔަ މަހު ލަންކާގައި ބޭއްވުނު ސައުތު އޭޝިޔަން ޖޫނިއާ އެތުލެޓިކްސް ޗެމްޕިއަންޝިޕުގައި ވެސް ރާއްޖެ ތަމްސީލު ކޮށްފައެވެ. މިމުބާރާތުގައި ހިމްނާ ވަނީ ގައުމީ ޔޫތު ރެކޯޑު 400 މީޓަރު ދުވުމުން އާކޮށްފައެވެ.


vnews - Kudahuvadhoo airport ge vazeefaa thakah meehun hoadhan iulaan koffi\nކުޑަހުވަދޫ އެއާޕޯޓުގެ ވަޒީފާ ތަކަށް މީހުން ހޯދަން އިއުލާންކޮށްފި\nދ. ކުޑަހުވަދޫ އެއާޕޯޓުގެ ވަޒީފާ ތަކަށް މީހުން ހޯދަން އިއުލާންކޮށްފި އެވެ.\nކުޑަހުވަދޫ އެއާޕޯޓް ހިންގާ ދާލު އެއާޕޯޓް ހޯލްޑިންސް އިން ކޮށްފައިވާ އިއުލާނެއްގައިވަނީ އެއާޕޯޓުގެ ހަތަރު ޑިޕާޓްމަންޓަކަށް 52 މުވައްޒަފަކު ހޯދުމަށް އިއުލާންކޮށްފަ އެވެ.\nމީހުން ހޯދަނީ އިންޖިނިއަރިން އޭޖީއޭ އެންޑް ފެސިލިޓީޒް މެއިންޓެނަންސް ޑިޕާޓްމަންޓާއި، ސޭފްޓީ އެންޑް ސެކިއުރިޓީ ޑިޕާޓްމަންޓާއި، އެޗްއާރް، އެޑްމިން އައިޓީ އެންޑް އެކައުންޓިން ޑިޕާޓްމަންޓުގެ އިތުރުން ރޭމްޕް އެންޑް ޓާމިނަލް އޮޕަރޭޝަންސް ޑިޕާޓްމަންޓަށެވެ.\nމިއަހަރުގެ ތެރޭގައި ހުޅުވުމަށް މަސައްކަތް ކުރަމުންދާ "ދާލު އެއާޕޯޓް" ހަދާފައިވަނީ ކޮންޓްރެކްޓާ ފައިނޭންސް އުސޫލުން ރިއޯލޯ އިންވެސްޓްމެންޓް ޕްރައިވެޓް ލިމިޓެޑުންނެވެ. މިމަސައްކަތް އެކުންފުންޏާ ހަވާލުކުރީ 2013 ވަނަ އަހަރުގެ ތެރޭގަ އެވެ.\nކުޑަހުވަދޫ އެއާޕޯޓަކީ 1800 މީޓަރުގެ ދިގު ރަންވޭއެކެވެ. މިއެއާޕޯޓް ހަދާފައިވަނީ ޑޭޝް-8 އަދި އޭޓީއާރް-72 މަރުކާގެ ބޯޓުތަކާއި އަމިއްލަ މީހުންގެ ޖެޓުތައް ވެސް ޖެއްސޭ ގޮތަށެވެ.\nރާއްޖޭގައި މިހާރުވެސް 11 އެއާޕޯޓެއް ހިންގާއިރު ހަތަރު އެއާޕޯޓަކީ އިންޓަނޭޝަނަލް އެއާޕޯޓްތަކެވެ. އަނެއް ހަތް އެއާޕޯޓަކީ ޑޮމެސްޓިކް އެއާޕޯޓްތަކެވެ.\nއިންޓަނޭޝަނަލް އެއާޕޯޓް ތަކަކީ ވެލާނާ އެއާޕޯޓާއި، ހަނިމާދޫ އެއާޕޯޓާއި، ގަން އެއާޕޯޓުގެ އިތުރުން މާމިގިލީ އެއާޕޯޓެވެ. ޑޮމެސްޓިކް އެއާޕޯޓްތައް ހިންގަނީ ރ. އިފުރު، ބ. ދަރަވަންދޫ، ތ. ތިމަަރަފުށި، ލ. ކައްދޫ، ގއ. ކޫއްޑޫ، ގދ. ކާޑެއްދޫ އަދި ފުވައްމުލަކުގަ އެވެ.\nމީގެ އިތުރުން ނ. މާފަރާއި ގދ. މާވަރުލުގައިވެސް ވަނީ އެއާޕޯޓެއް ހެދުމަށް އަމަލީ މަސައްކަތް ފެށިފަ އެވެ. ނަމަވެސް ތަފާތު ސަބަބުތައް މެދުވެރިވެ މި ދެ އެއާޕޯޓްގެ މަސައްކަތް މިވަގުތު ވަނީ ހުއްޓިފަ އެވެ.


SunOnline: Hulhumale' aa Hulhule gulhey link road gai irun hakatha ufahdhaa nizaameh gaaim kuran havaalu koffi\nހުޅުމާލެއާ ހުޅުލެ ގުޅޭ ލިންކް ރޯޑްގައި އިރުން ހަކަތަ އުފައްދާ ނިޒާމެއް ގާއިމްކުރަން ހަވާލުކޮށްފި\nމުހައްމަދު އައުޒަމް 24 Nov 2020, 20:48\nހުޅުލެ ހުޅުމާލެ ގުޅޭ ލިންކް ރޯޑްގައި ފަސް މެގަވޯޓުގެ ސޯލާ ޕީވީ ސިސްޓަމެއް ގާއިމްކުރުމަށް ސޮއިކުރުމަށް ބޭއްވި ރަސްމިއްޔާތުގެ ތެރެއިން-- ސަން ފޮޓޯ: ފަޔާޒު މޫސާ\nހުޅުމާލެއާ ހުޅުލެ ގުޅޭ ލިންކް ރޯޑްގައި އިރުން ހަކަތަ އުފައްދާ ޕީވީ ސިސްޓަމެއް ގާއިމްކުރަން ތައިލެންޑްގެ އެންސިސް ކޯ ލިމިޓެޑް ކޯ ކުންފުންޏަކާ ހަވާލުކޮށްފިއެެވެ.\nމިއީ ވޯލްޑް ބޭންކާއި އެންވަޔަރަމަންޓް މިނިސްޓްރީ ގުޅިގެން ހިންގާ އެކްސެލެރޭޓިންގް ސަސްޓެއިނަބަލް ޕްރައިވެޓް އިންވެސްޓްމަންޓް އިން ރިނިއުވަލް އެނާރޖީ (އެސްޕަޔަރ) ޕްރޮޖެކްޓްގެ ދަށުން ހިންގާ މަޝްރޫއެކެެވެ.\nމިއަދު އެންވަޔަރަމަންޓް މިނިސްޓްރީގައި ބޭއްވި ރަސްމިއްޔާތެއްގައި އެކަމާ ގުޅޭ އެއްބަސްވުމެއްގައި ވަނީ ސޮއިކޮށްފައެވެ.\nއެ އެއްބަސްވުމުގައި އެންވަޔަރަަމަންޓް މިނިސްޓްރީގެ ފަރާތުން ސޮއިކުރެއްވީ މިނިސްޓަރު ޑރ. ހުސެއިން ރަޝީދު ހަސަނެވެ. އަދި ތައިލެންޑްފެ އެންސިސް ކުންފުނީގެ ފަރާތުން ސޮއިކުރެއްވީ އެ ކުންފުނީގެ އެކްޒެކިއުޓިވް ޑިރެކްޓަރު ޗުމްޕުލް ޕަޓަނުކުމެވެ.\nމިއަދުގެ ރަސްމިއްޔާތުގައި ސްޓެލްކޯއިން ވަނީ އެންސިސް ކުންފުންޏާއެކު ކަަރަންޓް ގަންނަން އެއްބަސްވުމެއްގައި ސޮއިކޮށްފައެވެ. ސްޓެލްކޯގެ ފަރާތުން މި އެއްބަސްވުމުގައި ސޮއިކުރެއްވީ އެކުންފުނީގެ މެނޭޖިންގ ޑިރެކްޓަރ ހަސަން މުޣުނީއެވެ.\nއެސްޕަޔަރގެ ދެވަނަ ފިޔަވަހީގެ ދަށުން ހުޅުލެ ހުޅުމާލޭގައި ފަސް މެގަވޮޓްގެ އިރުގެ އަލިން ހަކަތަ އުފައްދާ ނިޒާމެއް ގާއިމުކުރަން ހުޅުވާލި ފުރުސަތުގައި 21 ކުންފުންޏަކުން ޝައުގުވެރިކަން ފާޅުކުރިކަމަށް އެންވަޔަރަމަންޓް މިނިސްޓްރީން ބުންޏެވެ. ނަމަވެސް ގާބިލްކަމަށާއި އެންމެ ކުޑަ އަގެއް ހުށަހެޅި ކުންފުންޏެއްގެ ގޮތުން އެންސިސްއަށް އެ މަޝްރޫއު ހަވާލުކުރީ ކަމަށްވެސް މިނިސްޓްރީން ބުންޏެވެ.\nއެސްޕަޔަރ ގެ ފުރަތަމަ ފިޔަވަހީގެ ދަށުން ހުޅުމާލޭގައި 1000 ހައުސިންގް ޔުނިޓްތަކުގައި ގާއިމްކޮށްފައިވާ 1.5 މެގަވޮޓްގެ ސޯލާ ޕީވީގެ ނިޒާމުން އުފައްދާ ކަރަންޓް ސްޓެލްކޯއަށް މިހާރު ވިއްކަމުން ދަނީ 21 ޔޫއެސް ސެންޓަށެވެ. ނަމަވެސް އެސްޕަޔާގެ ދެވަނަ ފިޔަވަހީގެ ދަށުން އިރުގެ ހަކަތައިން އުފައްދާ ކަަރަންޓު ޔުނިޓަކުން ސްޓެލްކޯއަށް ވިއްކާނީ 10.9 ޔޫއެސް ސެންޓަށްކަމަށް އެންވަޔަރަމަންޓް މިނިސްޓްރީން ބުންޏެވެ. މިއީ ފުރަތަމަ ފިޔަވައްސާ އަޅާބަލާއިރު ދެގުނަ އަގުހެޔޮ އަދަދެކެވެ.\nމިއަދު ހަވާލުކުރި މަޝްރޫއުގެ އަމަލީ މަސައްކަތް ފެށޭނީ އަންނަ އަހަރު ކުރީކޮޅުކަމަށް އެންވަޔަރަަމަންޓް މިނިސްޓްރީން ބުންޏެވެ.\nއެންވަޔަރަމަންޓް މިނިސްޓްރީން ބުނީ އެސްޕަޔަރގެ ދެ ވަނަ ފިޔަވަހިން އެކަނިވެސް ދައުލަތުން ތެލަށް ކުރާ ޚަރަދު ބޮޑުތަނުން ކުޑަވެގެން ދާނެކަމަށް އަންދާޒާކުރެވެއެވެ. އެގޮތުން އެ ފިޔަވަހީގެ ފަސް މެގަވޮޓްގެ ސޯލާއިން އަހަރަކަށް އުފައްދާ 7.3 މިލިއަން ކަރަންޓް ޔުނިޓުން ދައުލަތުން ކަރަންޓް އުފެއްދުމަށްޓަކައި ތެލަށް ކުރާ ހޭދައިން ގާތްގަނޑަކަށް 15 މިލިއަން އަހަރަކު ރައްކާކުރެވޭނެ ކަމަށް އަންދާޒާ ކުރެވޭކަމަށް މިނިސްޓްރީން ބުންޏެވެ.\nލިންކް ރޯޑްގައި ޤާއިމުކުރާ އިރުގެ ހަކަތައިގެ ނިޒާމުގެ ސްޓަރަކްޗަރ ޑިޒައިންކޮށްފައި ވަނީ ތިމާވެއްޓާއި ރައްޓެހިގޮތަކަށް އަދި އެ ސަރަހައްދު ބޭނުންކުރާ ފަރާތްތަކަށް ޕޭވްމެންޓް ބޭނުންކުރެވޭ ގޮތަށެވެ. އަދި އެ ސްޓްރަކްޗާއަށް އެއްވެސް ގެއްލުމެއްވެއްޖެ ހާލަތެއްގައި ސްޓަރަކްޗަރ މަރާމާތްކޮށް ބެލެހެއްޓުމަކީ އެއްބަސްވުމުގެ ދަށުން ސޯލަރ ހަކަތައިގެ ނިޒާމު ގާއިމުކުރާ ކުންފުނީގެ ޒިންމާއެއްކަމަށް މިނިސްޓްރީން ބުންޏެވެ.


Bridge ge dhanganduthakugai dhabaru jahaathee aa material eh beynun kuran fashaifi | Mihaaru\nބްރިޖުގެ ދަގަނޑުތަކުގައި ދަބަރު ޖަހާ މައްސަލަ ހައްްލު ކުރަން އާ މެޓީރިއަލެއް ބޭނުން ކުރަން ފަށައިފި\n28 ޑިސެމްބަރ 2019 - 15:13\nބޭނުން ކުރަން ފަށާފައިވާތާ އެއް އަހަރަށް ވުރެ ގިނަ ދުވަސްވީ ބްރިޖުގެ ދަގަނޑުތަކުގައި ވަރަށް ބޮޑަށް ދަބަރު ޖަހާފައި ހުރެ އެވެ. ލޮނުގެ އަސަރު ގަދަ އަށް ކުރާ އެ ދަގަނޑުތަކުގައި ޖަހާފައި ހުންނަ ދަބަރުތައް ދޭތެރެދޭތެރެއިން އަންނަނީ ފިލުވަމުންނެވެ. ބްރިޖު ބޭނުންކުރަން ފެށިތާ ކުރީކޮޅު، ދަގަނޑުތަކުން ދަބަރު ފިލުވުމުގައި ޗައިނާގެ މަސައްކަތު މީހުން 24 ގަޑިއިރު ކަހަލަ ގޮތަކަށް ހަރަކާތްތެރިވި އެވެ.\nމިކަމާ ގުޅޭ ގޮތުން ސަފީރު ޒޭންގް ކުރެއްވި ޓްވީޓެއްގައި ވިދާޅުވީ، ދަގަނޑުތަކުގައި ދަބަރުޖަހާ މައްސަލަ ހައްލު ކުރަނީ ރާއްޖޭގެ ކަނޑުގެ މާހައުލާ ގުޅޭ މެޓީރިއަލްއެއް ބޭނުންކޮށްގެން ކަމަށެވެ. އެކަން ކުރަނީ ޗައިނާގެ ޒިއޭމަން ޔުނިވާސިޓީ އާއި ބްރިޖު ހެދި އެ ގައުމުގެ ސީސީސސީ އިންޖިނިއަރިންގެ ޓީމުން އެކި ފަހަރު މަތިން ކުރި ދިރާސާތަކަކަށް ފަހު ކަމަށް ވެސް އޭނާ ވިދާޅުވި އެވެ.\nސަފީރު ކުރެއްވި ޓްވީޓް\nތަރައްގީގެ މަޝްރޫއުތައް ޗައިނާ ރާއްޖެ-ޗައިނާ ސިނަމާލެ ބްރިޖު ސީސީސީސީ ސެކަންޑް ހާބަ އިންޖިނިއަރިން ޗައިނާގެ ސަފީރު ޒަންގް ލިޒޯންގް\n38 ކޮމެންޓް, 82 ރިއެކްޝަންސް\nބްރިޖް ހެދި އިރު ނޭންގޭ ދޯ މީ ކަނޑު މަތީގަ ހަދާ ބްރިޖެއް ކަމެއް؟ އަޖައިބު.\nއޯލެވެލް ސެޓްފިކެޓާއި އެކު ވަޒީފައެއް ލިބުނަސް އެމީހަކު އެވަޒީފާގައި އުޅެމުން މަތީތައުލީމު ހޯދުމަށް އުޅެނީ ކީއްވެތޯއެވެ.\nކުރެއްވީ މުއިއްޒު ނޫންތޯ. ކޮންމެ ކަމެއް ދެފަހަރު ކުރަން ޖެހޭނެ.\nމޮޅު ބްރިޖް ހަހަހަ، އެހެންތާ ވާނީ ކަޑުގައި ހެދި ފުރަތަމަ ބްރިޖް ވިއްޔާ.\nމިހާރުވެސް މުޅިރައްޖެގަ ތަރައްގީޔަ ކުރަމުންދާ މަސައްކަތްތަކަކީ. ޔާމިން ފަޝާފަ ހުރިކަންތަ. މިސަރުކަރުން އުޅެނީ ކަންނުވެ ނަންވާން.\nހިތުން ކިތައްމެމޮޅު ނަމެއްކިޔަސް ތިވާނީ ތިޔަށް. ރާއްޖޭގަވެސް ހުންނަނީ އިންޑިޔާ ކަނޑުގަ ހުންނަލޮނު ތަފާތުވަނީކީ ނޫން. މޮޔަނުގޮވާ. މުރިޖުގަބޭނުންކުރީ ދަބަރުޖަހާ ދަގަނޑު. އެހެންނުބުނަންވެގެން ރާއްޖޭ މޫސުމޭ. ލޮނުގަނޑޭ ކިޔާނެ ކަމެއްނެތް. ދެން ތީގެން ދަބަރުކަހާ ނުނިމޭނެ މާލޭ ސަރަހައްދު ހުރިހާ ދިވެހިން ނިކުމެއްގެންވެސް.\nކަލެއަކަށް މަށަކަށް ނުޖެހޭނ ދަބަރު ކަހާކަށް...ވާނުވާގަދޯ..ޗައިނާގެ ކުންފުނިން އެކަން ކުރާނެ... ހެޑިން ފެންނަ އިރަށްފުމެން ނުފަށަބލަ??\nތީވަރަށް ދޯހަޅި ވިސްނުމެއް. އެންވައިރަމެންޓަލް ކޮންޑިޝަން ތަފާތުވެފަ ފެނުގެ ކެމިސްޓްރީވެސް އެކި ސަރަހައްދު ތަކުގަ ތަފާތުވުމަކީ އެކަޝީގެންވާކަމުއް. ދިވެހިން ތަންކޮޅެއް އޯޕަން މައިންޑު ބަޔަކަށް ވާންވެއްޖެ!\nބްރިޖްގެން ކަންކަން މުއިއްޒުގެ ފަރާތުން ބަލަން ކަޑައަޅާފައިވާ އިންޖީނިއަރުން ތިކަން ހުއްދަނުކުރިނަމަ ތިހެންވާން ނުޖެހުނީސް.\nތިޔޮތީ މުއީޒު ވެފަ ދެން. އަބަދު ޖެހޭނީ މަރާމާތު ކުރަން.\nޕިސްޕިސް. މާދެން އިނގޭކަމަށް ހެދިގެން ނޫނީ މާ ޒާތީވެގެން އުޅެންޏާ ގޮވޭނީ ކޮސް. ބައްލަވާ ބްރިޖްފަދަ ތަންތަނަކީ އަބަދުވެސް ޗެކްކޮށް، މަރާމާތުކޮށް ހަދާ ތަންތަން. އެއީ އެތައް ބައެއްގެ މުދަލާ ފުރާނައާ ގުޅިފައިހުންނަ ތަންތަން. ބައިނަލްްަގްވާމީ މިންގަނޑެއް ހިފަހައްޓާ ކޮންމެ ބަޔަކުވެސް ގަވާއިން މިފަދަ ތަންތަން ޗެކްކޮށް މަރާމާތު ކުރަމުން ގެންދާނެ.\nބްރިޖުގެ އަގު ހާދަ ކުޑަވީ\nމުއީޒް ވެފަ ތިޔައޮތީ ތޯއްޗެއް! އެބޭފުޅާގެ ބަހެއް އަޅެ މިހާރުން މިކަމުގަ ގެނެސްދީބަލަ!\nހޮޓް ޑިޕްޑް ގެލްވަނައިޒް "ކަލާކުރި" ދަގަނޑު ނޫން އެއްޗެއް ކަމުދާނެހެނެއް ހިޔެއްނުވޭ... ރަގަޅައް ކަލާކޮއްފަ ހުންދަ ދަގަނޑު 50 އަހަރު ވާއިރުވެސް އެއްގޮތްވެސް ނުވާކަން އެހެރީ ގަމުގައި އިނގިރޭސިން ޖެގި ލަކުޑި ކޮމް ޓަވަރުތަކުގެ ބުޑުތަކުން ފެންނަން. އެއީއިތުރައް ދިރާސާކުރަން ޖެހޭކަމެއްކަމުގައި ނުދެކެން ދޯ. ތިޔަތަން ޑިޒައިންކުރި އިރު އެވަރު ނުބެލުމުން ދެރައީ! މަދަމާ ދިވެހިން ތިޔަތަން ބަލަހައްޓަންހަވާލުވީމަ 2ދަޅައައް ދަބަރުތަޅާ ދަވާދު އޮންނާނީ ނުލެވިފަ!


Ooredoo ge khidhumai dhey marukazeh hulhumale gai hulhuvaifi | Mihaaru\nއުރީދޫގެ ހިދުމަތް ދޭ މަރުކަޒެއް ހުޅުމާލޭގައި ހުޅުވައިފި\nހުޅުމާލޭގައި އުރީދޫން މިރޭ ހުޅުވި ސެންޓަރު\nއުރީދޫ މޯލްޑިވްސް އިން ހުޅުމާލޭގައި ކަސްޓަމަރުންނަށް ހިދުމަތް ދޭނެ މަރުކަޒެއް މިރޭ ހުޅުވައިފި އެވެ.\nރާއްޖޭގައި ފުޅާ ދާއިރާއެއްގައި މުއާސަލާތީ ހިދުމަތް ދޭ އުރީދޫން ހުޅުމާލޭގެ ނިރޮޅުމަގުގައި ހަދާފައިވާ "އުރީދޫ އެކްސްޕިރިއަންސް ސެންޓަރު" ހުޅުވައިދެއްވީ އެ ކުންފުނީގެ ސީއީއޯ ނަޖީބު ޚާން އެވެ.\nއެ ކުންފުނިން ދޭ ހުރިހާ ހިދުމަތެއް ލިބޭ ގޮތަށް ހަދާފައިވާ ޝޯރޫމް ހުޅުވައިދެއްވުމުގެ ހަފުލާގައި ވާހަކަދައްކަވަމުން ނަޖީބު ވިދާޅުވީ އުރީދޫން އަބަދުވެސް މަސައްކަތްކުރަނީ ކަސްޓަމަރުންނަށް ވީހާވެސް ފެންވަރު ރަނގަޅު ހިދުމަތެއް ފޯރުކޮށްދޭން ކަމަށެވެ.\n"އަގުގެ ގޮތުން ވެސް އެންމެ ރަނގަޅު ހިދުމަތެއް ދިނުމަށް. އަދި އަބަދުވެސް ދުނިޔޭގެ ފެންވަރު ހިދުމަތެއް ކަސްޓަމަރުންނަށް ދިނުމަށް މަސައްކަތްކުރަނީ،" އޭނާ ވިދާޅުވި އެވެ.\nނަޖީބު ވިދާޅުވީ ހުޅުމާލެއަކީ ވަރަށް ބާރަށް އާބާދުވަމުން އަންނަ ސިޓީއެއް ކަމަށާއި އެހެންވެ ހުޅުމާލެއަކީ ޓެކްނޮލޮޖީގެ ހަބަކަށް ހަދަން ބޭނުންވާ ކަމަށެވެ.\n"އަޅުގަނޑު އުއްމީދުކުރަނީ އަލަށް ހުޅުވި ސެންޓަރުން ކަސްޓަމަރުން ބޭނުންވާ ހުރިހާ ހިދުމަތެއް ލިބޭނެ ކަމަށް. އަދި އުރީދޫން މަސައްކަތްކުރަނީ ހުޅުމާލެއަކީ ރާއްޖޭގައި ޓެކްނޮލޮޖީގެ ހަބަކަށް ހަދަން،" އޭނާ ވިދާޅުވި އެވެ.\n"މިއީ ހުޅުމާލޭގައި އެކަންތައްތައް ތައާރަފްކުރުމަށް ކުރާ އާ ދަތުރުގެ ފެށުން. އަޅުގަނޑުމެން އެކަމަށް މިދަނީ މެދުނުކެނޑި މަސައްކަތްކުރަމުން."\nތަފާތު ގިނަ ވަސީލަތްތަކާ އެކު އުރީދޫގެ މައި މަރުކަޒު ހުޅުމާލޭގެ ސެންޓްރަލް ޕާކް ސަރަހައްދުގައި ހެދުމަށް އެ ކުންފުނިން އަންނަނީ ތައްޔާރުވަމުންނެވެ. އެގޮތުން އެ ކުންފުނިން ހަދާ 12 ބުރީގެ އޮފީސް އިމާރާތުގެ މަސައްކަތް އަންނަ މަހު ފަށައި 15 ވަރަކަށް މަސްދުވަހުގެ ތެރޭގައި ނިމޭނެ ކަމަށް އުރީދޫން ބުނެފައިވެ އެވެ.\nހުޅުމާލެ ޓެލެކޮމިއުނިކޭޝަން އުރީދޫ\nހުޅުމާލޭގައި ހުރިހާ ކަމެއްވެސް ހަމަ ކުރަންވީ. ސާފްތާހިރު ހިތްފަސޭހަ ތަނެއް. ވީކެންޑްގަ ހުޅުމާލެގޮސްފަ އަންނަ ހިތްވެސް ނުވޭ. ތަންތަން ތަރައްޤީކުރާއިރު ސިސްޓަމެޓިކްކޮށް ތަރައްޤީކުރާނަމަ މީހުން އެއްތަނަކަށް ތޮއްޖެހޭކަށް ނުޖެހޭނެ.\nއޫރިދޫ ކަސްޓަމަރ ސާރވިސް ވަރަށް ކަޑަ. ގުޅާލައްވާ ފުރިހަމަ ހިދުމަތެށް ނުލިބޭނެ. ޢެކަމާއި ފުން ހިތާމަ ކުރަން.